
UVOD 


Kad je francuski general Napoleon Bonaparte u prolječe 
godine 1797. iz Italije napredovao prema Beču, prisilio je 
tadanjeg austrijskog cara Franju 7. travnja 1797. na pri- 
mirje u Ljubnu (Leobenu). Tim je primirjem uplašeni Fra- 
njo odstupio francuskoj republici svoje zemlje Belgiju i 
Lombardiju u zamjenu za mletačku republiku, koju je uki- 
nuo moćni Napoleon. 

Prije nego je to bilo potvrđeno konačnim mirom u 
Campo Formio (17. listopada 1797.), zaposjedne general 
Petar Rukavina (od 29. lipnja do 20. rujna 1797.) bez kapi 
krvi cijelu Dalmaciju, koja je pripadala mletačkoj 
republici. U Hrvatskoj zavlada veliko veselje, što je Dal- 
macija iza gotovo 4 stoljeća opet došla pod vlast kralja 
hrvatskoga. Iz Dalmacije pođe odmah u Beč deputacija, 
koja zamoli cara i kralja Franju, neka Dalmaciju pripoji 
Hrvatskoj. Ipak je bečki dvor 1. siječnja 1798. u Zadru 
uredio posebnu političku oblast za Dalmaciju. 

Napoleon je 20. svibnja 1804. postao francuski car. 
Mirom u Požunu 26. prosinca 1805. prisili on cara i kralja 
Franju, da mu odstupi mletačku republiku, pa time i Dal- 
maciju. Napoleonu je smetala malena, ali nezavisna hrvat- 
ska republika Dubrovnik, koja rastavlja  Dalma- 
ciju u dvije česti. Zato po Napoleonovu nalogu uđe fran- 
cuski general Aleksandar Lauriston 27. svibnja 1806. prije- 
varom u Dubrovnik. Tjedan dana iza toga skine Lauriston 
sa gradskih zidina zastavu sv. Blaža, zaštitnika dubrovačke 
gi te razvije francuski stijeg. Otada je i Dubrov- 
nik dio Dalmacije. 

Hrvatski je narod žalio za gubitkom Dalmacije. Hrvat- 
ski sabor u Zagrebu, koji je 7. ožujka 1807. izabrao svoje 
»nuncije" (poslanike) za ugarsko-hrvatski zajednički sa- 
bor u Požunu, dao im je ovu ,,instrukciju" (uputu) o radu 
na saboru: Ako bi kralj opet jednom stekao Dalmaciju, 
neka ga zamole, da ,,tu saveznu kraljevinu — otrgnutu 
od banske vlasti — opet njoj podvrgne". 

Iza Napoleonove propasti dosudio je bečki kongres 
caru i kralju Franji 20. studenoga 1815. Dalmaciju s Du- 
brovnikom i s Bokom Kotorskom. Bečki je dvor tada, umje- 
sto da cijelu Dalmaciju pripoji Hrvatskoj, učinio iz nje 
posebnu austrijsku pokrajinu, kojom je upravljao carski 
general u Zadru. Tamo bijaše i sjedište pokrajinske vlade, 
kod koje se nije uredovalo hrvatskim nego talijanskim 
jezikom. 


1779 

Borba Hrvata s madžarskim političarima nastavila se 
i dalje. Ona je vrhunac postigla godine 1848., kad je za 
hrvatskoga bana 23. ožujka postavljen Josip barun J e1a- 
čić. On se hrvatskomu narodu 19. travnja 1848. pred- 
stavio posebnim proglasom, u kome veli također ovo: 
»Ja sam od Njegova Veličanstva kralja imenovan također 
banom Dalmacije. Zato se od pravednosti kralja 
našega tvrdo nadam, da ovo imenovanje ne će ostati kod 
samoga naslova." Tu je očito ban Jelačić ciljao na pželje 


hrvatskoga naroda", što ih je kralju Ferdinandu podnijela 


prva hrvatska politička skupština, održana 25. ožujka 
1848. u Zagrebu (u dvorani Hrvatskoga Doma). Među 
spomenutim ,željama" stavlja se na prvo mjesto cjelo- 
kupnost hrvatskoga kraljevstva, koje imaju sastavljati : 

Hrvatska, Slavonija, Dalmacija, Vojna Krajina, Rijeka 
i zapadni dio Istre. 

U Zagrebu se 6. lipnja 1848. sastao hrvatski sabor, 
koji je već u prvoj sjednici primio prijedlog Ivana Kuku- 
ljevića: neka se kralj zamoli, da banu Jelačiću podijeli 
također vlast nad vojskom u Dalmaciji. Isti je sabor pod- 
nio kralju predstavku, u kojoj traži sjedinjenje Dalmacije 
s Hrvatskom. 

U isto doba je među Hrvatima i Srbima u Dalmaciji 
nastao pokret za sjedinjenjem ove zemlje s Hrvatskom. 
Dalmatinci su doznali, da će ban Jelačić obići južnu Hr- 
vatsku, koju je činila t. zv. gornja ili hrvatska Krajina. 
Da pokažu svoje osjećaje, odlučiše dalmatinski rodoljubi 
da se tom prigodom poklone banu hrvatskom. Jelačić je 
13. kolovoza 1848. otišao iz Zagreba, te je redomice obišao 
Petrinju, Glinu, Maljevac, Slunj, Lađevac, i Rakovicu. 
Već 17. kolovoza dospije ban u Gospić. Velika deputacija 
Dalmatinaca pohitila je iz Obrovca preko Velebita prema 
Gospiću, da pozdravi bana Jelačića. U Gospić stiže 18, ko- 
lovoza, ali prekasno, jer se Jelačić — ne znajući za dolazak 
Dalmatinaca — 5 sati prije toga zaputio u Otočac, odakle 
se preko Ogulina, Karlovca i Jastrebarskoga 20. kolovoza 
vratio u Zagreb.! 

Novi car i kralj Franjo Josip imenovao je bana Jela- 
čića 2. prosinca 1848. gubernatorom Rijeke i Dalma - 
cije. Tako je Dalmacija iza dugog vremena opet došla 
pod vlast bana hrvatskoga. Zato ,bansko vijeće" (t. j. 
tadašnja hrvatska zemaljska vlada) pohiti u Beč, gdje pod 
predsjedanjem bana Jelačića izradi adresu (pismo), u kojoj 
se novomu kralju izrazuje zahvalnost, vjernost i privrže- 
nost. 

O sjedinjenju Dalmacije s Hrvatskom i Slavonijom 
govori i ,,oktroirani ustav", što ga je car i kralj Franjo 
Josip objelodanio 4. ožujka 1849., i to ovako: ,,Kraljevi- 
nama Hrvatskoj i Slavoniji uzdržat će se posebne uredbe 
u potpunoj nezavisnosti njihovoj od kraljevine Ugarske. 
Sa zemaljskim saborom ovih kraljevina dogovarat će se 
dalmatinski poslanici — posredovanjem izvršujuće državne 
vlasti — o uvjetima združenja (Dalmacije) s rečenim kra- 


ljevinama, te će rezultat podnijeti caru na potvrdu." Kad je 


1 Ugledni predstavnici svih općina i mjesta Boke Kotorske 
dođoše po dogovoru 13. lipnja 1848. u Prčanj. Tu su u dvorištu 
franjevačkoga samostana održali skupštinu, u kojoj se jedno- 
glasno izjaviše za sjedinjenje Dalmacije s Hrvatskom. 

na jesen godine 1849. u Kotor došao ban Jelačić, cijela 
mu je Boka priredila srdačan doček. 

Kralj je Hrvatima u svome otpisu od 7, travnja 1850. 
zahvalio ,,za njihovu toli sjajno posvjedočenu vjernost i 
privrženost, za njihovu hrabru postojanost i za neizmjerne 
žrtve, dragovoljno prinesene za dobro države" (prigodom 
rata»s Talijanima i s Madžarima godine 1848. i 1849.). U 
tome otpisu, koji je potpisalo svih 8 austrijskih državnih 
ministara, kaže kralj o Dalmaciji ovako : 

u»Naša je volja, da o priklopljenju Dalmacije 
kraljevinama Hrvatskoj i Slavoniji, te o. uvjetima istoga pri- 
klopljenja vijećaju po $ 73. državnog (oktroiranog, nametnutog) 
ustava poslanici Dalmacije i zemaljski sabor Hrvatske i Sla- 
vonije, i to posredovanjem izvršujuće vlasti, pa da se posljedak 
podnese carskomu našemu potvrđenju." 

* Uzalud se Hrvati nadahu, da će naskoro doći do 
tih pregovora između dalmatinskih poslanika i sabora hr- 
vatskoga. Kralj je 31. prosinca 1851. potpisao patenat 
(odluku), kojim se ukida državni oktroirani ustav od 4. 
ožujka 1849, Odsada je bečki dvor vladao posve samovoljno 
(apsolutno) u cijeloj habsburškoj monarkiji. Po Aleksandru 
Bachu, ministru unutrašnjih posala, dobilo je to razdoblje 
ime ,,Bachov apsolutizam". Cijelu su državu davili kruti 
centralizam i nesnosna cenzura. Hrvati: u Hrvatskoj-i 
Slavoniji stradahu od germanizacije njemačkih i ponijem- 
čenih činovnika. U isto doba je Hrvate u Dalmaciji tištio 
talijanski jezik, jer su tamošnji činovnici bili gotovo sami 
Talijani, većinom iz — tada još austrijskih pokrajina — 
Lombardije i Venecije u sjevernoj Italiji. 


GODINA 1860. 


Sredinom 19. stoljeća počeo je dozrijevati 'narodni 
pokret Talijana za oslobođenjem i ujedinjenjem Italije. 
Tu je zadaću preuzeo i proveo sardinski kralj Viktor Ema- 
nuei II, koji je vladao također u Piemontu i u Savoji. 
Njega je pomagao daroviti ministar Cavour (Kavur), koji 
je glavni grad Turin učinio utočištem talijanskih i mad- 
žarskih bjegunaca iz habsburške monarkije. Cavour obeća 
francuskom caru Napoleonu III., da će Francuskoj odstu- 
piti Savoju, ako kralju Viktoru Emanuelu 1I. pomogne 
Austrijance otjerati iz Italije. Napoleon pristade na to. 
Tako dođe 30. travnja 1859. do rata u Lombardiji. Fran- 
cuzi i Piemontezi prisile nesposobnog austrijskoga generala 
Đulaja na uzmak, a nato ga Napoleon 4. lipnja potuče 
kod Magente. Uzalud je sada vrhovno zapovjedništvo 
nad velikom austrijskom vojskom (220.000 ljudi) preuzeo 
sam car i kralj Franjo Josip. On bude 24. lipnja potučen 
u krvavoj bici kod Solferina, gdje pogibe 28.000 ljudi. Mi- 
rom u Ziirichu 10. studenoga 1859. morade Austrija cijelu 
Lombardiju (osim Mantove i Peschiere) odstupiti Napo- 
leonu, koji ju dade kralju sardinskomu u zamjenu za Nizzu 
i Savoju. 

Poraz u Italiji uvjerio je Franju Josipa, da se krutim 
apsolutizmom ne može uspješno vladati. Zato je manife- 
stom (proglasom) od 15. srpnja 1859. javio, da želi promije- 
niti upravno zakonodavstvo. Mjesto parlamenta imala 
je habsburška monarkija od 14. travnja 1851, t. zv. ,,care- 
vinsko vijeće". Ono se sastojalo od carskih odabranika, 
koji će tobože svojim savjetom pomagati ministarstvu 
kod stvaranja naredaba (mjesto zakona), a zapravo su mi- 
nistri opet radili po svojoj i carevoj volji. 

Franjo Josip je 5. ožujka 1860. objavio, da će ,,care- 
vinsko vijeće" pomnožati s 38 novih članova. Imenovao je 
zaista nove vijećnike. Iz Hrvatske je imenovan Ambroz 
vitez Vranicani, iz Slavonije đakovački biskup Josip Ju- 
al : Possmayer, a iz Dalmacije veleposjednik Franjo knez 

orelli, 

Vranicani je 25. rujna 1860. na sjednici toga »proši- 
renoga carevinskoga vijeća" upozorio na potrebu, da se 
Hrvatskoj pripoji Dalmacija, i to onim putem, koji je o- 
značen u kraljevu otpisu od 7. travnja 1850. Sutradan je na 
tu Vranicanijevu želju rekao knez Borelli: ,,Neka znadu 
svi slavenski puci," veli Borelli, ,,da velika većina Dalma- 
tinaca ljubi svoju braću jugoslavensku." U Dalmaciji do- 
duše vlada talijanska prosvjeta, ali Borelli priznaje, da tamo 
imade kud i kamo više Slavena, nego li Talijana. Ipak još 
nije vrijeme, da se Dalmacija pridruži Hrvatskoj. Borelli 
dapače Hrvatskoj odriče pravo na Dalmaciju. Ona treba 
da ostane ,,autonomna krunovina" carstva austrijskoga. 


Protiv toga ustade odmah biskup Strossmayer. Lako 
.mu bijaše iz povijesti dokazati, da je Dalmacija pripadala 
hrvatskom kraljevstvu. Mlečani su Dalmaciju oteli nešto 
novcem, a nešto silom i lukavštinom. Ali time nije propalo 
hrvatsko pravo na Dalmaciju. ,,Nikada se hrvatski i slavon- 
ski banovi nijesu nazivali drukčije, nego: Bani Croatiae, 
Slavoniae et Dalmatiae (Banovi Hrvatske, Slavonije i 
Dalmacije). Strossmayer predviđa, da će naredni dalma- 
tinski sabor zauzeti stanovište protiv sjedinjenja s Hrvat- 
skom i Slavonijom. No to će biti zato, što kod izbora za dal- 
matinski zemaljski sabor ima 15.000 Talijana u gradovima 
više prava, nego li 400.000 Hrvata, koji stanuju većinom 
po selima dalmatinskim. 


»Listopadskom diplomom" vratio je car i kralj Franjo 
Josip 20. listopada 1860. svojim narodima ustav, a uki- 
nuo je devetgodišnji apsolutizam. Sve krunovine dobit će 
svoje sabore. O zajedničkim poslovima za cijelu monar- 
kiju raspravljat će ,,carevinsko vijeće" u Beču, 

Hrvatski se rodoljubi radovahu budućem saboru hr- 
vatskomu. Prije sabora sastade se 26. studenoga 1860. u 
Zagrebu t. zv. ,banska konferencija". To je vijeće, u koje 
je hrvatski ban Josip barun Šokčević pozvao 55 uglednih 
osoba iz Hrvatske i Slavonije. Uz biskupa Strossmayera 
dođoše na konferenciju hrvatski književnici: Ivan Kuku- 
ljević, Ivan Mažuranić, Ljudevit Vukotinović, te poznati 
već političari: Metel barun Ožegović, Herman Bužan, 
Ambroz Vranicani, Julije grof Janković, Josip Bunjevac, 
Avelin Ćepulić, Franjo Lovrić, Đuro Crnadak, Naum Mallin 
i drugi. 

Na prijedlog grofa Jankovića zaključila je ,,banska 
konferencija", neka se odmah u Beč pošalje deputacija, 
koja će kralju podastrijeti želje naroda hrvatskoga. Druga 


8 


m. 


točka predstavke, koju je u tu svrhu sastavio Ivan Ma- 
žuranić, glasi ovako : Neka se Hrvatskoj i Slavoniji pripoji 
cijela Dalmacija, a od Istre: kvarnerski otoci 
(Krk, Cres i Lošinj) i tri istarska — od starine hrvatska 
— kotara: Volovsko, Labin i Novigrad ili Podgrad. Te ze- 
mlje neka budu po svojim zastupnicima zastupane već na 
budućem saboru hrvatskom. ' 


Kralj je hrvatsku deputaciju, koju je u Beč predveo 
ban Šokčević, primio 2. prosinca 1860. Već 5. prosinca 
odgovara kralj na predstavku ,,banske konferencije". On 
pristaje na to, da se u državnom ministarstvu postojeći 
odjel za Hrvatsku i Slavoniju izluči i uredi kao samostalan 
privremeni ,,dvorski dikasterij“. Ta će oblast ,obuhvatati 
tri grane državne uprave, naime: unutarnje, pravosudne 
i bogoštovno-nastavne poslove". Kralj je pripravan, da 
Hrvatskoj pripoji Dalmaciju. U tu svrhu ,,naređuje, da se 
na bansku konferenciju pozovu također poslanici iz Dalma- 
cije", da se sporazumno riješi pitanje sjedinjenja Dalma- 
cije s Hrvatskom. 


Banska konferencija u Zagrebu upravila je Dalmatin- 
cima 19. prosinca 1860. ovaj proglas: 


Braćo Dalmatinci! 


Njegovo Veličanstvo, naš milostivi vladar i kralj Franjo 
Josip 1., blagoizvolio je svojim najvišim ručnim pismom od 5. 
prosinca o. g. na moibu naše banske konferencije, sabrane u 
gradu Zagrebu, riješiti: da se u obziru (pogledu) ponovljenja 
staroga saveza kraljevine Dalmacije s Hrvatskom i Slavonijom 
učine potrebne naredbe, i da se u svrhu potankog pretresivanja 
i svestrano zadovoljujućega uređenja ovoga pitanja sastanu 
odaslanici iz kraljevine Dalmacije na raspravljanje toga pita- 
nja s banskom konferencijom. Blagi naš vladar izjavi dapače i 
to: da je on priklon pristati na želje onih, kojima je stalo do 
rečenoga združenja i saveza. 

Dalmatinci, braćo jednokrvna! Vi znate, da je narod vaš i 
naš — onamo preko Velebita i ovamo za Velebitom — jedan 
te isti. Vi znate, da smo negda duga i slavnija za nas stoljeća 
zajedno živjeli pod jednim vladarom, jednim zakonom, jednim 
običajem. Zajedno smo odbijali i tursku silu braneći druge na- 
rode i zemlje evropske od poplavice tiranstva azijatskog i pogan- 
skog. Vi znate i to, — kao što i mi znamo, — što je razdružilo 
narod naš jedne krvi, jednog jezika, jednakih običaja, jednake 
prošlosti, jednakih težnja i nada. Znate, što je raskinulo opće- 
nitu našu zemlju, koju ne dijele ni mora ni rijeke ni granice ino- 
stranih carstva, već je stapaju i vežu po Božjoj Providnosti — 
visoke gore i planine, u kojima rastu drva za brodove vašega 
mora i junačke mišice za dušmane i vaše i naše. 

Nije nas razdvojila međusobna mržnja ni svađa, jer se ni oci 
ni pradjedovi naši među sobom nikada krvarili. nijesu. Nije nas 
razdvojila jednostrana potrepština i korist, jer kako mi trebamo 
od vas mora i mornara, tako i vi od nas trebate šuma i polja, 
i ratara i vojnika. Tuđa nas je ruka i korist rascijepila ; tuđa glava, 
lukavost i težnja djecu jedne majke razdružila. Srodnu je zemlju 
od zemlje raskinula i pokopala svu narodnu sreću, koja samo 
u narodnoj slozi i jedinstvu može cvasti i napredovati, 

Dalmatinci, jednokrvna braćo! Nakon dugih stoljeća evo 
prilike, da se susjedni naš narod u svakom obziru bliže primakne 
i što krepkije može — sveže. Vi ste negda jaki bili trgovinom na moru, 
jaki umom i duhom kod kuće. Dalmacija porodi slavnih držav- 
nika, svećenika, učenjaka, umjetnika, vojnika i mornara, koji su 
bili dika i ponos vaše i naše zemlje. Ali vrijeme vas je oslabilo, 
te vi izgubiste mnogo od snage i sile svoje. Treba vam dakle pot- 
pore i pomoći u svakoj struci. A tko može srdačnije — ne gledeći 
svoju korist — dati tu pomoć i potporu, nego rođeni brat svome 
bratu ? Mi smo pripravni potpomoći vas sa svima silama svojim. 
Uzdajemo se u vašu plemenitu ćud, da i vi nas potpomognete 
po mogućnosti vašoj. Vaša zemlja — kršna ali krasna Dalmacija 
— majka je naroda našega, zipka (kolijevka) slave naše, naj- 
slavnije čedo narodnoga duha našega! Mi na to nikada ne ćemo 
zaboraviti. 

Daleko budi od nas — u obziru novoga sjedinjenja — svaka 
sebična korist. Mi ne želimo dirati u vaše slobode i običaje i sa- 
moupravu (autonomiju). Svakom je svoje drago, pa u to ne smije 
dirati ni brat, ako želi sačuvati bratimsku ljubav. ž 

Daleko budi od nas misao : narinuti vam naše običaje, naše 
zakone ili naše ljude kao činovnike i gospodare. Niti nam je ikada 
na um palo : staviti vas pod vojnu upravu, pod kojom se nalazi 
neka strana naroda našega ispod Velebita. (Tu se misli Krajina). 
Mi jedino želimo, da i Dalmacija natrag dobije. stari svoj ustav 
i stare svoje slobode, jednake vašima; da unaprijed zajednički 
vijećamo o zajedničkim potrepštinama našim ; da zajedno budemo 
jači u našim zahtijevanjima, te u svim onim poduzećima, koja 
jednako koriste vašoj i našoj zemlji. Jednom riječju: mi želimo 
da složnim duhom i umom ojačamo naš narod za moći postići 
veće općenite koristi i veće uspjehe u svakom blagostanju. 

Ali i vi, braćo i susjedi talijanskoga podrijetla, koji Dalma- 
ciju zovete svojom domovinom, ne gledajte u nama Hrvatima 
goorijatelje svoje! Nije ni izdaleka želja naša: dirati u jezik 
vaš, u običaje vaše, u prava vaša, u ustanove vaše. Nama su 
sveta slobodna prava naša; sveta nam moraju biti i v aša! 
Mi vas smatramo za blage posrednike među slovinskim narodom 
našim i umnom Italijom, kojoj naše i dalmatinsko Primorje 
ima zahvaliti mnogo dobra. Dok je naš narod po granicama 
turskim sve sile svoje gubio u krvavim ratovima, vi ste nam po- 
magali u primorskim gradovima među narodom našim rasplo- 
đivati umne darove mira sretnijih zemalja. Vi ste među nama 
posijali mnogo dobra sjemena, i mi vam za to blagodarimo, jer 

Slovinac nije viknuo biti neblagodaran. Mi visoko cijenimo po- 
etični jezik Dantea i Petrarke, Tassa i Ariosta, kao što ga i vi lju- 
bite. Ali ujedno držimo za svetu dužnost — po primjeru vašega 
naroda — i svoj milozvučan jezik uzvisiti do iste cijene i stepena 
izobraženosti, na kojem se nalazi vaš bogati i umiljati jezik. 

Pristupite dakle, braćo Dalmatinci, — kojega god podrijetla, 
kojegod vjere bili, — s nama u bliži savez. Nemojte se protiviti 
onima, koji su na želju našu pozvani, da s nama, kao slobodni 
ljudi sa slobodnim narodom, koju riječ prozbore za općenitu 
Korist vašu i našu. Pomislite, da su sloga, ljubav i slobodna riječ 
često puta narode i carstva spasila, dočim su razdor i mržnja 
sve i svagda upropašćivali. 

Od 19. prosinca 1860. do 15. siječnja 1861. nije vijećala 
,banska konferencija" u Zagrebu. U tom je razmaku vre- 
mena trebala Dalmacija odaslati svoje predstavnike na 
,bansku konferenciju". No sada se cijela Dalmacija podije- 
lila u dva tabora, Jedni su Dalmatinci bili pristaše sjedinje- 
nja s Hrvatskom, a drugi ustadoše protiv sjedinjenja. Oni 
se prvi po talijansku nazivanu aneksioniste, tok 
prijatelji aneksije (sjedinjenja), a drugi bijahu autono- 
maši, t. j. borioci za autonomiju (samoupravu) Dalma- 
cije. 

; Svi su Talijani bili sami ,,autonomaši". Prigodom 
popisa žiteljstva godine 1857. nabrojilo se u Dalmaciji 
samo 15.672 Talijana. To bi dakle bila preslaba stranka, 
da se bori protiv ogromne većine dalmatinskih Hrvata i 
Srba. Zato nijesu Talijani u Dalmaciji osnovali talijan- 
sku stranku, jer bi ostali u neznatnoj manjini. Mjesto ta- 
lijanske utemeljiše oni ,,autonomašku" stranku, u koju 
stupiše također mnogi dalmatinski Hrvati i: Srbi. Neki su 
to učinili iz uvjerenja, da će za Dalmaciju biti bolje, ako 
ostane samostalna krunovina. A drugi stupiše među ,,auto- 
nomaše" uslijed ovisnosti od Talijana, koji su u Dalma- 
ciji zapremili sva uplivna mjesta (u sudstvu, upravi, škol- 
stvu, dapače i u crkvi). Talijani bijahu u Dalmaciji glavni 
trgovci, poduzetnici i novčari, uslijed čega su mogli utje- 
cati na sve ljude, koji traže rad i novac. 

U Zadru je na talijanskom jeziku izlazio jedini tadašnji 
politički list ,La Voce Dalmatica", koji je oštro ustao pro- 
tiv sjedinjenja Dalmacije s Hrvatskom. Hrvatske novine 
,,Zora Dalmatinska" (koju je godine 1844, u Zadru pokre- , 
nuo Ante Kuzmanić, kao književno-gospodarski časopis, 
ali koja se g. 1848. pretvorila u posve politički list) prestale 
su izlaziti još koncem godine 1849. na pomolu ,,Bachova 
apsolutizma''. Dalmatinska je vlada od godine 1849. u Za- 
dru izdavala svoje novine ,,Osservatore Dalmato", koje 

je od godine 1855. uređivao dr Luiggi Lapenna, jedan od glav- 
nih vođa ,autonomaške" stranke. Te su novine imale i 
svoj prilog u hrvatskom jeziku pod naslovom ,,Glasnik 
Daimatinski". Taj službeni list uređivao je pjesnik Jovan 
Sundečić. 

S autonomašima je držao i sam feldzeugmeister Lazar 
barun Mamula, koji je godine 1860. bio carski namjesnik u 
Dalmaciji. Mamula je u Dubrovniku govorio: ,,Dalmacija 
se doduše mora osloniti na Hrvatsku ; ali pri tom treba 
da sebi sačuva poseban svoj gubernij (vladu), koji će primati 
naloge iz Beča, a ne iz Zagreba." A u Splitu reče Mamula, 
da izašiljanje dalmatinskih predstavnika na bansku kon- 
ferenciju u Zagreb nema druge svrhe, nego li da umiri hr- 
vatske 'nezadovoljnike. Zato grad Split 23. prosinca 1860. 
prosvjeduje proti svakomu, tko bi ga htio zastupati pri 
poslu ujedinjenja Dalmacije s Hrvatskom, Drukčije su mi- 
slili Hrvati u splitskom kotaru, koji za svoje predstavnike 
na banskoj konferenciji izabraše Milinovića, Stjepana Ivi- 
čevića i dra Ivu Burattija. Ali kada su ti predstavnici split- 
skoga kotara htjeli poći u Zagreb na konferenciju, dobiše 
u Splitu naputak, neka pričekaju kod kuće, dok im od obla- 
sti dođe naredba, koje naravno nikada ne dočekaše. 


GODINA 1861. 


Autonomašima je pomoću namjesnika Mamule i po- 
moću podređenih mu oblasti u Dalmaciji pošlo za rukom, 
da izigraju kraljev otpis od 5. prosinca 1860. Oni su uspjeli 
tadašnjoj javnosti prikazati stanje u Dalmaciji, kao da ta- 
mošnji narod uopće ne će niti pregovarati o sjedinjenju 
Dalmacije s Hrvatskom, pa da zato nije odaslao svoje pred- 
stavnike u Zagreb. 

U sjednici ,,banske konferencije", koju je 15. siječnja 
1861. otvorio ban Josip barun Šokčević, nije bilo izaslanika 
iz Dalmacije. To je izazvalo neku potištenost u srcima 
nazočnih hrvatskih rodoljuba, koje ban Šokčević uze tje- 
šiti ovako : 

,Premdđa na svoju najveću žalost ne vidim u sredini 
našoj zastupanu milu Dalmaciju, ipak se nadam, da će 
svakako nestati zapreka, koje su nastale, čim se naša braća 
Dalmatinci osvjedoče, da mi nesamo nijesmo nakanili nji- 
hova prava bilo u čemu stisnuti, već da smo pripravni sve 
njihove želje podupirati, te zajedno s njima kao jedno- 
plemena braća djelovati za dobro i za sretnu budućnost mile 

naše domovine. Želim i nadam se, da će nam skoro za rukom 
poći svestrano se sporazumjeti s milom našom posestrimom 
Dalmacijom, 

Uistinu je velik broj Hrvata i Srba u Dalmaciji iskreno 
želio sjedinjenje s Hrvatskom. Tako su na primjer u Bo ci 
Kotorskoj za sjedinjenje Dalmacije s Hrvatskom 
radili ugledni hrvatski i srpski rodoljubi: pomorski kapetan 
Luka Tripković, Stefan Ljubiša, dr Marko de Pasquali, 
Jozo Đurović, Pavao Kamenarović, Špiro Bjeladinović, 
dr Bernard Verona, Jovo Bukilica, Tomo Lipovac, Stefan 
Jakšić, Đuro Đuranović, Vicko conte Luković, Đuro Ivan- 
ković, te braća Đuro i Kosta Vojnović. — U dalmatin- 
skom su Zagorju narodno kolo u prvom redu vodili franjevci, 
poznati pod imenom ,,s injski fratri". To bijahu časni 
oci: Matas, Šime Milinović,* Grupković i Ivanović. Ti ljudi 
akademske naobrazbe razviše uz mlađu svoju braću takvu 
djelatnost, da še naskoro cijelo dalmatinsko Zagorje oslo- 
bodilo od tuđega talijanskog utjecaja. Uz franjevce pri- 
onuše u tome radu i neki svjetovnjaci, na primjer rodoljubne 
obitelji: Tripalo u Sinju, Jerković u Imotskom, Kulišić u 
Vrlici, dr Monti u Kninu, Grubišić u Drnišu i Šarić u Ne- 
retvi. 

U prvom času nijesu aneksioniste, t. b pristaše sjedi- 
njenja Dalmacije s Hrvatskom, pravo zna i, komu i kako 
da izraze svoje političko uvjerenje. Tako je velik broj Hr- 
vata i Srba iz sjeverne i srednje Dalmacije u siječnju 1861. 
netom osnovanom ,,dvorskomu dikasteriju" u Beču, kao 
prvoj zamišljenoj skupnoj vladi za Hrvatsku i Dalmaciju, 
poslao ovu predstavku : 

»Visoki kraljevski dikasterij za Hr- 
vatsku, Slavoniju i Dalmaciju u Beču! 

Na želju braće naše u Hrvatskoj i Slavoniji, da se Dalmacija 
u savez postavi, — budući da u Dalmaciji narod hrvatski zasada 
ne može drugim putem izjaviti svoje želje i težnje, — ovim oči- 
tovanjem dolje potpisani svečano očitujemo: da puk hrvatski 
u Dalmaciji pri svijesti narodnosti svoje želi što prije sjedinje- 
nje sa braćom u Hrvatskoj i Slavoniji ; da priziva proti svakomu 
izjavu, koji bi se protivio istomu sjedinjenju ; da se zasada, da 
bi se došlo do željenoga sjedinjenja, nadamo i očekujemo, da se 
što prije sastanu povjerenici iz Hrvatske, Slavonije i Dalmacije, 
koji će opredijeliti pobliže način sjedinjenja između istih kralje- 
vina s obzirom osobnih okolnosti Dalmacije. 


2 Šime Milinović bijaše godine 1861. profesor na franjevač- 


koj gimnaziji u Sinju. Milinović postade godine 1886. nadbisku- 
pom u Baru, gdje je i umro 24. ožujka 1910. 

Visoki kraljevski dikasterij! Mi zasada ne znamo, komu 
bi se u navedenom pitanju mogli obratiti. Krepko se ufamo, da 
će visoki isti (dikasterij) sva moguća učiniti, da se ispune pra- 
vedne i zakonite naše želje, tim više, što iz svega može uvidjeti, 
da — ili se djelom Dalmacija s Hrvatskom i Slavonijom sjedinila 
od a — ona je već moralno sjedinjena 1 U mjesecu siječnju godine 

Jovan Gavor, župnik skradinski, Paolo Kernetta, načelnik 
kistanjski. Marko Pillić, glavar sela Zullišića. 0. Roko Barić, 
župnik od 2000 duša Slavjana. O. Ante Mozulin, župnik Milije- 
vaca od 1080 duša Slavjana. O. Ivan Šuman, župnik rupski od 
800 duša Slavjana. O. Luigi Miculandra, župnik Mirlovića od 
2000 duša Slavjana. O. Dragutin Grancić, župnik Unešića od 1400 
duša pravih Slavjana. O. Bone Mlinor, župnik u Drnišu od 4000 
duša pravih Slavjana. Teodor Knežević, parok krisanski pravo- 
slavno-istočni u ime moje parokije od 500 duša. Pop Nikola 
Hranilović, namjesnik biskupski i župnik u ime 500 duša pravih 
Slave sinova. Pop Grigorij Vulinović, parok kanjarski i baljački 
od 1700 duša. Pop Simo Papić, župnik biočićki od 1000 hrabrih 
Slave majke sinova. Pop Stojan Mirković, parok u Tepljevu 
od 500 duša. O. Savatja Knežević, župnik u Drnišu od 1247 
slavenskih sinova. O. Aron Crvenković, župnik baljački od 400 
Slavjana. Iz okružja zadarskoga 9850 čistih Slavjana za sjedi- 
njenje. Don Miško Jerko Granić, podžupnik kliski. Dr Lovro 
Monti. Jerko Moškovita, pripovjedaoc. Dr Luigi Moretti. A. K. 
Matas, gimnazijski učitelj. Vatroslav Bakotić,  jurist. Vicko 
Perišić, svećenik. Josip Domjakustić, jurist. Gabrilo Puratić, 
bogoslovni učitelj. Vid Morpurgo, knjižar. Šimun Milinović, sve- 
ćenik i gimnazijski učitelj. Svećenik Mihovio Pavlinović, župnik. 
Mihovil Kovačević, posjednik. Profesor Ante Bakotić. Luka 
Škarica, trgovac. Augustin Kasotti, kateheta. Petar Duplamić, 
župnik. O. Špiro Tomić, starješina samostana u Sinju. Gajetan 
Ivasović, župnik novoseljski. Br. Nikola Ivanović, svećenik 
na Braču. Pop Mate Ivičević, kancelir biskupski i upravitelj 
bogomolišta filipinskoga u Splitu. Nikola Vežić, župnik makar- 
ski i kotorski. Svećenik Klemente Pavlinović, župnik breljanski. 
Svećenik Pava Dominis, općine postirske na Braču. Svećenik 
Serafin Vežić, župnik sv. Martina na Braču, općine pučiške. Pava 
Bistrić, župnik kambelovski. Don Ivan  Matiaca, župnik od 
Lukšića. Don Balde Škarica, na mjesto župnika sela Staroga. 
Vicko Perišić, pop štafiliški." 

Mnogi svećenici istočno-pravoslavne crkve u sjevernoj 
Dalmaciji — zajedno sa seoskim poglavarima i starješinama 
— obratiše se izravno na samoga kralja Franju Josipa 
s ovom molbom : 


»Vaše Veličanstvo! — Najmilostiviji čin Vašega 
Veličanstva, kojim se imađaše Dalmacija — ova krunovina Va- 
šega Veličanstva — sjediniti s posestrimom i nama srodnom 
Hrvatskom i tako u kolo bratsko stupivši ojačati se protivu 

našu pravu svetinju, jako je 


napadaja na presvijetlu krunu 
Bdov A / 'stanujući u Dalmaciji. Od nekog 


obradovao sav živalj slavjanski, 


m vremena, razumijemo, da se talijanski živalj očinskom činu 


brižljivosti Vašega Veličanstva odupire i Vašemu Veličanstvu 
najbolje namjere osujetiti nastoji. To mi dolje potpisani paroki 
oglavari seoski i starci u ime svega stanovništva pristupamo 
presvijetlom prijestolju Vašega Veličanstva, da bez svakog 
obzira najmilostivije zapovjedite namijenjeni čin privesti u djelo, 
koje iziskuje kako materijalna i moralna korist cijele ove kruno- 


vine, tako i cjelokupnost austrijanske carevine." (Slijede potpisi.) 

Biskupu Strossmayeru, kao tajnom savjetniku kralja 
Franje Josipa, poslalo je 15. siječnja 1861. iz okolice grada 
Splita 200 Dalmatinaca ovu molbu : 

;»Preuzvišeni gospodine! — I do carskoga prijestolja 
odala je krika one šake talijanskih zanešenjaka, koji teže i una- 

red šćepati nas 400.000 Hrvata dalmatinskih pod jaram njihova 
jezika i njihove narodnosti. Oni zapremiše sudačke stolice i na- 
činiše se glavari naših općina te pod tim vidom zakonitoga za- 
stupništva na ime naše rade nam o životu. U ime Boga i Bogoro- 
dice da ta bruka prestane ! Vama kao kod cara dostojno vjerov- 
nomu a kod naroda domoljubljem razglašenomu plačemo, da 
na ime naše izmolite kod općega oca cesara: 1. da se činovnicima 
(a svi su uopće Talijani) ukine svako usrtanje u pitanje našega 
sjedinjenja. I nek im se zbilja zabrani neuki svijet plašiti i lažima 
zavoditi na nikakve križe samoubojne. 2. Da i mi Hrvati budemo 
postavljeni na zakoniti temelj, da se glas naš može čuti ; jer inače 
naši gospodari, koji su protivnici naše narodnosti, nas domoroce 
opadaju i sude kano uzbuditelje i zlikovce. 3. Da — ako bi se 
došlo do kakva zbora — to nikako ne bude u Zadru, nego u kojem 
drugom mjestu." 

Najispravnije postupahu Bokelji i Dubrovčani, koji 
odlučiše, da će svoje predstavnike poslati na ,,bansku kon- 
ferenciju" u Zagreb, da se tako odazovu pozivu hrvatskoga 
bana Josipa baruna Šokčevića od 19. prosinca 1860. U tu 
svrhu dođoše 22. siječnja 1861. u Dubrovnik : kapetan 
Luka Tripković, Špiro Bjeladinović i Ferdinand Sbutega, 
kao izabrani povjerenici Bokelja." Njihov je dolazak pro- 


3 U Kotoru je 21. siječnja 1861. održana skupština  izasla- 
nika svih bokeljskih općina. Skupština se jednoglasno izjavila 
za sjedinjenje Dalmacije s Hrvatskom i Slavonijom, a protiv 
pokušaja zadarske općine, koja je (poput splitske općine) svojim 
dopisom od 23. prosinca 1860. broj 3801. pozvala sve općine 
u Boci Kotorskoj, da prosvjeduju protiv poziva banske kon- 
ferencije u Zagrebu (od 19. prosinca 1860.). Podjedno je ta skup- 
ština u Kotoru izabrala odaslanike, koji će poći u Dubrovnik, 
da Dubrovčanima priopće želje i mišljenje Bokelja, pa da se s njima 
sporazumiju za daljnji rad u poslu sjedinjenja. 


15 


izveo u Dubrovniku toliku radost, da su građani izvjesili 
hrvatsku zastavu, koja se nije vijala nikada/iza godine 
1848. Dubrovčani odlučiše, da ih kod pregovora o sjedi- 
njenju Dalmacije s Hrvatskom zastupaju Niko knez Pucić 
i Lujo Serragli. Kako je međutim već 17. siječnja bila zavr- 
šena ,,banska konferencija"! u Zagrebu, raspravljat će se 
o sjedinjenju u Beču. Ipak su oblasti spriječile, da u Beč 
ne pođu ni Dubrovčani ni Bokelji. Njima bi se imao pri- 
družiti i kotorski biskup Marko Kalođera, koji se odmah 
zahvalio na izboru.“ 

Imajući u rukama svu političku vlast upotrebljavahu 
je autonomaši u tu svrhu, da u Dalmaciji spriječe svaki po- 
kret za sjedinjenjem s Hrvatskom. Same oblasti ustadoše 
protiv razvitka narodnoga preporoda. Iz Zadra pišu u Za- 
greb, kako se tamošnja oblast neprijateljski vlada prema 
hrvatstvu. 

»U prosincu g. 1860. molili smo dopuštenje, da se smije 
utemeljiti ,,Matica Dalmatinska''. Do sada još nije ništa riješeno. 
Prije nekoliko tjedana zamoliše neki mladi odvjetnici, građani 
i činovnici, da se na gimnaziji predaje o slavjanskom jeziku, kao i 
o povjesnici 'slavjanskoj. Dosada još nijesu dobili odgovora. 
Dalmatinskim je časopisima zabranjeno pisati za združenje 


s kraljevinom Hrvatskom. Nasuprot se protiv združenja može: 


pisati, kolikogod tko hoće. Duhovni je stol okružnicom na žup- 
nike odredio, da se narodni jezik predaje mladeži starim (talijan- 
skim, a ne Gajevim) pravopisom, samo da se u svemu otešča 
željno sjedinjenje." (,,Narodne Novine od 11. veljače 1861.). 

Autonomaši se požuriše, da i samoga kralja odvrate 
od sjedinjenja Dalmacije s Hrvatskom i Slavonijom. U tu 
svrhu otpremiše kralju u Beč deputacije onih općina, koje 
su držali u svojoj upravi. Tako su iz Zadra u Beč pošli: 
knez Franjo Borelli, dr Boža Filippi i Valerio Ponte ; iz 
Šibenika i Knina : liječnik dr Viktor Bioni, kapetan Mate 
Iljaš i odvjetnik Nikola Bilić; a u ime Splita, Imotskoga, 
Sinja i Trogira: profesor Lubin, dr Jure Giovanizio, Petar 


4 Nato knez Medo Pucić pokrene u južnoj Dalmaciji ak- 
ciju, da se u Beč odašalje deputacija, koja će kralja zamodliti, 
neka Dalmaciju pripoji Hrvatskoj. Deputaciju Hrvata i Srba 
iz Dubrovnika i Kotora predvede pred kralja knez Niko Pucić. 
Kralj je ove Dalmatince primio vrlo ljubezno. Pucić javlja, da 
mu je kralj odgovorio : ,,Ja držim, da će sjedinjenje Dalmacije 
s Hrvatskom koristiti i Dalmaciji i svima pokrajinama carevine. 
Znadem, da je narod u Dalmaciji slavenski i da je budućnost 
Dalmacije u slavenstvu. Osamljena ne će se moći (Dalmacija) 
razviti! Zato želim i brinem se, da to sjedinjenje postane djelom. 
(Dnevnik ,,Pozor"' od 23. ožujka 1861.). 

Alberti, Ante Slodre, Nikola Mirošević i sudac Antun Gra- 
bovac. Od strane općine Pelješac pošao je u Beč dr Ivan 
Ivanišević. Tu akciju za otpremu deputacija povela je 
zadarska općina. Deputirci dobiše uputu, da zamole kralja, 
neka o sudbini Dalmacije ne rješava ništa, dok ,,o toj stvari 
ne bude zapitan narod", t. j. dok se ne obave izbori za dal- 
matinski sabor. Meka a 

O radu ,,autonomaša'" protiv sjedinjenja Dalmacije 
s Hrvatskom i Slavonijom donose ,,Narodne Novine" od 
14. veljače 1861. ovaj dopis: ; 

»Ne idu autonomaši za tim, da narodni glas bude uslišan, 
nego za tim, da se oni koriste narodnom prostotom (neupućenošću), 
pa da sve navraćaju na svoju vodenicu. Agenti rečenih pridoš- 
lica već u veliko rade o tomu, kako će obmanuti narod. Oni pro- 
siplju proti hrvatskomu narodu takve bljuvotine, koje — .kada 
ne bi znali, da su izmišljotine, — morali bi se stiditi biti njihovi 
jednoplemenici. Mi, koji u sebi osjećamo narodnoga čuvstva, 
te koji narodu želimo bolju budućnost, nemamo drugih agenata, 
nego se uzdamo u naše svećenstvo, da će ono htjeti narodu poka- 
zati, gdje mu stoji smrt, gdje li život. A uzdamo se i u to, da ni 
narod ne će biti toliko slabouman, da će dopustiti, da mu se 
njegovi neprijatelji titraju sa srećom njegovom. Oni će možda 
obmanuti kakva Primorca, ali nas, koji poznajemo, da bi nam 
talijanski zrak bio nezdrav, ne će nijednoga. U pogledu biranja 
deputiraca za Beč bilo je kurioznih stvari. U jednoj općini netko 
predloži jednoga, koji se drži slavenske stranke ; ali drugi odmah 
poviče: ,,Non quello, quell € tutto Slavo!" Deputirci su već 
otišli u Beč. Oni će tamo možda govoriti štogod u ime naroda, 
A narod — i tako siromašan — platit će im putne troškove, 
premda ne zna: ni kuda su otišli ni zašto su otišli. Tako je sada. 
A uzdamo se u Boga, da unaprijed ne će tako biti!" 

Protiv sjedinjenja Dalmacije s Hrvatskom i Slavo- 
nijom radio je državni kancelar Antun vitez Schmerling. 
On je zato po želji autonomaša dao Dalmaciji takav izborni 
red, koji će onemogućiti — ili bar za dulje vremena oteščati 
— pravi izraz narodne volje i mišljenja. 

Schmerling je kralja Franju Josipa sklonuo, da 26. 
veljače 1861. potpiše t. zv. ,,veljački patenat", koji ima 
služiti kao ,,tumač i provedba'' listopadske diplome. U tom 
patentu kaže kralj o Dalmaciji ovako: 

,Pošto još nijesmo izrekli konačnu odluku o državopravnom 
odnošaju naše kraljevine Dalmacije prema kraljevinama Hrvat- 
skoj i Slavoniji, ne može zasada još potpunu valjanost steći zemalj- 
ska uredba, izdana za našu kraljevinu Dalmaciju." ] 

Inače se kralj prikazivao tobože sklon Hrvatima. 
U svome ručnom pismu od 21. veljače 1861. javlja kralj 
Franjo Josip hrvatskomu banu Šokčeviću ovo : 

,Odnosno na Dalmaciju nalazim doknadno svojemu ručnom 
pismu od 5. prosinca 1860. obavijestiti Vas, da mojemu državnomu 
popečitelju (ministru Schmerlingu) zajedno nalažem uzeti skrb, 
da budući — sastati se imajući — sabor Dalmacije prije svega 
ima baviti se zadaćom, da odašalje poklisare (delegate), koji će 
s priuzdržanjem mojega odobrenja imati raspravljati o pita- 
nju sjedinjenja Dalmacije s Hrvatskom i Slavonijom na pred- 
stojećem saboru ovih posljednjih kraljevina. 


A odgovarajući na predstavku ,,banske konferencije" 
od 17. siječnja 1861. veli kralj 26. veljače 1861. o Dalmaciji 
ovako : 

»Mi smo već opetovano izjavili našu sklonost, da ćemo 
uvažiti predložene nam želje kraljevina Hrvatske i Slavonije 
radi sjedinjenja Dalmacije. U tu smo svrhu našim rješenjem 
od 21. veljače o. g. odredili, da dalmatinski sabor, koji se ima na- 
skoro sastati, prije svega izabere izaslanike, koji će s hrvatsko- 
slavonskim saborom raspravljati pitanje glede sjedinjenja Dal- 
macije s Hrvatskom i Slavonijom. Zato vas pozivamo, da u 
sporazumu s dalmatinskim izaslanicima uzmete u pretres pita- 
nje glede sjedinjenja Dalmacije s Hrvatskom i Slavonijom, pa 
da zajedničke zaključke u tome obziru podnesete kraljevskoj 
našoj potvrdi." 


,Narodne Novine" od 2. travnja 1861. donose ovu 


vijest o nasilju dalmatinskih talijanaša : 


,U Zadru se sastavio odbor sa zadaćom, da u zemaljski 
sabor dalmatinski budu izabrani takvi muževi, koji će nastojati 
oko združenja s hrvatskom kraljevinom. U prvoj svojoj sjednici 
izradio je odbor program, koga će se imati držatiizabrani zastup- 
nici. Taj program, pisan vrlo pomirljivim duhom, primljen je na 
drugoj sjednici. Usprkos toga još istoga dana, kada je program 
proglašen, počeše na svim javnim mjestima nepristojne demon- 
stracije proti narodnim muževima. Došavšim ,,Morlacima"? t. |. 
seljacima iz zadarske okolice, narivavahu Talijani listine svojih 
kandidata. Uslijed toga zbiše se svakojaki neredi i kavge na ve- 
liku zaista sramotu pretjeranih Talijana. Mnogo štovanih osoba 
bilo je javno napadnuto, čime je Zadar potpuno dokazao svoju 
političku maloljetnost. Radi tih nepristojnih i .sramotnih dogo- 
čaja bio je cijeli odbor moralno prisiljen, da se raziđe. Prije toga 
izradio je odbor prosvjed, koji će se dati tiskati u kojem drugom 
mjestu sigurnijega značaja. Opća je želja ovdješnjih Slavjana, 
da bi pridruženje Dalmacije naredilo samo Njegovo Veličan- 
stvo najvišim pismom. 

Po izbornom redu, što ga je Schmerling propisao za 
Dalmaciju, birat će ,,vanjske" (t. j. seoske) općine 20 na- 
rodnih zastupnika, gradovi 8, trgovačke komore 3, a vele- 
poreznici 10 zastupnika. U svemu će dakle narod birati 
41 zastupnika. Virilno pravo glasa u dalmatinskom saboru 
imat će zadarski rimokatolički nadbiskup Josip Godeassi 

di tadašnji jedini dalmatu.ski istočno-pravoslavni vladika 
Stefan Knežević, koji je stolovao u Zadru. 


Dalmatinski Hrvati i Srbi, koji bijahu pristaše sjedi- 
njenja Dalmacije s Hrvatskom i Slavonijom, stvoriše ,,na- 
rodnu stranku". Ona je na veći uspjeh kod izbora narodnih 
zastupnika za dalmatinski sabor mogla računati samo u 
vanjskim općinama, koje bijahu podijeljene u 12 izbornih 
kotara. Zadarski je kotar birao 2 zastupnika, benkovački 
1, drniški (s Kninom i Vrlikom) 3, šibenički (sa Skradinom) 


2, splitski (s Omišem i Trogirom) 2, sinjski 2, hvarski (za 


otoke Brač, Hvar i Vis) 2, imotski 1, vrgorački (s Metkovi- 
ćem i s Makarskom) 1, korčulanski (s Orebićem i Stonom) li 
dubrovački (s biralištem u Cavtatu) 1 i bokeljski 2 narodna 
zastupnika, 


Autonomaši su bili posve sigurni za sva 3 zastupnika, 
koje će birati trgovačke komore u Zadru, Splitu i Dubrov- 
niku. Sigurnom su se uspjehu mogli nadati kod izbora u 7 grad- 
skih kotara, kojima bijahu izborna sjedišta u Zadru, Ši- 
beniku, Splitu, Hvaru, Makarskoj, Korčuli i u Dubrovniku, 
ijer su ,,aneksioniste" &t. j. narodnjaci) imali većinu samo 
u gradovima Boke Kotorske, koji birahu 1 zastupnika u 
Kotoru. Autonomašima bijaše zajamčen također uspjeh 
u sjevernom (zadarskom) i u južnom (splitskom) izbornom 
kotaru dalmatinskih  veleporeznika ; zadarski je kotar 
birao 4, a splitski 3 narodna zastupnika. Narodnjaci se mo- 
gahu jedino nadati, da će steći većinu kod veleporeznika 
u južnoj Dalmaciji, gdje je Dubrovnik birao 2, a Boka Ko- 
torska 1 narodnoga zastupnika. 


Izbori su se obavili u samo proljeće godine 1861. Na- 
rodnjaci nijesu još bili gotovo nikako organizovani. Zato 
su mnogi dalmatinski seljaci uslijed neupućenosti — odno- 
sno uslijed ovisnosti od autonomaških vođa, pa i uslijed 
pritiska političke vlasti“ — glasovali protiv narodnjaka. 
Autonomaši su znali, da ih čeka siguran uspjeh u kuriji 
gradova, veleporeznika i trgovačkih komora. Zato su naj- 


5 Dalmatinski namjesnik Lazar barun Mamula bijaše dobar 
starac, koji nije hotimice činio nasilja prigodom izbora. Žali- 
bože je mjesto Mamule vladao u Dalmaciji dvorski savjetnik 
Rosner, koji bijaše civilni doglavnik staroga generala. Rosnera 
je u izborne poslove upućivao dr Luiggi Lapenna, državni odvjet- 
nik na pokrajinskom sudu u Zadru. Kako je Lapenna bio jedan 
od glavnih vođa autonomaške stranke, lako je razumjeti, zašto 
je Rosner izdavao takve odluke, koje pomagahu autonomašima, 

veću agitaciju razvili na selima, da polove što više mandata 
u kuriji vanjskih općina.“ 

Nijesu prekrštenih ruku ostali niti narodnjaci. Oso- 
bitu je djelatnost razvio don Mihovil Pavlino- 
vić, župnik u Podgori kod Makarske. Taj žarki apoštol 
hrvatske misli obilazio je sva sela između rijeka Neretve 
i Cetine. On je živom riječju upućivao tamošnje hrvatske 
seljake, kako li će kod izbora glasovati. Pavlinovićeva je 
zasluga, što su narodnjaci pobijedili kod izbora u gradu 
Makarskoj, te u kotarima imotskom, sinjskom i vrgoračkom. 
Žalibože nije tada bilo dosta spremnih narodnjaka, koji 
bi poput Pavlinovića  požrtvovno  prosvijetlili hrvatski 
narod u sjevernoj Dalmaciji. Tako se dogodilo, da su auto- 
nomaši kod izbora pobijedili u 6 izbornih kotara vanjskih 
općina, poimence u zadarskom, benkovačkom,  šibenič- 
kom, splitskom, hvarskom i korčulanskom kotaru. Od 
20 narodnih zastupnika, što ih izabraše dalmatinski seljaci, 
pripadalo je samo 9 narodnjacima, a 11 autonomašima. 
Narodnjaci su još pobijedili u gradovima Makarskoj i u 
Kotoru, te u kuriji veleporeznika bokeljskih i dubrovačkih. 
U svemu je izabrano 14 narodnjaka i 27 autonomaša. 

U Boci Kotorskoj izabrani su za narodne zastupnike : 
kapetan Luka Tripković iz Dobrote i Stefan Ljubiša iz 
Budve u izbornom kotaru vanjskih općina, odvjetnik dr 
Bernard Verona iz Prčanja. za izborni kotar bokeljskih 
gradova, a pomorski kapetan Jozo Đurović iz Prčanja 
za izborni kotar bokeljskih veleporeznika. Uz tu četvoricu 
birani su još ovi narodnjaci: don Mihovil Pavlinović u 
Vrgorcu, dr Miho Klaić, Stjepan Ivičević u gradu Makarski, 
dr Marinica Giorgi, Jerković u Imotskom, P. Sablić, Krsto 
Kulišić" u Drnišu, P. Radulović i dr Juraj Pulić, ravnatelj 
gimnazije u Zadru, te Knez Medo Pucić. 


$ U izbornim kurijama gradova, trgovačkih komora i vele- 
poreznika glasovahu izbornici izravno, a u kuriji vanjskih op- 
ćina neizravno. Mnogi hrvatski seljaci nijesu pravo niti znali, 
kada će se obaviti biranje izbornika. Neki pak seljaci nijesu 
uopće niti marili za to biranje. Tako se desilo, da su neke čisto 
hrvatske seoske općine birale izbornike, koji će glasovati za 
autonomaške kandidate. ' 

7 Djed Krste Kulišića zvao se Božo, a doselio se u Vrliku 
iz Crne Gore. On je imao 10 sinova, od kojih je Pavao ostao u Vr- 
lici, a Todor postade trgovac u Šibeniku. Pavlu se godine 1812. 
rodio sin Krsto, koji je od svoga strica Todora u Šibeniku izučio 
trgovinu. Krsto se toliko zauzimao za uspjeh narodne stranke, 
da mu je dr Miho Klaić dao nadimak ,,Sokol Cetinski". 


20 


= U Zadru je 8. travnja 1861. otvoren dalmatinski sa- 
bor. Tamo je među autonomašima uz dra Lapennu vodio 

lavnu riječ dr Antun Bajamonti, načelnik grada Splita. 
Na prijedlog dalmatinskog namjesnika baruna Mamule 
budu po kralju imenovani za predsjednika sabora dr Spiro 
Petrović, a za potpredsjednika dr Bajamonti, oba zastup- 
nici autonomaške stranke. 

Na prvoj sjednici dalmatinskoga sabora izabran je 
odbor, koji će ispitati vjerodajnice narodnih zastupnika. 
Autonomaši nijesu bili posve zadovoljni svojom izbornom 
pobjedom. Za neke naime predmete treba u saboru većina 
od dvije trećine. Kako su autonomaši imali 27, a narodnjaci 
14 zastupnika, dođoše na misao, da bi trebalo poništiti 
jedan mandat narodnjaka, uslijed čega bi autonomaši s .28 
zastupnika dobili u saboru dvotrećinsku sigurnu većinu 
nad 13 narodnjaka. Znalo se, da će od virilista nadbiskup 
Godeassi glasovati s autonomašima, a vladika Knežević 
s narodnjacima. I u tom dakle slučaju imali bi autonomaši 
dvotrećinsku većinu, t. j. 29 glasova prema 14. 

Druga je sjednica dalmatinskoga sabora održana te- 
kar 15. travnja 1861. Tu je najprije trebalo riješiti pitanje, 
koji li će jezik biti raspravni jezik sabora dalmatinskog. 
Potpredsjednik dr Bajamonti zatraži, neka se u saboru 
ovori samo talijanski, jer mnogi drugi zastupnici ne znaju 
BE oiski, a svi zastupnici govore ili barem razumiju tali- 
janski. Protiv toga ustade don Mihovil Pavlinović, koji je 
prvi progovorio hrvatskim jezikom. Pavlinovića je podupro 
dr Juraj Pulić, koji je ,upravo valjano dokazao, da naš 
jezik ni pod kojim uvjetom ne valja isključiti iz sabora, 
što je slušateljstvo primilo pljeskanjem ruku", Autonomaši 
su počeli vikati i bučiti, čim je Pavlinović progovorio hrvat- 
ski. Ali na obranu Pavlinovića ustade saborski predsjed- 
nik dr Špiro Petrović. Premda bijaše potalijančen odvjetnik, 
ipak je Petrović uzrujanim autonomaškim zastupnicima 
na talijanskom jeziku doviknuo : » Gospodo zastupnici ! 
Bila bi ludost zanijekati, da — od dinarskih planina do 
najdaljih jadranskih otoka — ova zemlja i taj narod nije 
slovinski !" : 

Nato ustade potpredsjednik dr. Bajamonti te stavi 
prijedlog, da svaki zastupnik, koji će govoriti hrvatski, 
mora iza toga svoj govor u kratkom izvodu opetovati na 
talijanskom jeziku. Iza daljnje rasprave bude jednoglasno 
zaključeno, da je u saboru dozvoljeno govoriti ili talijan- 
ski ili ,,ilirski". One govore, koji budu izrečeni u ,ilirskom 

jeziku, ima saborska pisarna prevesti na talijanski jezik 
i tiskati u saborskim izvještajima. Time je talijanski jezik 
bio zapravo priznat kao uredovni jezik dalmatinskoga sa- 
bora. 


Na treću je sjednicu 17. travnja prvi put došao zadar- 
ski nadbiskup Josip Godeassi. Povedena je rasprava 0 
verifikaciji izbora narodnih zastupnika. Imajući u saboru 
većinu, autonomaši su poništili izbor Stjepana Ivićevićas 
u gradu Makarskoj, a ovjerovili izbor Ivićevićeva protu- 
kandidata autonomaša. Tako dođoše autonomaši  nasi- 
ljem do potrebite sigurne dvotrećinske većine u dalmatin- 
skom saboru. 


Četvrta sjednica dalmatinskoga sabora bijaše 18. trav- 
nja 1861. Predsjednik dr Petrović dade tajniku čitati ,,vla- 
din prijedlog", da sabor izabere svoje povjerenike, koji će 
s hrvatskim saborom ugovarati o sjedinjenju Dalmacije 
s Hrvatskom i Slavonijom. Nato ustade šibenički zastup- 
nik dr Galvani, koji u ime autonomaša predloži, da sabor 
otkloni biranje tih povjerenika. Njegov je protuprijedlog 
podupro splitski zastupnik dr Bajamonti. Prije glasovanja 
pročitao je saborski tajnik prosvjed, koji je podnijelo 13 
zastupnika narodne stranke. Ti zastupnici u prosvjedu 
vele, da ,odašiljanje povjerenika u Zagreb nije vladin 
prijedlog, nego careva predstavka, učinjena još prije sa- 
borskoga štatuta“; zato se narodnjaci ustežu od svakoga 
glasovanja, jer se ne žele oprijeti carevoj želji. Nato je slije- 
dilo glasovanje, te je sabor s 29 glasova (među kojima bijaše 
i glas nadbiskupa zadarskoga) primio protuprijedlog dra 
Galvanija, da se otklanja biranje povjerenika za pregovore 
s hrvatskim saborom. U znak veselja izvjesiše autonomaši 
zemaljsku zastavu na gradsku vijećnicu. Navečer je kaza- 


8 Autonomaši su Ivićevićev izbor za narodnoga zastupnika 
Makarske poništili navodno radi optužbe, koju je protiv njega 
podigao državni odvjetnik još godine 1820. Tada je naime bio 
Ivićević okrivljen, da šuruje s ,karbonarima" u Italiji protiv 
Austrije. Ivićević je nedužan odsjedio 20 mjeseci u istražnom 
zatvoru, a po tom je bio pušten na slobodu, jer se njegova kriv- 
nja nije dokazala. 


? Naskoro je Medo knez 'Pucić iz političkih razloga prebje- 
gao u inozemstvo, uslijed čega mu je utrnuo mandat. Kod nak- 
nadnog je izbora mjesto Pucića bio izabran splitski odvjetnik 
dr Kosta Vojnović, rodom iz Ercegnovoga, a inače vođa hrvat- 
skih rodoljuba u Splitu. 

“lište u Zadru bilo urešeno i veoma rasvijetljeno. Građani 


rasvijetliše prozore na svojim kućama, x 

Dalmatinski je sabor dobio poziv, da između svojih 
članova izabere 5 zastupnika, koji će poći u carevinsko 
vijeće, kao u centralni državni parlamenat za cijelu habs- 
buršku monarkiju. Vlada je autonomašima dala mig, da 
između te petorice budu i 2 narodnjaka. Hrvati su htjeli, 
da jedan od te dvojice bude dr Juraj Pulić, zastupnik vanj- 
skih općina kotara dubrovačkoga. Autonomaši se bojahu 
mnogo Pulića, te mjesto njega 20. travnja izabraše Luku 
Tripkovića. Taj ne htjede primiti izbor tražeći, da bude 
biran Pulić. Autonomaši nato izaberu Jerkovića, koji se 
zahvalio s istoga razloga. Nato autonomaši izaberu Srbina 


“ Ljubišu, koji se nalazio na liječenju u Splitu. Kad je Lju- 


biša ozdravio, očitovao je, da prima izbor. Kako je auto- 
nomaška većina za drugoga narodnjaka izabrala vladiku 
Kneževića, nijesu dalmatinski Hrvati godine 1861. dobili 
nijednoga svoga predstavnika na carevinskom vijeću u 
Beču.!" : 

Kralj je još uvijek barem prividno nastojao, da dođe 
do obećanoga sjedinjenja Dalmacije s Hrvatskom. Bečki 
dnevnik ,,Ost und West" od 12. svibnja 1861. javlja o tomu 
nastojanju ovako : ' : 

»U Beču se nalazi deputacija hrvatskoga sabora, a u isto 
doba također članovi većine i manjine dalmatinskoga sabora. 
Kralj je odlučio, da između svih tih grupa izabere odbor, koji 
će dobiti zadaću, da uznastoji oko toga, kako bi se postigao spo- 
razumak dalmatinskoga i hrvatskoga sabora. Predsjednikom 
toga odbora imenovao je kralj podmaršala baruna Mertensa. 
Članovima odbora postadoše iz Dalmacije: vladika Knežević 
i Stefan Ljubiša od manjine, a dr Petrović, dr Bajamonti, dr 
Lapenna, Alberti i Bujas od većine sabora dalmatinskog. U 
ime deputacije hrvatskoga sabora iz Zagreba uđoše u taj odbor 
sedmorica, poimence : biskup Strossmayer, kanonik dr Franjo 


10 Na sjednici dalmatinskoga sabora od 22. travnja 1861. 
stvoren je zaključak, da će predsjednik sabora dobivati godi- 
mice po 4000 forinti iz ,,zemaljske zaklade", kojom upravlja 
sabor. Narodni će zastupnici iz iste zaklade dobivati 5. forinti 
u ime dnevnice za one dane, kada sabor zasijeda. Na istoj su 
sjednici birani ,,prisjednici dunte", t. j. članovi zemaljskog od- 
bora, koji predstavlja autonomnu vladu Dalmacije. Izabrani 
su sami autonomaši, poimence : dr Filippi, dr Vusio, dr Seragli 
i dr Radman kao ,,prisjednici", a dr Giljanović, dr Galvani, Deš- 
ković i dr Brioni kao njihovi zamjenici. Predsjednik sabora pod- 
jedno je i predsjednik zemaljskog odbora. — Dalmatinski je sa- 
bor posljednju svoju sjednicu održao 24. travnja 1861. 

Rački, namjesnički savjetnik Ambroz Vranicany, veliki sudac 
dr Josip Vranicany te veliki župani: Ivan Kukuljević, Bartol 
Smaić i Ljudevit Vukotinović. Svi hrvatski članovi toga odbora 
učiniše sve moguće, da ,,autonomaše" sklonu na sjedinjenje Dal- 


macije s Hrvatskom. Ali sve im to bijaše uzalud. Talijanska je ' 


stranka izbjegavala svakoj prilici, gdje bi imala očitovati svoje 
mnijenje. Napokon je barun Mertens uvidio, da je bezizgledno 
daljnje raspravljanje, te je kao predsjednik toga odbora zaklju- 
čio sjednicu. 

Međutim su već u hrvatskom saboru sjedjeli hrvatski 
prvaci iz Dalmacije. Kad se naime 29. travnja 1861. na sa- 
borskoj galeriji u Zagrebu pojaviše knez Medo Pucić i 
Stjepan Ivićević, sabor im na prijedlog Roberta Zlataro- 
vića i biskupa Strossmayera jednoglasnim zaključkom 
dade počasno mjesto u samoj sabornici blizu predsjedni- 
štva. Jednakim su načinom kasnije u hrvatsku sabornicu 
stupili kao gosti: Vinko Milić, Mihovil Pavlinović, Luka 
Tripković i dr Miho Klaić. Svim je tim Dalmatincima hr- 
vatski sabor podijelio ,,votum informativum" (savjetujući 
glas) u pitanjima, koja se tiču Dalmacije. Naprotiv su dva 
Dalmatinca već od 15. travnja sjedjela u hrvatskom sa- 
boru kao zakonito birani narodni zastupnici. Knez Niko 
Pucić bio je naime izabran u Križevcima,'! a pjesnik Luka 
Botić u Đakovu. Prvi je od dalmatinskih Hrvata 22. svib- 
nja 1861. u hrvatskoj sabornici progovorio don Miho Pav- 
linović. On je ,,poslije žalosnoga rastanka od više vjekova" 
pozdravio svoju ,braću s ove strane Velebita", Živom je 
riječju Pavlinović opisao dalmatinski sabor, u koji po ta- 
dašnjem  nepravednom izbornom redu 15.000 Talijana 
(većinom trgovaca i obrtnika po gradovima) imaju pravo 
birati 21 zastupnika, a 410.000 Hrvata i Srba u selima 
moglo bi izabrati najviše 20 zastupnika, kad ne bi bilo na- 
silja i pritiska kod provedbe izbora. 

,,Narodne Novine'. od 22. srpnja 1861. imaju iz Ma- 
karske od 12. srpnja ovaj dopis: 

»Na povratku iz Zagreba došao nam je naš vrijedni rodoljub 
i narodni zastupnik pop Miho Pavlinović. Iz primorskih sela 


11 Križevačka je županija iz svoje skupštine 30. siječnja 
1861. poslala gradovima Kotoru i Dubrovniku ovaj dopis : ,,S ve- 
likom radošću začusmo vašu javno izraženu želju, da se na svaki 
način hoćete sjediniti s nama. Zato ne mogosmo propustiti, da se 
ne stavimo s vama neposredno u savez, priopćujući vama naše 
(skupštinske) zaključke upravo tako, kao i ostalim županijama 
trojedne kraljevine. Odlučila sudbina u ovaj čas s nama što joj 
volja, — ipak nas više ne će moralno razdružiti nijedna svjetovna 
sila. Primite srdačni i bratinski pozdrav naš!" 

dođoše mu na susret do grada glavar i puk sa svojim barjacima. 


Pokle su ga uljudno pozdravili, svi su ga skupa otpratili na nje- 
vu župu. I gradski se rodoljubi pridružiše toj svetkovini, da 
jave svoja narodna ćućenja. Do neba se podizao veseli usklik 

a stara je Biokova planina odjekivala narodnim pjesmama i po- 


: pijevkama. Neka se ne boje narodni protivnici! Ako su oni znali 


narodnim zastupnicima svezati ruke, da za narod ne mogu, ništa. 
opraviti, narod ćuti, da je on svojim izabranicima dužan pot- 


une harnosti, jer ni sami nijesu svoj život za nj zaštedili. A 
doći će sunce i na naš prag!" 


U svome otpisu od 8. studenoga 1861., kojim kralj 
odgovara na predstavku hrvatskoga sabora od 27. rujna 
1861, spominje kralj i sjedinjenje Dalmacije s Hrvatskom 
i Slavonijom, i to ovako : 


»što se tiče odnošaja naše kraljevine Dalmacije prema na- 
šim kraljevinama Hrvatskoj i Slavoniji, to već u svojim odlukama. 
od 5. prosinca 1860. i 26. veljače 1861. izjavismo našu sklonost 
za uvaženje podnešene nam u tom obziru želje ovih posljednjih 
kraljevina ; ujedno naznačismo put, kojim bi se pitanje sjedi- 
njenja Dalmacije s Hrvatskom i Slavonijom — slobodnim spo- 
razumkom zastupnika ovih naših kraljevina — moglo riješiti 
na zadovoljstvo jedne i druge strane. 

Nego — kako je poznato vašim vjernostima — sabor naše 
kraljevine Dalmacije nije do sada pristao na to, da u tu svrhu 
pošalje svoje poslanike na sabor hrvatski i slavonski. I premda 
nijesmo za ovaj put nakanili pobliže istraživati tezu i pravo 
onih upliva i razloga, koji se dosele protiviše žuđenom približenju 
Dalmacije k Hrvatskoj i Slavoniji, zato ipak ne možemo učiniti 
drugo, nego — budući da je daleko od nas upotrebljavati silu 
— iznova opomenuti na onaj put, koji bijasmo već prije nazna- 
čili za raspravljanje toga predmeta. 

Međutim smo drage volje pripravni odmah — kada državo- 
pravni položaj Hrvatske i Slavonije prema ukupnoj monarkiji 
bude stalno uređen takovim načinom, koji bude odgovarao in- 
teresima monarkije i interesima svekolike trojedne kraljevine, 
— još jedamput pozvati sabor dalmatinski, 
da se s hrvatskim i slavonskim saborom, putem tamo odaslanih 
poslanika, sporazumije o bližoj svezi svih dijelova trojedne naše 
kraljevine, pa da uspjeh (sporazuma) podvrgne našemu previš- 
njem rješenju. 

Ali se već sada u vlastitom interesu premilih nam kraljevina 
Dalmacije, Hrvatske i Slavonije nalazimo prinuđeni pozornost 
vašu obratiti na to, da se skopčanje ovih jednokrvnih kraljevina 
time samo može izvesti, i da time samo — kako za iste ove kra- 
ljevine, tako i za ukupnu državu — može biti od blagodatnih 
posljedica, ako pri tome poslu ne bude uzet obzir samo na narodno 
srodstvo, nego ako pri tome bude u račun uzeta i izjednačena 
u višem jedinstvu također ona mnogovrsna razlika u političkim 

idejama, proizvedena u jednoj i u drugoj zemlji stogodišnjim me- 
đusobnim odjeljenjem. 

Od budućega dakle sabora hrvatskoga i slavonskoga ovisit 
će pridruženje Dalmacije ; a time i teritorijalno popunjenje spo- 
menutih naših kraljevina ne (treba) toliko zahtijevati od nas, 
koliko mu probiti put vlastitim svojim mudrim naredbama, te 
obazrenjem na osobite interese i želje stanovnika dalmatinskih." 

Kada su novine objelodanile taj kraljev otpis, uzrujaše 
se dalmatinski talijanaši, jer iz kraljevog otpisa razabraše, 
da kralj drži još neriješenim pitanje o sjedinjenju Dalmacije 
s Hrvatskom i Slavonijom. Gradsko je zastupstvo u Zadru 
održalo nekoliko sjednica, na kojima se talijanaši dogo- 
varahu, što da poduzmu protiv sjedinjenja. Jedni su za- 
stupnici predlagali, neka se caru pošalje predstavka, u ko- 
joj bi ga Zadar molio, da odustane od daljnjega rada za sje- 
dinjenje. Ratoborni su zastupnici tražili, neka se u nju 
stavi prijetnja, da će Dalmacija opozvati svoje delegate, 
što ih je dalmatinski sabor poslao na carevinsko vijeće, 
ako car već jedamput ne dade Dalmaciji ,,autonomiju'. 


GODINA 1862. 


Dalmatinski Hrvati nijesu isprva imali prilike, da 
razviju veću političku djelatnost. Vlada nije namjerice 
sazivala dalmatinski sabor, gdje bi narodni zastupnici mo- 
gli iznašati interpelacije i prijedloge. Tečajem cijeloga ljeta 
i jeseni godine 1861. nije bilo zasjedanja dalmatinskoga 
sabora. Prošla je i cijela godina 1862., a da sabor nije održao 
baš nijedne sjednice. 

Kralj je otpisom od 8. studenoga 1861. raspustio hrvat- 
ski sabor u Zagrebu, jer ne htjede poslati svoje delegate 
u ,carevinsko vijeće". Pune 4 godine ostadoše Hrvatska 
i Slavonija bez sabora, koji se prviput iza raspusta sastao 
12. studenoga 1865. Tako nije hrvatski narod uopće mo- 
gao doći do prilike, da godine 1862. parlamentarnim pu- 
tem izrazi svoje misli i političke namjere. 

Međutim se 1. svibnja 1861. sastalo carevinsko  vije- 
će u Beču. Tamo su Dalmaciju“ zastupala 3 Talijana i 2 
Srbina. Od potonjih je Stefan Ljubiša razvio priličan po- 
litički rad, za koji mu bijahu zahvalni dalmatinski Hrvati 
i Srbi. Ljubiša je u carevinskom vijeću odlučno zatra- 
žio, da se Dalmacija pripoji Hrvatskoj i Slavoniji, pa da se 
tako ujedini ,,trojedna kraljevina". Usto je Ljubiša zahtije- 
vao, da se u dalmatinskoj upravi i u sudstvu uzme obzir 
na hrvatski jezik, kojim govori ogromna većina tamošnjeg 

naroda. Hrvatske novine u Zagrebu (,,Pozor' i ,,Narodne 


Novine") radosno bilježe svaki Ljubišin govor i prijedlog. 
Tako je Ljubiša naskoro stekao veliku popularnost u Hr- 
vatskoj, Slavoniji i u Dalmaciji. Mnogi mu rodoljubi šalju 
ismena priznanja, kojima ga potiču, da ustraje u započe- 
om političkom radu. Hrvati su tada imali većinu u za- 
stupstvu grada Kotora. Da Ljubiši zahvale za dosadašnji 
rad, izabraše ga 11. siječnja 1862. začasnim građaninom 
svojim. To je odlikovanje Ljubišu tako razveselilo, da je 
kotorskoj općini 21. siječnja 1862. poslao iz Beča pismo, 
koje počinje ovako : 

»Vijest, koju ste Vi meni saopćili prijatnim Vašim listom 
od 11. ovoga mjeseca, da me je slavno vijeće grada Kotora na- 
imenovalo počasnim građaninom iz toga razloga, što sam prije 
na pokrajišnom vijeću (u Zadru) kupa s mojim štovanim sudru- 
zima gospodom poslanicima: bokeljskim, pa poslije i na carstve- 
nom savjetu (t. j. u carevinskom vijeću) zahtijevao sjedinje- 
nje naše domovine s trojednom kraljevinom, dvostruko me je 
obradovala. Velim dvostruko, jer osim što me pripisuje građan- 
stvu jednoga mjesta, koje je svagda bilo kolijevka sjajnih i ro- 
doljubivih muževa, pokazuje i to, da sam bio vjeran odziv svojih 
zemljaka. 

Ljubiša je zaista i zaslužio priznanje Hrvata.i Srba 
za svoj politički rad tečajem godine 1861. i 1862. On se kod 
središnje vlade u Beču zauzimao, da narodne ljude u Dal- 
maciji zaštiti od progona pokrajinske vlade u Zadru. Na- 
protiv nije Ljubišin zastupnički drug — vladika Knežević 
— na carevinskom vijeću razvio baš nikakav rad. 


Isprvice nijesu dalmatinski Hrvati imali novina, u 
kojima bi iznosili svoje želje i potrebe te po kojima bi širili 
svoje političke ideje. Tek 1. ožujka 1862. izađe prvi broj 
njihovih novina. To bijaše talijanskim jezikom pisan ča- 
sopis ,Nazionale" s hrvatskim prilogom, koji se zvao 
»Narodni List". Te su novine uređivala 2 mlada 
hrvatska profesora: svjetovnjak Natko Nodilo i sveće- 
nik Ivan Danilo. Nodilo je uređivao ,,Nazionale", a Da- 
nilo ,,Narodni List". Da su hrvatski rodoljubi tada držali 
važnijim ,,Nazionale" nego li ,,Narodni List", vidi se već 
po tom, što je ,,Nazionale" štampan na 4, a ,,Narodni List" 
samo na 2 strane. ,,Nazionale'* je imao zadaću, da političke 
ideje narodne stranke zastupa i širi među  inteligen- 
cijom, koja stanuje većinom u gradovima, a čitala -je samo 
talijanske novine, jer je svršila talijanske škole. Napro- 
tiv je ,,Narodni List" dobio drugu zadaću: da osvijesti 
i prosvijetli dalmatinske seljake, koji će biti stupovi ,,narodne 

stranke", ali koji u ogromnoj većini još ne znaju čitati 
pisati, jer uopće nijesu ni polazili nikakve škole. Dalmacija 
je početkom godine 1862. imala jedva 153 pučke škole, 
od kojih samo 23 ,,ilirske", 9 talijanskih, a 125 ,utrakvis- 
tičkih". Na ilirskim" školama bijaše nastavni jezik hr- 
vatski, dok se na ,,utrakvističkim" školama podučavalo 
učenike većinom na talijanskom jeziku, a tek nešto malo 
i na hrvatskom jeziku. Na svima srednjim školama gospo- 
dovao je samo talijanski jezik. 


Nodilo je za 1. broj ,,Nazionala" napisao uvodni čla- 
nak, u kome govori o programu toga lista. Među ostalim 
piše Nodilo : 

,Nazionale! ne traži drugo, nego li potpunu slobodu za 
svakoga, pa da se ukloni svaki pritisak, toli štetan nama koli 
bilo komu. Jednaka mjera za svakoga, — bit će uvijek naša za- 
stava. ...U interesu je Slavena, da Austrija bude ujedinjena 
i jaka, ali i da u isto vrijeme udovolji pravednim željama raznih 
plemena, koja u njoj pribivaju, a da jedan narod ne prevagne 
nad drugim. U tome će slučaju i nama dalmatinskim Slavenima 
biti dozvoljeno, da čvršćim uzlom stisnemo vezu, koja nas do sada 
samo po krvi i jeziku spaja s našom braćom u Hrvatskoj... 
Mi ćemo poštovati prava manjine onih 15 do 20 hiljada, koji go- 
vore talijanskim jezikom ; ali tražimo, da prestane svaki pri- 
vilegij na bilo čiju korist... Dalmatinski Slaveni traže slobodan 
razvitak svoje narodnosti kao nezastarivo svoje pravo. Po tome 
traže jednakopravnost za oba jezika (hrvatski i talijanski), ali 
ne takvu jednakopravnost, koja je platonično zaključena u sa- 
boru, nego djelom provedenu u školama te postepeno u sudovima 
i u upravi." Taj program štampan je u ,,Narodnom Listu", 

Među prvim suradnicima ,,Nazionala" javljaju se: 
dubrovački knez Niko Pucić i njegov brat Orsat (Medo), 
zatim dr Miho Klaić, dr Kosta Vojnović, Matija Ban, Vlaho 
Bogdan, dr Josip Antonietti, Vinko Milić, dr Lovro Monti 
i Nikša Gradi. Manje je suradnika imao ,,Narodni List", 
gdje gotovo sve mora pisati urednik Ivan Danilo. Njemu 
su pomagali don Mihovil Pavlinović i Lazo Tomanović.'? 

Narodni zastupnik Stefan Ljubiša interpelirao je u 
carevinskom vijeću ministra pravosuđa zbog toga, što 
se kod sudova u Dalmaciji upotrebljava samo talijanski 
jezik. To je na štetu ogromne većine dalmatinskoga žitelj- 
stva, koje ne zna talijanski jezik. Ljubišina je interpela- 


12 Tomanović bijaše rodom iz Boke Kotorske. On je godine 
1862. još bio đak u Zadru. Kasnije prijeđe u službu crnogorskoga 
kneza Nikole. U Crnoj Gori postade dr Laza Tomanović mini- 
strom, a godine 1912. bijaše i ministar-predsjednik crnogorski, 

cija imala uspjeha, te ,,Narodni List" 27. ožujka 1862. do- 
nosi ovu radosnu vijest ; 

,»Ministarstvo pravosuđa izdalo je 15. ožujka 1862. c. kr. 
prizivnom sudu u Zadru naredbu, u kojoj glede jezika kod su- 


= dova dalmatinskih daje ove odredbe i upute : 


1. Ako sudovi budu imali posla sa strankama, koje znadu 
samo ,,slavjanski jezik, bit će dužni, da — koliko se može — u 
slavjanskom jeziku saslušaju okrivljenike i ispituju svjedoke, 
pa da u zapisnik istim jezikom stave barem glavne riječi iska- 
zivanja okrivljenikova ili svjedokova. 

2. Zapisnik prisege, koju polaže slavjanska stranka u sla- 
vjanskom jeziku, ima se uvijek — koliko je moguće — predu- 
zeti u istom jeziku, a u zapisnik ima se slavjanskim jezikom 
upisati barem obrazac prisežni. 

3. U kaznenim parnicama te u konačnim raspravama protiv 
okrivljenika, koji znadu samo slavjanski jezik, ima se paziti 
na to, da djelujući činovnici (sudovni i državnog odvjetništva), 


kao što i branitelji, potpuno posjeduju znanje slavjanskog je- 


zika, pa da se rasprava vodi slavjanskim jezikom i da istim je- 
zikom budu objavljeni presuda i njezini uzroci, koliko je moguće. 

4. Sudovi su dužni primati podneske u slavjanskom jeziku 
te slavjanskim strankama izručiti rješenja njihovim jezikom. 

5. Dozvoljava se prigodice nabavljati potrebite tiskane 
obrasce u slavjanskom jeziku za svaku vrstu poziva i tutorstve- 
nih odluka te slavjanskim strankama izdavati potrebite otpravke 
u tiskanicama, koje su sastavljene slavjanskim jezikom. 

Te se naredbe imaju prijaviti podređenim sudovima na 
njihovu upravu. U isto vrijeme se tomu prizivnom predsjedniš- 
tvu nalaže, da u popunjavanju službenih mjesta u slavjanskim 
kotarima ima osobit obzir na poznavanje slavjanskoga jezika ; 
pa da pristojno procijeni poznavanje istoga jezika, kad pred- 
laže.na ona službena mjesta, na koja je imenovanje pridržano 
samomu pravosudnom ministarstvu." 

Dalmatinski se rodoljubi iskreno radovahu, što je tako 
hrvatski jezik došao do svoga prirodnoga prava barem kod 
sudova. Zato ,,Narodni List" preporuča narodu, neka se 
što više služi povlasticom, koju mu daje spomenuta naredba 
ministarstva pravosuđa. 

Malo iza toga počne talijanski časopis ,,La Voce Dal- 
matica" donositi izvatke iz pisama, što ih je svojim prijate- 
ljima u Dalmaciji pisao Nikola Tommaseo, koji je 
tada kao austrijski ,,veleizdajnik" živio u Italiji. ITom- 
maseo bijaše tada već glasovit književnik i učenjak. Kao 
rođen Šibenčanin uživao je velik ugled i popularnost u 
cijeloj Dalmaciji. Izvaci iz Tommaseovih privatnih pisama, 
što ih je donosila ,,La Voce Dalmatica", jasno pokazivahu, 
da je Tommaseo protivnik sjedinjenja Dalmacije s Hrvat- 
skom. Tommaseo uopće ne priznaje, da u Dalmaciji živu 


29 


Hrvati i Srbi. On govori o posebnoj narodnosti ,,dalmatin-- 
skoj". Zato i zagovara misao, da se traži politička auto-- 


nomija za Dalmaciju. 
Lako je shvatiti veselje, kojim su dalmatinski Talijani. 


čitali te izvatke iz Tommaseovih pisama. Tommaseo je time- 
uvelike pomogao autonomaškoj stranci. Naprotiv su hr-- 
vatski rodoljubi veoma žalili, što se i slavni Tommaseo: 
dao zapregnuti u ,,protunarodna kola". Nodilo je osjećao: 
ne samo potrebu, nego i dužnost, da se kao urednik ,,Na-- 


zionala' obori na tvrdnje Tommaseove. Zato je u 22. broju 


,Nazionala"' od godine 1862. donio prvi članak, u kome: 


Tommasea pobija ovako: X 

gNarodnost dalmatinska može biti 
otkriće n. pr. za jednu saborsku većinu, koja — želeći svoje auto-- 
nomne težnje osloniti na narodnu bazu, a ne nalazeći nijednu 


pozitivnu, — stvara umišljenu (narodnost), jednostavno za. 


svoju uporabu. Ali tko narodnost cijeni kao veliku ljudsku za- 
drugu, koja će — slavna po djelovanju, po knjizi i po velikoj: 
individualnoj misiji u razvitku ljudske zajednice, — živjeti ži- 
votom vjekova, onaj će naziv ostati uvijek smiješan. Ako Dal- 
matinci hoće sada, kada se Evropa narodnosno preustraja, za- 
uzeti mjesto među narodima, nikada ga ne će zauzeti kao Dal- 
matinci, nego treba da se sliju s onim plemenima, koja su im po 
jeziku i podrijetlu najbliža." Nodilo svršava svoj članak upitom : 
»Zašto slavni Tommaseo hoće da nas dijeli više, nego li nas je 
podijelio gospodin Bog ?'" 

Nodilov je članak uzrujao Tommasea i dalmatinske 
autonomaše. Tommaseo je srdito odgovorio u ,,Voce Dal- 
matica", omalovažujući tobože i novine ,,Nazionale" i 
samoga pisca spomenutoga članka. To je sklonulo Nodila, 
da u ,,Nazionalu'" nastavi polemiku s Tommaseom. Nepri- 
strani su ljudi brzo uvidjeli, da je u toj polemici pravo na 
strani Natka Nodila, a ne Nikole Tommasea. Nodilo je po- 
čeo iz cijele Dalmacije dobivati pisma uglednih ljudi, koji 
izjavljuju, da se slažu sa njegovim gledištem. Prvi mu se 
javiše narodni zastupnici: dr Juraj Pulić, Mihovil Pavli- 
nović, dr Miho Klaić, Stefan Ljubiša, dr Marinica pl. Giorgi, 
P. Radulović i P. Sablić. Tih 7 zastupnika potpisalo je ,,otvo- 
reno pismo", što ga upraviše Nodilu. Pismo je štampano 
u 31. broju ,,Nazionala", a glasi ovako: 

»Samo slijepo i interesirano strančarstvo može iz polemike, 
nastale između vas i g. Nikole Tommasea, stvoriti pitanje između 
njegove i vaše osobe, a ne između grditelja Slavena i ,,Nazio- 
nala", kojemu je sveta dužnost, da odbija grdnju. Mi vam zahva- 
ljujemo u ime naše i (u ime) Slavena Dalmacije, koje mi zakonito 
zastupamo na pokrajinskom saboru. Nastavite srčano istim 
putem. Branite prava našega naroda i jednakom energijom 

izvrsno: 


- odbijajte svaki napadaj na njegovu čast, pa s koje strane dolazio, 
od ovi ćete steći zasluga za slavensku domovinu." 


Nodila je vrlo razveselila pouzdanica, koju mu povodom 
polemike s Tommaseom odaslaše dalmatinski đaci, koji su 
polazili visoke škole u Beču i sveučilište u Padovi. Bečku 
su pouzdanicu potpisali: Baltazar Bogišić, D. G. Porlitz, 
V. Vuleta, M. Kovačević, L. Matić, P. V. Šalinović, A. 
Serragli, Vlaho Bogdan, J. Cipčić, A. pl. Celio-Cega, A. 
Alačević, P. Šperac, L. Alačević, E. pl. Grisogono, Ku- 
lišić, Adamović, Stanber, J. Đilanović, J. Buzolić, S. Non- 
weiller, P. Gelčić, A. Belamarić i G. Grančić. Pouzdanicu 
iz Padove potpisaše ovi dalmatinski sveučilištarci: M. 
Luketin, V. Tacconi, D. L. Bortolazzi, M. Vitezić, J. Bian- 
chetti, M. Pavlović, V. Stallio, A. Petranić, V. Farolfi, 1. 
Nazor, A. Bollini i J. Kolombatović. Potonja pouzdanica 
poručuje Nodilu : ,Dižite visoko narodnu zastavu, koja 
neka drži budnu svetu vatru, što plamti u našim grudima 
i koja će nam donijeti pobjedu nad našim neprijateljem ;. 

Iza tih pouzdanica donio je ,,Nazionale" redomice 
pouzdanice, što ih Nodilu poslaše pojedince ili u skupinama 
rodoljubi iz Dubrovnika, Splita, Kotora, Kaštela, Trogira, 
Prčanja, Obrovca i iz drugih mjesta. To je u stvari bio prvi 
javni popis narodnjaka" iz Dalmacije. Danomice je rasao 
broj Dalmatinaca, koji su ovakvim potpisom javno očito- 
vali, da pripadaju narodnoj stranci. Time je znatno pora- 
sao i ugled narodne stranke. 


GODINA 1865. 


Drugo zasjedanje dalmatinskoga sabora započelo je 
tek 12. siječnja 1863. Značajno je, da su na tome saboru 
hrvatskim jezikom govorili uvijek samo don Mihovil Pavli- 
nović i Krsto Kulišić. Drugi su narodnjaci obično upo- 
trebljavali talijanski jezik, jer hrvatskomu još nijesu bili 
dosta vješti. Autonomaši su dakako svi govorili samo ta- 
lijanski. Sve je to posljedica polaska talijanskih srednjih 
škola, koje su hrvatskomu narodu otuđile njegovu školovanu 
inteligenciju.!? 


15 Što je Pavlinović u ono doba značio za hrvatsku stvar 
u Dalmaciji, lijepo nam prikazuje dr Kosta Vojnović ovim stav- 
kama u ,,Vijencu'"' od godine 1875.: ,,U saboru dalmatinskom, 
kad je sve disalo talijanštinom, Pavlinović malne sam odmah 
podiže hrvatski glas i neustrašivo razvi hrvatski barjak uz 12 
drugova. Da prijatelje i družinu navikne hrvatskomu govoru, 

Pavlinović je u drugoj sjednici sabora dalmatinskoga 
zatražio, da zakonske osnove i prijedlozi tako c. kr. vlade, 
kao i zemaljskog odbora budu pred sabor izneseni u dva 
jezika : hrvatski i talijanski, Pulić je u trećoj sjednici pred- 
ložio, da ,,narodni jezik slovinski bude pristojno i shodno 
izjednačen talijanskomu u školi i na sudu". U istoj sjednici 
iznio je Pavlinović prijedlog, da ,,bude priznata potpuna 
ravnopravnost jezika slovinskog s talijanskim u saboru 
i u pokrajinskom odboru". Sabor je Pulićev prijedlog upu- 
tio odboru, a Pavlinovićev je prijedlog (ponešto ispravljen) 
primio. 

Tečajem toga saborskoga zasjedanja došlo je do raz- 
dora u redovima dalmatinskih autonomaša. Bajamonti 
nije bio sporazuman s reakcionarnim pravcem, u koji je 
autonomaše doveo njihov vođa dr Lapenna. Bajamontiju 
se pridružiše autonomaški zastupnici: Galvani, Radmili, 
Giovannizio, Serragli, Radman, Smerkinić, Machiedo, pa i 
Duplančić, urednik lista ,, Voce Dalmatica". Tih je 9 zastup- 
nika stvorilo udruženje ,,Unione liberale", koje će doći u 
sporazum s narodnjacima. O tomu javlja ,,Narodni List"? 
ovako : 

»Nekoliko je autonomaša spoznalo istinu, na kojoj narodni 
zastupnici osnivaju svoje misli, te su oni uz ove pristali u svemu, 
što je neophodno (potrebito) slobodnom razvitku ustavnoga 
života, ostavivši međutim netaknuto i nepretresano pitanje o 
sjedinjenju. 

“Prviput je do zajedničkoga rada između narodnjaka 
i liberalnih autonomaša došlo u saborskoj sjednici od 18. 
ožujka 1863. Tada se raspravljalo o verifikaciji izbora split- 
skoga kotarskoga poglavara Alesanija, koji je 30. siječnja 
1863. pomoću nasilja od vladine strane bio izabran za na- 


dotjera don Mijo svoj pravi apostolat do skrajnosti, ne davajući 
mira i odmora ni sebi, ni prijateljima, ni dušmanima. U saboru 
i u klubu, po kućama i po kavanama, po gostionama i po dvo- 
ranama, s Lapennovcima i s Bajamontovcima, sa činovnicima 
i s odvjetnicima, po kopnu i po moru, s mlađima i sa starijima 
— prodire don Mijo hrvaštinom, hoćeš li ne ćeš li. I svatko mora 
da s njime govori hrvatski, pa bio on i Puljiz. Ova svagdašnja 
— dapače svakčasna — borba Pavlinovića s talijanštinom silno 
je pomagala pobjedu hrvatske riječi i misli u Dalmaciji. U tome 
smislu — izuzev Saverija Brčića (rijetkoga činovnika i rodoljuba), 
te Ljubiše i Dubrovčana — imaju njemu dosta za svoj narodni 
preporod zahvaliti svi ljudi naobraženoga svjetovnjačkoga sta- 
liša, koji se s onu stranu Velebita posvetiše narodnomu radu, a 
u kulturi bijahu potalijančeni.'? 

rodnoga zastupnika kod naknadnog izbora u Sinju. Svi su 


narodnjaci glasovali protiv verifikacije Alesanijeva izbora, 
osim zadarskoga vladike Kneževića, koji je toga dana is- 
tupio iz ,,narodne stranke" te je glasovao za ovjerovljenje. 
Mjesto Kneževića glasovahu s narodnjacima svi liberalni 
autonomaši, jer je Alesani u Sinju srušio šibeničkoga pretura 
Josipa Piperatu, koga je kandidirao dr Bajamonti. Usta- 
novilo se, da je za ovjerovljenje Alesanijeva mandata gla- 
sovalo upravo toliko zastupnika, koliko ih je glasovalo 
protiv toga ovjerovljenja. Uslijed toga bio je mandat po- 
ništen, a vlada pozvana, da raspiše ponovan izbor. 
Dalmatinski su gradovi i varošice imali svoja kulturna 
društva, koja su nosila ime ,,Casino" ili ,,Gabinetto di let- 
tura". To bijahu čitaonice, u kojima se uz autonomaše 
okupljahu i narodnjaci. Kad je Nodilo započeo svoju pobjedo- 
nosno vođenu polemiku s Tommaseom, zahtijevahu auto- 
nomaši, da se u ime prosvjeda izbaci iz čitaonice časopis 
»Nazionale" radi tobožnjeg nepoštivanja slavnoga Tom- 
masea. Gdjegod su autonomaši takav svoj zahtjev proveli, 
svagdje su time dali narodnjacima povoda, da istupe iz 
zajedničkih, pa da osnuju posebne svoje čitaonice. Tako se 
14. veljače 1863. svečano u Zadru proslavilo otvorenje 
»Narodne Čitaonice", u koju se još 26. prosinca 1862. upi- 
salo do 50 članova utemeljitelja. Jednako je svečanim na- 
činom 30. rujna 1863. otvorena ,,Slavjanska Čitaonica 
u Splitu.“ Pripadom valja spomenuti, da je u Zadru 28. 
srpnja 1861. otvorena ,Matica Dalmatinska". 
Prvim predsjednikom toga književnoga društva postade 
dr Božidar Petranović, koji je još 14. listopada 1848. po- 
krenuo osnutak ,,Matice Dalmatinske". U Dubrovniku 
je ,,Narodna Čitaonica" osnovana godine 1863. Iza toga 
osnovane su takve čitaonice i u drugim gradovima dalma- 
tinskim.** Žalibože još su dugo i te čitaonice izgledale kao 
talijanska društva, jer su gospoda lakše i korektnije govorila 
talijanski, nego li hrvatski. Tako je primjerice ,,Narodna 
Čitaonica" u Zadru imala pismeni saobraćaj hrvatski, ali 
se i na odborskim sjednicama većinom govorilo talijanski ; 


14 Dalmatinsko je namjesništvo 15. prosinca 1862. potvrdilo 
pravila splitske Čitaonice, sastavljena talijanskim i hrvatskim 
jezikom. 

5 U gradu Korčuli je ,,Narodna Slavjanska Čitaonica" 
otvorena 13. svibnja 1871. U Jelsi je kapetan Niko Duboković 
godine 1868. osnovao ,,Narodnu Čitaonicu'". Otvorenju je 11, 
lipnja 1868. prisustvovao i Mihovil Pavlinović. 


KJ 33 


samo 2 odbornika — Kazimir Ljubić i Juraj Biankini — 
govorila su uvijek na sjednicama hrvatski. 

Da zaustavi napredak narodne ideje u Dalmaciji, po- 
čela je vlada progoniti istaknutije rodoljube hrvatske. Tako 
su dr Miho Klaić i pop Ivan Danilo u svibnju godine 1863. 
lišeni službe gimnazijskih profesora u Zadru; a ravnatelj 
zadarske gimnazije dr Juraj Pulić premješten je u tirol- 
ski grad Trento. Natko Nodilo bude kao urednik ,,Nazio- 
nala“ 9. studenoga 1863. osuđen na 100 forinti globe, a 
»Nazionale" na 60 forinti gubitka kaucije. Na sudbenoj 
raspravi, koja se godine 1863. u Beču vodila protiv dra 
Imbre pl. Tkalca, kao urednika časopisa ,,Ost und West", 
pročitano je izvješće ravnateljstva zadarske policije, koja 
okrivljuje ,,Nazionale" radi veleizdajničkog i buntovnog 
smjera njegova. 


GODINA 1864. 


Početkom ožujka 1864. započelo je treće zasjedanje 
dalmatinskoga sabora. Trebalo je riješiti jezično pi- 
tanje. U tu je svrhu izabran odbor petorice, od kojih 
su bila 3 autonomaša (Dešković, Giovannizio i Seraglia), a 
2 narodnjaka (Pavlinović i Pulić). Autonomaši u tome od- 
boru staviše prijedlog s ovih 5 točaka: 1. O nastavnom 
jeziku pučkih škola neka odluče dotične općine. 2. Neka se 
u gimnazijama jedan predmet (po mogućnosti povijest i 
zemljopis) predaje na hrvatskom jeziku, 3. Neka se u zadar- 
skoj bogosloviji pastoral predaje i na hrvatskom jeziku. 
4. Štranke smiju sudu predati hrvatski pisane spise, ali 
ih činovnici ne smiju bez prethodne dozvole: prizivnoga 
sudišta rješavati na hrvatskom jeziku. 5. Neka se od svih 
činovnika u Dalmaciji zahtijeva poznavanje hrvatskog je- 
zika, što imaju dokazati polaganjem strogog ispita pred 
naročitim povjerenstvom. — Narodnjaci Pulić i Pavlino- 
vić izjaviše u tome odboru, da prihvaćaju samo 243,1155. 
točku. 

Rasprava o prijedlozima toga odbora započela je u 
dalmatinskom saboru 5. travnja 1864. Raspravu je otvorio 
dr Miho Klaić znamenitim govorom, u kome reče i ovo: 

»Zovimo se mi, kakogod hoćemo, ali nikada ne ćemo pre- 
stati biti ono, što jesmo : samo jedan narod, samo jedna obitelj. 
Zvali se mi autonomaši, aneksioniste, narodnjaci ili kako ho- 
ćete, svi smo Dalmatinci i po tom Slaveni. Borba, koja nas raz- 
dvaja, nije borba plemenska, nije prosvjetna, nije narodna, već 
jedino jezična. Mi nesamo da nijesmo neprijatelji jezika i kul- 

ture talijanske, nego dapače priznajemo, da njoj dugujemo ono, 
što znamo. Ali upravo zato, što smo odgojeni talijanskom uljud- 
bom, ne smijemo zatajiti svoje podrijetlo i postati neprijatelji 
svoga naroda. Talijanska je civilizacija u prvom redu narodna ; 
| Dalmacija — pomažući ponarođenje — pokazat će se dostojnom 
plemenite odgojiteljice. Malena je naša domovina, ali po svome 
položaju, po svojim tradicijama, po elementima prosvjete ona je 
ozvana, da vrši velik upliv na prosvjetni napredak. bližnjih 
slavenskih naroda : naše braće. Na nama je, da ih uputimo k ljep- 
šoj budućnosti, koju Providnost sprema, prestajući s bratskim 
borbama, a pregnuvši svi složno na djelu." 


| Nato je ustao dr Bajamonti, koji je u ime liberalnih 
autonomaša dao ovu važnu izjavu : 


,Boreći se protiv sjedinjenja s Hrvatskom nijesmo mi voje- 

= vali niti proti jeziku niti proti narodnosti našoj. Naše je djelo- 
vanje odgovaralo programu: Slaveni i sutra, Hrvati 

= nikada! Za nas je pitanje aneksije jedno, a pitanje narodno- 
sti drugo. Na polju prvoga (t. j. sjedinjenja) ne ćemo se moći 
= nikada sporazumjeti ; na tlu drugoga (t. j. o pitanju narodnosti) 
moramo se i hoćemo se sporazumjeti. Uostalom rješenje pitanja 
o sjedinjenju sigurno ne ovisi o nama. Bude li odgovaralo vrhov- 
nim interesima države, da od nas stvori Hrvate, mi ćemo morati 
= biti (Hrvati); — a bude li koristilo, da nas ostave, kakvi smo : 
= Slaveno-Dalmatinci, mi ćemo takvi ostati... Mi danas moramo 
nastojati oko toga, da spojimo sve liberalne frakcije (skupine) 
toga sabora. Neka se u zemlji ustanovi jedna liberalna stranka, 
koja će se — pretpostavljajući pitanje slobode drugim pitanjima 
manje važnosti — moći energično opirati sili vladine stranke i 
pokazati, da neprijatelji vlade Njegova Veličanstva nijesmo 
mi liberali, nego oni javni činovnici, koji — poganeći svaku ple- 
 menitu ustanovu, pa napokon i namjeru onoga, koji ih je stvorio, 
= — nastoje pogaziti naše blagostanje, da na njemu podignu svoju 
ličnu sreću." Bajamonti je svoj govor završio riječima: ,,Več 
“je vrijeme, da iskreno i uzdignuta čela kažemo: izuzevši anek- 
program aneksionista i naš je pro- 

gram!" 
Radi toga, što su neki govornici napadali vladu, ponaj- 
više zbog otpusta profesora Klaića i Danila, — dala je 
vlada već 7. travnja 1864. raspustiti dalmatinski sabor. 
Tako nije bila dovršena rasprava o jezičnom pitanju, a niti 
je započela rasprava o zemaljskom proračunu za godinu 1865. 
Još istoga je dana (7. Crge 1864.) došlo do spora- 
Zuma između narodnjaka i liberalnih autonomaša, Za- 
Pisnik o sporazumu pisao je dr Kosta pl. Vojnović ; pot- 
e ga od strane narodnjaka dr Pulić, Pavlinović, .dr 
Klaić, Ljubiša i dr Vojnović ; a od strane autonomaša dr 
Bajamonti,  Giovannizio_ i Radman. Sporazum sadržaje 
Ovih 5 točaka: 

1. Dvije liberalne frakcije raspuštenoga sabora sa- 
stavljaju ,,narodnu stranku" u zemlji, i to u svrhu provo- 
đenja i razvijanja narodnog načela i ustavnih sloboština. 

2. Ako bi vlada zakonodavnomu tijelu zemlje poda- 
strla pitanje sjedinjenja, prema kojemu svaka frakcija 
(skupina) pridržaje sebi potpunu slobodu, morat će se ma- 
njina pokoriti glasu većine sabora i poštivati u njemu za- 
konito izraženu volju zemlje. 

3. U budućim izborima za pokrajinski sabor morat će 
se (narodna stranka) založiti za uspjeh svih onih kandidata, 
koji su činili opoziciju u netom raspuštenom saboru. 

4. Što se tiče novih kandidata, morat će obje frakcije 
(skupine) doći do nekoga prethodnoga sporazuma prije, 
nego li manjina popusti većini glasova. 

5. Budući da je ,,Nazionale" jedini neovisni organ 
u pokrajini, te će on sam — dok šuti pokrajinski sabor — 
predstavljati zakonitu i poštenu oporbu, brinut će se obje 
frakcije liberalne stranke za njegov opstanak i za gospodar- 
ski napredak njegov. 

Liberalni su autonomaši imali u ,,carevinskom vijeću" 
svoga pristašu Josipa Deškovića, a narodnjaci Stefana 
Ljubišu. Njima su složni liberali poručili, da imaju u inte- 
resu Dalmacije: 1. Sjedjeti na desnici zastupničke komore 
te u svima važnim pitanjima glasovati s umjerenom frak- 
cijom federalista. 2. U privatnoj audijenciji prikazati kralju 
žalosno stanje javne uprave u Dalmaciji, zatim događaje, 
koji su pretekli raspust sabora, te nuždu, da se u vrhovnoj 
upravi ove zemlje vojnička vlast odijeli od građanske, a 
potonja da se povjeri inteligentnoj osobi, koja je prožeta 
duhom novih ustanova i koja potpuno pozna oba jezika, 
kojima se govori u Dalmaciji. 3. Neka i ,,carevinskom vijeću" 
prikažu to stanje Dalmacije, te neka dotične interpelacije 
i prijedloge iznesu u formi, koja im se bude činila najpo- 
desnijom. ' 

Radi toga sporazuma počela je vlada u Dalmaciji 
progoniti. i liberalne autonomaše. Tako je dr Bajamonti 
6. lipnja 1864. dobio odluku, kojom se rješava službe grad- 
skoga načelnika,!“ koju je službu vršio od 9. siječnja 1860. 


16 Ministarstvo unutarnjih posala skinulo je načelnika dra 
Bajamontija, dok je namjesnik Mamula uklonio sva 4 općinska 
prisjednika, a okružni poglavar Alesani svih 15 vijećnika. Ale- 
sani je počinio netaktičnost, da je Bajamontiju dao 6. lipnja 
1864. po sluzi usred. puta uručiti dotične odluke, kojima su s vla- 
sti maknuti načelnik, prisjednici i vijećnici. 

tako uspješno, da je Split od neuređenoga sela pretvarao 


u lijep grad. Vlada je novim načelnikom u Splitu imenovala 
dra Franju Lanzu."" 


Naravno.da nije vlada na miru pustila niti narodnjake, 
Tako se sjetila, da je Pavlinović u ,,Narodnom Listu“ go- 


dine 1862. napisao članak ,,O narodnosti". Zato je državni 


odvjetnik eto iza 2 godine podigao protiv Pavlinovića i 
urednika Nodila tužbu radi zločina bunjenja. Rasprava 
ie bila zakazana za 26. studenoga 1864., ali ju je sud odgo- 
dio radi daljnjih izvida. 

Međutim je vlada raspisala izbore novih narodnih za- 
stupnika za dalmatinski sabor. Izbori se obaviše 20., 25. i 
30. kolovoza 1864. U oči izbora učinila je dalmatinska vlada 

ritisak na izbornike. Arhimandrita Kovačević, koji je 
isprvice (god. 1861.) bio narodnjak i pripadao »narodnom 
klubu", a kasnije se priljubio vladi, sada je počeo obilaziti 
kotare, u kojima stanuju Srbi, te je svuda preporučivao 
vladine kandidate protiv ,revolucionaraca i neprijatelja 
države". Kovačević je 1. srpnja 1864. svima  parosima 
poslao ,,okružno pisanije' (okružnicu), gdje ističe, da je 
aroh  ,,dužan besprestano svoje parohijane poučavati, 


rukovoditi, obavještavati i odvraćati od prevratnih odbora, 


koji pod imenom narodne stranke nastoje prosti narod 
u svoju mrežu uloviti upotrebljavajući sva sredstva k po- 
stiženju prevratne svoje cijeli". 1 neki katolički biskupi 
u Dalmaciji šalju okružnice, kojima zabranjuju župnicima 
agitirati za ljude, koji su poznati kao vladini protivnici. 
Jo gore postupahu vladini upravni činovnici. Oni su krivo- 
vorili izborne listine,!" opozicionalcima zabranjivali skup- 
štine i izborne sastanke. Podjedno skidahu one seoske po- 
glavare (starješine), koji bijahu opozicionalci. Načelnik 
Miličić u Makarskoj zaprijetio je: ,, Ko bude govorio u pri- 
log Pavlinoviću, bit će odmah sapet u verige i odveden 
u tamnicu." 

Radi počinjenih nasilja postala je dalmatinska vlada 
tako omražena, da mnogi neovisni ljudi ne htjedoše pri- 
miti ponuđenu im kandidatiuru od strane službenih (vla- 
dinih) autonomaša, kojima je i nadalje bio vođa dr Luiggi 


17. Raspust splitske općine tumačio je službeni organ austrij- 
ske vlade ,,Gen. Korr." u Beču, da je to vladina osveta zato, 
što je dr Bajamonti u saboru pomogao  aneksioniste i poveo 
borbu protiv vlade. km: 

18 Tako je u Kninu mjesto hiljadu birača uvršteno u listinu 
samo 200. 

Lapenna. Tako nije Lapenni preostalo drugo, .nego li da 
kandidira mnoge vladine savjetnike i kotarske poglavare. 
Naprotiv nije vlada dozvolila, da kandidira Mihovil Pavli- 
nović u svome izbornom kotaru, koji su činile vanjske općine 
kotara Vrgorac, Makarska i Metković, jer da se nalazi pod 
optužbom radi zločina bunjenja. 


Uslijed velikog pritiska vladinih organa stekoše kod iz- 
bora pobjedu službeni autonomaši. Od 41 zastupnika naime 
izabrana su 24 vladinovca, i to: dr Lapenna, dr Špiro Pe- 
trović, Zanchi, Fanfogna, Mery, Difnico, Rossignoli, Alesani, 
Bonda, Vusio, Jovanović, Begna, Vuković, biskup Zaffron, 
Nikolić, Bioni, Vuletić, Lanza, dr Stermić, Ponte, Lalić, 
P. Dojmi, poglavar Dojmi i Micheli Vituri. Gotovo polovicu 
svih tih narodnih zastupnika činili su vladini savjetnici 
i kotarski poglavari. 


Od narodnjaka izabrani su: Ivan Danilo, dr Vjekoslav 
Moretti, Ivan Vranković, Antun Rossi, Jerotej Kovačević, 
pop I. Rajmondi, P. Radulović i dr Miho Klaić. Potonji je 
biran u Vrgorcu mjesto Pavlinovića, koji je tamo radio 
za Klaića, kad već sam nije smio kandidirati. Osim toga 
izabran je dr Klaić sa 16 glasova većine proti kotarskomu 
poglavaru Rešetaru u vanjskim općinama korčulanskoga 
kotara, kamo su spadali također Ston i poluotok Pelješac, 
t. j. kotar Orebić. Budući da je Klaić pridržao mandat 
izbornoga kotara vrgoračkoga, došlo je u vanjskim opći- 
nama Korčule do ponovnog izbora. Tom je prigodom samo 
s1 ai većine izabran splitski odvjetnik dr Kosta Voj- 
nović, koji je kod redovitih izbora pao u izbornom kotaru 
bokeljskih veleporeznika, gdje je izabran kotarski poglavar 
Dojmi. Narodnjaci su se osobito radovali izbornoj pobjedi 
u vanjskim općinama splitskoga kotara, komu uz rodoljubna 
Kaštela pripadahu također Trogir i Omiš. Tamo su izabrani 
Ivan Danilo i dr Moretti. Skoro su narodnjaci osvojili i 
vanjske općine zadarskoga kotara, gdje su vladini kandi- 
dati samo s 8 glasova pobijedili dra Josipa Paštrovića i 
dra Jozu Antoniettija, kandidate narodne stranke. Vran- 
ković je u vanjskim općinama otoka Hvar, Brač i Vis po- 
bijedio vladinoga kandidata pomoću liberalnih autonomaša. 

Liberalni su autonomaši kod izbora za đdalimatinski“ 
sabor prošli veoma slabo. Splićani su doduše ostali vjerni 
dru Anti Bajamontiju, koji je 25. kolovoza 1864. stekao 
2 mandata: za grad Split i za splitsku trgovačku komoru. 
Ali od ostalih liberalaca pobijediše kod izbora samo dvojica : 
dr Galvani i 1. K. Machiedo. — Izabrana su doduše još 4 


38 


autonomaša (Piperata, Radmilli, Sbutega i Serragli), za 
koje se držalo, da su liberalci ; ali se opazilo, da koketiraju 
i s dalmatinskom vladom. sika 
> Odmah poslije izbora dobio je nagradu .dr Lapenna, 
redsjednik pokrajinskoga suda u Zadru. Lapenna je na- 
ime imenovan dvorskim savjetnikom, te je kao građanski 
> pobočnik namjesnika Mamule preuzeo upravu Dalmacije 
= mjesto Rosznera, koji je pozvan u Beč k ministarstvu za 
\ odsječnoga savjetnika. Naprotiv je vlada nastavila progon 
= narodnjaka. Tako je 16. rujna 1864. uapšen 0. Ivan Škop- 
 ljanac, župnik u Ljubitovici kod Trogira, te je radi tobožnje 
bz bune nedužan u istražnom zatvoru proveo 4 mjeseci. A 
> radi uvrede Veličanstva bio je na 6 mjeseci tamnice osuđen 
= svećenik Škakoc iz Splita. ; 
gd Kralj je na prijedlog dalmatinske vlade ponovo imeno- 
vao dra Špiru Petrovića predsjednikom sabora dalmatin- 
| skog. A potpredsjednikom sabora nije imenovan dr Baja- 
monti, nego Vicko Vuletić, zastupnik i načelnik grada Du- 
= brovnika. Novi je dalmatinski sabor prvo zasjedanje  za- 
počeo 28. rujna 1864. Vladina je većina izabrala 5 delegata 
za carevinsko vijeće i prihvatila predloženi joj zemaljski 
> proračun. Za prisjednike (vijećnike) zemaljskog odbora, 
koji rukovodi autonomni dio uprave u Dalmaciji, izabrani 
su vladini autonomaši: Ponte, Nikolić, Bioni i Rossignoli. 
Autonomaši su doduše zamjenikom  prisjednika izabrali 
dra Mihu Klaića, ali on ne htjede primiti taj izbor. 


GODINA 1865. 


Dalmatinska je vlada započela godinu 1865. s novim 
progonima. Rješenjem  prizivnoga suda bio je doduše u 
veljači godine 1865. zbog nastale zastare obustavljen sud- 
| beni postupak protiv Pavlinovića radi već spomenutoga 
| članka ,,O narodnosti". No zato je državni odvjetnik protiv 

urednika Nodila zametnuo 2 nove kaznene parnice zbog 
raznih dopisa (iz Splita, Knina, Sinja, Obrovca, Vrlike i 
Drniša), u kojima se iznose nasilja kotarskih poglavara 
prigodom lanjskih izbora. Vlada je progonila i činovnike, 
koji su simpatizirali s narodnjacima ili s liberalnim autono- 
X mašima. Lapenna je naročito mrzio dalmatinske franjevce, 

koji su u Sinju podržavali svoju gimnaziju. Zato je izradio 
= da je financijski odbor pcarevinskoga vijeća" . predložio, 
da se iz proračuna briše ona stavka, koja doznačuje državnu 
potporu franjevačkoj gimnaziji u Sinju. O tom se u care- 

vinskom vijeću raspravljalo 3. travnja 1865. Govorio je i 
sam državni kancelar Schmerling, koji je izjavio, da su 
neki Dalmatinci zadojeni veleizdajničkim mislima. Kad ga 
opozicionalci zapitaše, odakle to znade, Schmerling se po- 
zvao na izvještaje dalmatinskoga namjesnika. 


Međutim se već spremao i konac Schmerlingova cen- 
tralizma. Prvi mu udarac zadadoše češki zastupnici iz kra- 
ljevine Češke, koji 18. lipnja 1863. ne dođoše u carevinsko 
vijeće. Kad su njihov primjer 14. studenoga 1864. slijedili 
češki zastupnici iz Moravske, postade taj centralni parlame- 
nat ,krnj", jer su sada izvan carevinskoga vijeća stajala 
3 naroda: Hrvati, Česi i Madžari. To je ozlovoljilo i Nijem- 
ce, koji počeše Schmerlinga držati nesposobnim za pro- 
vedbu austrijskoga centralizma. 


Schmerling je počevši od godine 1862. nastojao, da 
Hrvate iz Hrvatske i Slavonije predobije za svoju poli- 
tiku. Po njegovoj želji radili su u tome smjeru hrvatski kan- 
celar Ivan Mažuranić i zagrebački veliki župan Ivan pl. 
Kukuljević. Oni stvoriše ,,samostalnu narodnu stranku", 
koja je željela, da Hrvatska sklopi nagodbu s Austrijom 
mjesto s Ugarskom. Samostalci se naime bojahu, da će 
Hrvati — stojeći skrštenih ruku između Nijemaca i Madžara 
— podleći jednima ili drugima. Sada bi se naprotiv dalo 
pogađati s kraljem o uvjetima, uz koje će Hrvatska poslati 
svoje delegate u carevinsko vijeće. Glavni bi dakako bio 
uvjet: sjedinjenje Dalmacije s Hrvatskom. To ne će biti 
teško postići, ako Hrvatska sklopi realni savez s Austrijom. 
A u carevinskom vijeću imat će većinu Slaveni, ako u nj 
pošalje i Hrvatska svoje delegate. 


Kad je Schmerling držao, da je za austrijski centrali- 
zam predobio javno mnijenje u Hrvatskoj i Slavoniji, dade 
kralju 27. svibnja 1865. potpisati odredbu, kojom za 17. 
srpnja 1865. sazivlje hrvatski sabor. Sada se u Hrvatskoj i 
Slavoniji razvila velika izborna borba. Protiv politike sa- 
mostalaca ustade biskup Strossmayer, koji se bojao, da 
bi se Hrvatska opet mogla utopiti u njemačkom moru, 
ako se realno poveže s Bečom. Tada je naime još postojao 
»Njemački savez", kojemu je na čelu bila Austrija. Da 
spriječi namjeru samostalaca, sklopila je Strossmayerova 
narodna stranka izborni sporazum s ,unionistima", koji 
su čeznuli za obnovom saveza s Ugarskom. Tako je hrvatska 
združena opozicija dobila kod izbora dvije trećine svih man- 


data. Među ostalima birana su i 2 dalmatinska prvaka :. 


dr Miho Klaić u Ribniku kod Karlovca i don Mihovil Pavli- 

mović u Đakovu; oba su birana kao kandidati narodne 
tranke, koja je time htjela pokazati svoju ljubav za 
Dalmatince. 


Izbori u Hrvatskoj i Slavoniji pokazaše, da ministar 
= Schimerling ne će uspjeti s namjerom svojom. Taj neuspjeh 
> bijaše posljednji udarac za Schmerlinga : Hrvati su zabili 
čavao u njegov lijes. Već 27. srpnja 1865. pade Schmerling, 
a državnim kancelarom za Austriju postade moravski ve- 
likaš Rikard grof Belcredi. Novi je ministar svim po- 
krajinskim namjesnicima upravio okružnicu, kojom traži, 
| da svi činovnici moraju poznavati jezik naroda, kojemu 
služe; neka se poštuje sloboda štampe, neka se poboljša 
uprava i neka se uvede pravni poredak. Podjedno je Bel- 
credi sklonuo cara i kralja, da 31. srpnja 1865. proglasi 
amnestiju za sve zločine i prestupke počinjene štampom. 
Tako su obustavljene i obje tužbe protiv urednika ,,Nazionala''. 


Međutim je Dalmacija dobila novi općinski zakon 
mjesto starog pravilnika od godine 1821. Tako će na primjer 
| grad Split mjesto 15 imenovanih vijećnika birati 36 grad- 
= Skih zastupnika, i to po 12 u svakom od 3 izborništva. Baja- 

monti je kod izbora u Splitu stekao sjajnu pobjedu, On bude 
| = jednoglasno izabran za gradonačelnika, te je 17. rujna 
| 1865. svečano proslavio svoju novu inštalaciju. 


Drukčije bijaše kod izbora općinskih zastupnika u ma- 
njim mjestima. Tu je dr Lapenna sa svojim kotarskim po- 
glavarima počinio svakovrsnih zloporaba uredovne vlasti. 
Oružnici su u Kninu ubili 2 izbornika, na što je kot. poglavar 
odredio, da se uapse Ivan Fumiš, A. Katić te bivši narodni 
zastupnik P. Sablić i njegov sin. U Drnišu su zatvoreni 
Miho Novak i Mato Grubišić, a u Splitu đak Š. Petričević. 
Svi su dovedeni u Zadar, gdje su bačeni u tamnicu. 


Radi tih nasilja zaputio se odvjetnik dr Lovro Monti 
iz Knina u Beč, da se ondje potuži protiv dalmatinske vlade. 
To je doznao dr Lapenna, koji ga dade uapsiti na samom 
parobrodu. U Zadru je policija po noći unišla u stanove 
hrvatskih rodoljuba : dra Mihe Klaića, Ivana Danila, Natka 
| Nodila i dra Josipa Paštrovića te je ondje provela premeta. 
čine. Radi toga se dr Klaić pritužio ministru pravde. 


Kad je grof Belcredi doznao za ta nasilja, odlučio je 
temeljito izmijeniti upravu u Dalmaciji. Mjesto baruna Ma- 
mule, koji bijaše izraziti predstavnik Bachova i Schmerlin- 
gova sustava, imenovan je 17. listopada 1865. dalmatinskim 
namjesnikom general Franjo barun Filipović, koji je 

dotle služio kao brigadir u Dubrovniku. Hrvatski su rodoljubi 
u Dubrovniku poslali u Zadar najbolje vijesti o Filipoviću. 

Nekoliko dana iza toga maknut je iz namjesništva dr 
Lapenna, koji opet postade predsjednikom pokrajinskoga 
suda. Filipoviću je kao doglavnik za građevinske poslove 
dodijeljen Stjepan Dojmi, kotarski poglavar u Kotoru. 
U isto doba je umirovljen kotarski poglavar Alesani u Splitu. 
Novi namjesnik dade odmah na slobodu pustiti spomenute 
uapšenike iz Knina, Splita i Drniša, koji su gotovo 3 mje- 
seca proveli u istražnom zatvoru. Na Filipovićev prijedlog 
bude dr Miho Klaić uspostavljen za profesora na gimnaziji 
u Zadru, gdje je uživao toliko štovanje, da mu je građanstvo 
tim povodom priredilo bakljadu. 

Drugo je zasjedanje dalmatinskoga sabora započelo 
23. studenoga 1865. Prije toga su bez ikakva pritiska obav- 
ljeni naknadni izbori za ispražnjene mandate. Da se Pa- 
vlinoviću omogući ulazak u sabornicu, zahvalio se na man- 
datu odvjetnik dr Vjekoslav Moretti, koji je kao narod- 
njak uz Ivana Danila zastupao vanjske općine splitskoga 
kotara. Tu je na biralište došlo 96 izbornika, od kojih su 
72 glasovala za Pavlinovića. Bajamonti je pridržao mandat 
grada Splita, a odložio mandat splitske trgovačke komore ; 
pa je ta kod naknadnog izbora birala njegova političkoga 
sumišljenika dra Radmana. Vusio je položio mandat vanj- 
skih općina na otocima Braču, Hvaru i Visu, gdje je nato 
kod naknadnog izbora biran Vicko Didolić, kandidat na- 
rodne stranke. 

Dubrovčani su željeli, da svakako u dalmatinski sabor 
uđe njihov zemljak dr Juraj Pulić. Kako je Pulić od godine 
1863. služio izvan Dalmacije, nije mogao biti biran, jer nije 
imao aktivnoga izbornoga prava. To bi stekao jedino tako, 
da u Dalmaciji kupi znatnije nekretnine, pa da tako po- 
stane veleporeznik. Kako Pulić nije imao novaca, slože se 
dubrovački imućniji Hrvati, pa svaki od njih upiše u grun- 
tovnicu nešto od svojih nekretnina na Pulićevo ime. Tako 
je dr Pulić postao veleporeznik, te je onda kod naknadnih 
izbora biran u kuriji dubrovačkih veleporeznika. 


GODINA 1866. 


U sjednici dalmatinskoga sabora od 3. veljače 1866. 
staviše narodnjaci na vladu interpelaciju o jednakopravno- 
sti hrvatskog i talijanskog jezika u dalmatinskim školama 
i na sudovima. Tu interpelaciju ne htjedoše potpisati li- 

beralni autonomaši, izuzevši Machieda, koji se otada držao 
narodnjakom. zNa Pau 
U Zadru je 10. ožujka 1866. počeo izlaziti novi talijan- 
ski časopis ,11 Dalmata", kao organ autonomaške 
slavenske stranke. Prvi broj donosi program tih novina 
ovako : dudi Ž 
u »Slaveni nesamo plemenom, nego i srcem i osjećajem, mi 
prvi proglašujemo zakonito srodstvo veza, koje nas vežu s dru- 
! našim sunarodnjacima. Njih ima oko 60 milijuna, pa iako 
se ne zovu Dalmatinci, ipak su naša braća, svi sinovi velike za- 
jedničke majke... Rodoslovno stablo našega naroda ne proteže 
svoje sile samo od obala Jadrana do podanaka Velebita. Te žile 
prolaze ispod golih planina, kojima je opasana Dalmacija, te se 
pružaju daleko prema sjeveru i prema istoku... Ako nas dobro 
domovine ne bude odvraćalo od sjedinjenja s Hrvatima, mi ćemo 
najviše poticati, da se to traži." BočE S 
= Naskoro se vidjelo, da je to bio lažan program toga li- 
osta, koji je uređivao Enriko Matkovich. ,,I Dalmata" je 
osnovan u posve druge svrhe : da naime opet složi liberalne 
i vladine autonomaše. Zato je počeo iz Splita donositi do- 
pise protiv ,,Slavjanske Čitaonice", na koju su od prvoga 
Bisa režali splitski autonomaši. Podjedno je ,,11 Dalmata! 
u zaštitu uzimao dra Lapennu i njegove birokrate, koji bi- 
jahu stupovi vladinih autonomaša. Radi toga je ,, U Dal- 
mata" već u ožujku godine 1866. započeo polemiku s ,,Na- 
zionalom"'. j f 

Kralj je hrvatski sabor u Zagrebu triput odgodio tako, 
da se sastao tekar 12. studenoga 1865. Najprije bude pro- 
čitan kraljevski otpis od 2. studenoga, koji je sastavljen 
u obliku prijestolne besjede. O Dalmaciji veli kralj ovako : 

ušto se tiče Dalmacije, pozivamo se na izjave sadržane u 
kraljevskom našem reskriptu od 8. studenoga 1861., po kojima 
će se pitanje o sjedinjenju riješiti istom onda, kada budu uređeni 
državopravni odnošaji Hrvatske." | , : 
' Hrvatski je sabor na taj kraljev otpis odgovorio adre- 

som, koja je primljena 12. veljače 1866. Adresa traži 'cjelo- 

 kupnost trojedne kraljevine Hrvatske, Slavonije i Dalma- 
= cije; podjedno u načelu priznaje ono skupno raspravlja- 
nje zajedničkih posala carevine, koje iziskuje velevlasni 
položaj monarkije. Nato je kralj u svome otpisu od 27. 
= veljače 1866. odgovorio, da pitanje o sjedinjenju Dalmacije 
s Hrvatskom i Slavonijom ne može riješiti ,,prije, nego li se 
urede državopravni odnošaji Hrvatske i Slavonije s jedne 
strane prema Ugarskoj, a s druge strane prema cjelokupnoj 
monarkiji". Za Vojnu Krajinu, koja je zapremala veći 
dio teritorija Hrvatske i Slavonije, priznaje kralj, da ,,sa- 

činjava cjeloviti sastavni dio" kraljevine Hrvatske i Sla- 
vonije. Ipak mu ,,obziri na obrambenu snagu cjelokupne 
monarkije ne dopuštaju, da postojeći u Vojnoj Krajini 
sustav ukine spojenjem Krajine s materom zemljom pod 
jednu te istu provincijalnu upravu, 


Kraljev je dopis bio 3. ožujka 1866. pročitan u hrvat- 
skom saboru. Zastupnici bijahu rizboneaki odgovorom 
glede sjedinjenja Dalmacije i Vojne Krajine. Zato je hrvat- 
ski sabor 10. ožujka 1866. ponovo poslao kralju adresu, 
u kojoj traži cjelokupnost Hrvatske. Sutradan je sabor 
obavio izbor 12 članova hrvatskoga ,,kraljevinskog odbora", 
koji će s jednakobrojnim ugarskim odborom raspravljati 
o stvaranju državopravne nagodbe između Ugarske i Hr- 
vatske. Da se jače istakne, kako Dalmacija pripada Hrvat- 
skoj, izabran je za člana hrvatskoga ,,kraljevinskog odbora! 
i dr Miho Klaić, koji bijaše tada narodni zastupnik na dal- 
na na hrvatskom saboru. Klaić je u hrvatskom 
Hitan dd om odboru" bio izvjestitelj za financijalna 

Madžari su hotimice zatezali državopravne pregovore 
s Hrvatima. Habsburška je naime monatkije išla meet 
velikom ratu, od kojega se Madžari nadahu koristi za sebe. 
Neposredno prije početka rata sastanu se oba ,,kraljevinska 
odbora" (hrvatski i ugarski) 16. lipnja 1866. na zajedničku 
sjednicu, da svoje rasprave odgode do poslije rata. Sutra- 
dan je car i kralj Franjo Josip objelodanio proglas, kojim 
svoje narode poziva u rat na Prusku. Do rata je došlo radi 
spora u Schleswigu i Holsteinu. 


. Austriji se u tome ratu pridružio veći dio drž 
koje su činile ,,Njemački pok (Deutschbund), daraštie 
kraljevina Bavarska, Wiirtemberg, Saska i Hanoveranska 
zatim velike vojvodine Baden i Hessen-Darmstadt pa 
kneževina  Hessen-Kassel (ili ,,Kurhessen') i vojvodina 
Nassau. Prusku su u ratu poduprle samo male njemačke 
Zove, poiacno: Cidcpjuna: Mecklenburg i Braunschweig 

e tirinške državice, te i i: " 
Žic Bome Sok slobodni gradovi: Ham 

Međutim je Pruska izvan ,,Njemačkog saveza" dobi 

pomoć od Italije. Još godine 1859. iljakni st naime krda 
vini Sardiniji pridružile samostalne talijanske države: 
Parma, Toskana i Modena. Sardiniji pripade i Romagna 
t. j. sjeverna čest papinske države. Pomoću novaca iz Pije- 
monta, koji je činio jezgru sardinske kraljevine, osvojio je 
Garibaldi u proljeću godine 1866. cijeli otok Siciliju. Gari- 

baldi provali iz Sicilije u južnu Italiju, koja je činila kralje- 
vinu Napulj. Budući da se napuljski kralj Franjo II. za- 
klonio u papinsku državu, navijestila je Sardinija rat i papi 
Piju IX. Posljedica toga rata bijaše, da je sardinski kralj 
Viktor Emanuel 11. osvojio cijelu kraljevinu Napulj i veći 
dio papinske države. Papi ostade jedino grad Rim s obliž- 

njim kotarima. Nato sazove Viktor Emanuel ,,prvi talijan- 
ski parlamenat", koji ga 17. ožujka 1861. prozove ,,kraljem 
Italije". Mjesto Turina, koji bijaše glavni grad kraljevine 
g orinije, postade grad Firenca godine 1865, prijestolnicom 
Italije. 

Austrija ne htjede priznati novu kraljevinu - Italiju. 

Isto tako odbije Austrija ponudu Italije, koja htjede po- 
krajinu Mletačku kupiti za novac, Zato je Italija 8. trav- 
= nja 1866. sklopila s Pruskom savez za obranu i navalu. 
Dosljedno tomu savezu navijestila je Italija 20. lipnja 
1866. rat Austriji. 
Premda je talijanski kralj pošao u rat s 250.000 vojnika, 
nije uspio baš nimalo. Talijani prijeđoše 22. lipnja preko 
ranice, a već 24. lipnja 1866. porazio ih je nadvojvoda 
Albreht kod Kustoce, gdje je 16.000 ljudi poginulo ili dopa- 
nulo rana. Nije uspio ni Garibaldi, koji je s 30.000 dobro- 
voljaca provalio u južni Tirol. A osobita nesreća zadesi 
Talijane na moru. Talijanska je naime mornarica željela 
osvojiti dalmatinske otoke i primorje. Admiral  Persano 
dođe zbilja pod otok Vis s 34 ratne lađe (među ovima 16 
oklopnjača), na kojima bijaše 11.000 ljudi i 655 topova. 
Talijanski su topovi 2 dana (18. i 19. srpnja 1866.) pucali 
na utvrde oko grada Visa. Kanonada je dopirala do Pule 
(u Istri), gdje se nalazila austrijska ratna mornarica, i to 
27 lađa (među ovima samo 7 oklopnjača) sa 7500 ljudi i 
526 topova. Austrijskom je mornaricom zapovijedao kontre- 
admiral Tegetthof, koji se odlikovao godine 1864. pobije- 
divši Dance kod Helgolanda. 

Čim je Tegetthof čuo lomljavu topova na moru, odmah 
se zaputio s austrijskom ratnom mornaricom iz Pule, te je 
20. srpnja 1866. osvanuo pod Visom. Tu se zametnula po- 
morska bitka, koja je trajala od 10 i po sati prije podne 
do 3 sata poslije podne. Oklopnjača ,Ferdinand Max", na 
kojoj se nalazio Tegetthof, udarila je na talijansku oklop- 
njaču ,,R& d" Italia" tolikom snagom, da je ta talijanska 
oklopnjača potonula sa 700 ljudi. Potonula je i talijanska 
lađa ,,Palestro". Talijanska mornarica uzmakne u Ankonu, 
a Tegetthof iznese sjajnu pobjedu, te se u Pulu vratio sa 

svima svojim lađama, jer je izgubio samo 3 časnika i 32 
momka, a 

Dok je Austrija na jugu stjecala brze i sjajne pobjede, 
na sjeveru ju je zadesio potpun poraz. Na cesti, koja iz Sa- 
dove vodi u Kraljičin Gradac, Prusi su hametom 3. srpnja 
1866. pobijedili austrijsku vojsku, koja je imala 30.000 
mrtvih i ranjenih, a 12.000 zarobljenih vojnika. 

Posredovanjem francuskoga cara Napoleona III. sklopi 
Austrija 22. srpnja u Mikulovu s Pruskom primirje, a 23. kolo- 
voza 1866. u Pragu definitivan mir. Austrija morade istupiti 
iz Njemačke, gdje je vodstvo mjesto nje preuzela Pruska, 
koja se znatno proširila, jer je uza Schleswig i Holstein 
dobila kraljevinu Hanoveransku, kneževinu Hessen-Kassel, 
vojvodinu Nassau i slobodni grad Frankfurt na Majni. 
Austrija je pokrajinu Mletačku odstupila caru Napoleonu, 
koji ju predade kraljevini Italiji uz uvjet: ako se za to 
izjave Mlečani slobodnim glasovanjem (plebiscitom). Kako 
se taj uvjet 4. listopada ispunio, uđe kralj Viktor Emanuel 
7. listopada u Veneciju. Ipak je kraljevina Italija mirom 
u Beču (3. listopada 1866.) na račun Mletačke morala pre- 
uzeti 65 milijuna forinti državnoga duga i povrh toga 
platiti 35 milijuna forinti. 

Iza bitke kod Solferina (godine 1859.) odzvonilo je 
austrijskomu apsolutizmu, a iza poraza kod Kraljičina 
Graca (godine 1866.) nestade u Austriji centralizma. Slaveni 
i Madžari radovahu se, što je Austrija došla izvan okvira 
Njemačke. Tim je naime časom za njih prestala pogibelj 
od centralizacije i germanizacije. Odsada se u Austriji može 
govoriti samo o dualizmu i federalizmu. 

Austrijski su Nijemci iza godine 1866. znatno slabiji, 
jer se njihova politika nije više mogla oslanjati na ,, Njemački 
savez". Jednako se umanjila i politička važnost preostalih 
austrijskih Talijana, jer im je nestalo oslonca na izgub- 
ljenu pokrajinu Mletačku. Zato su Hrvati i Srbi u Dalmaciji 
smjeli računati, da će naskoro u očima bečke vlade porasti 
njihova vrijednost. 

Profesor dr Miho Klaić, koji je godine 1863. bio suspen- 
diran od službe na zadarskoj gimnaziji, bude u studenom 
godine 1866. imenovan nadzornikom pučkih škola u Dal- 
maciji. Narodnjaci su to imenovanje držali dokazom, da 
vlada ozbiljno namjerava provesti jezičnu jednakopravnost 
u dalmatinskim školama. Da je dr Klaić uspješno i ustrajno 
vršio svoju dužnost, vidi se već iz statističkih podataka. 
Dalmacija je godine 1867. imala 215 pučkih škola, od kojih 

1 io hrvatski, a u 29 talijanski nastavni jezik, a u 99 
ME ie podačavalo u oba jezika. Godine 1868. međutim 
ima Dalmacija 218 pučkih škola, od toga 126 s hrvatskim, 
26 s talijanskim, a 1 s njemačkim nastavnim jezikom, ia 
se 4165 škola predavalo utrakvistički, t. j. i hrvatski i talijanski. 
f U drugoj polovici mjeseca studenoga godine 1866. 
započelo je treće zasjedanje dalmatinskoga sabora. Prije 
toga obavljeni su naknadni izbori. U Sinju je izabran narod- 
 njak Josip Dešković, a u vanjskim općinama kotara 2. 
keljskoga Stefan Ljubiša. Tako su narodnjaci, koji koć 

redovitog izbora godine 1864. dobiše samo 9 mandata, : 
dalmatinskom saboru naknadnim izborima porasli na 13, 
Moralo se popuniti i mjesto narodnoga zastupnika u 
kuriji zadarskih veleporeznika, jer je dr Luiggi ip 
23. studenoga 1865. položio svoj mandat. Lapenna je sada 
kandidirao kod naknadnog izbora, ali mu liberalni autono- 
maši postaviše protukandidata dra Jakova Giljanovića, 
tajnika trgovačko-obrtničke komore u Zadru, digi. 
srpski veleporeznici pristadoše uz Giljanovića, koji bijaše 
poznat kao prijatelj narodnjaka. Tako se razvila žestoka 
izborna borba, u kojoj je ipak pobijedio dr Giljanović, jer 
je dobio 83 glasa, a za dra Lapennu je glasovalo 77 izbor- 
Ma interpelaciju dr Koste Vojnovića glede nastavnog 
jezika u školama, odgovorio je vladin povjerenik Seifert 
ovako: Vlada je prihvatila načelo, da se učenicima pučke 
škole predaje na materinskom jeziku, a đacima srednjih 
škola na talijanskom i ,ilirskom" jeziku, kako bi jednako 
naučili oba jezika. ' M. 

Na tomu se saboru vodila podulja rasprava 0 jeziku 
zakonskih osnova, koje će vlada podastrijeti saboru. Zadar- 
ski nadbiskup Maupas, koji je naslijedio pokojnoga Josipa 
Godeassija, a držao je s autonomašima, stavio je 21. pro- 
. sinca 1866. posredujući prijedlog, da vlada podastre zakon- 
ske osnove na talijanskom i hrvatskom jeziku, ali da slijedi 
jedno glasovanje za oba teksta. Sabor je većinom glasova 
primio Maupasov prijedlog. E: 
: Dosadašnji sporazum između narodnjaka i liberalnih 
autonomaša naglo je na tome saboru prekinut radi toga, 
što su narodnjaci predložili, da u interesu domaćih ribara 
zabrani Ćozotima ribarenje uz dalmatinsku obalu. Protiv 


; 1 Ćozoti su talijanski ribari iz okolice Venecije. Ime im na- 
= vodno dolazi od imena grada Chioggia. 

toga odlučno ustade dr Bajamonti, u komu se opet probudil 
njegova talijanska savjest. Bajamonti je ika dna 
da je narodnjacima predbacio ,,neiskreno postupanje". 
To je otvoreno pokudio liberalni autonomaš dr Giljanović 
jer da Bajamonti u raspravu o materijalnim interesima 
dalmatinskih ribara bez potrebe unosi pitanje, koje raz- 
dražuje sabor. Bajamonti je zasluženu lekciju dobio i od Mi- 
hovila Pavlinovića, koji mu je u lice dobacio, da nije ni is- 
kreno ni ozbiljno ,izjavljivati se Slavenom, a mrziti sve 
što diše slavenstvom ; izjavljivati se narodnjakom, a s na- 
petom puškom stajati proti svemu, što miriše narodnjaš- 
tvom". Bajamonti se koncem godine 1866. izmirio s Lapen- 
nom, da lakše Dalmaciju obrani od pobjede narodne stranke. 


GODINA 1867. 


Vlada je u siječnju godine 1867. raspustila dalmatinski 
sabor. Tako je došlo do novih izbora, kod kojih su ie a 
ski autonomaši složno nastupili protiv narodnjaka. Kako 
su još uvijek bili na vlasti oni isti kotarski poglavari, koji 
pomagahu  autonomašima, počinjena su razna izborna 
nasilja na štetu narodnjaka. Tako su primjerice redari u 
Zadru otimali glasovnice seljacima, koji su došli u grad 
da biraju 2 narodna zastupnika za vanjske općine. To je 
imalo za posljedicu, da su kandidati narodne stranke ostali 
u manjini za 12 glasova, U vanjskim općinama splitskoga 
kotara pobijediše oba autonomaška kandidata s jednim gla- 
som većine samo tako, što je državna vlast primila 3 neza- 
konita glasa. Sličnim su načinom autonomaši pobijedili 
sa 2 glasa u vanjskim općinama izbornoga kotara šibenič- 
koga. U gradu Makarskoj obavljen je izbor u odsutnosti 
načelnika i dvojice prisjednika. 

. Tim bezakonjima dalmatinskih oblasti treba dodati 
mito i zavaravanje autonomaških korteša te materijalnu 
ovisnost mnogih seljaka od autonomaških novčara, trgovaca 
i poduzetnika. Samo tako moglo se dogoditi, da su autono- 
maši kod izbora polučili 8 od 20 mandata vanjskih općina. 
Usto su autonomaši pobijedili u svih 8 gradskih izbornih 
kotara. Oni dobiše i sva 3 mandata trgovačko-obrtničkih 
komora u Dalmaciji. Autonomaši se nadahu, da će postići 
i svih 10 zastupnika, što ih biraju dalmatinski velepore- 
. . su Karlo 5 na a u kuriji veleporeznika 

rovačkoga i kotors j i i- 
data narodne skraike. mar ie 

*. « 
> Od 41 izabranoga zastupnika pripadalo je njih 26 
qutonomašima. Među njima bijaše 21 zastupnik narodnja- 
cima neprijateljske grupe Lapenna-Bajamonti, a ostali su 
autonomaši (poimence : Dojmi, Rolli, Cindro, Rossignoli i 
dr Jakov Giljanović) bili prema narodnjacima nešto umje- 
reniji. Narodna je stranka postigla 15 mandata. Izabrani 
su naime narodnjaci: dr Miho Klaić, knez Niko Pucić, 
Mihovil Pavlinović, dr Juraj Pulić, dr Marinica pl. Giorgi, 
Stefan Ljubiša, Jerotej Kovačević, P. Radulović, dr Lovro 
Monti, Vicko Didolić, Krsto Kulišić, Ivan Vranković, An- 
tun Rossi, te braća Đuro i dr Kosta Vojnović. Da nijesu 
autonomaši počinili spomenute već nezakonitosti kod iz- 
bora u vanjskim općinama triju izbornih kotara (splitskoga, 
šibeničkoga i zadarskog), dobili bi narodnjaci jošte 6 man- 
data, te bi činili većinu izabranih narodnih. zastupnika u 
saboru dalmatinskom.?? 

Prvo je zasjedanje novoga sabora počelo 18. veljače 
1867. Kralj je za predsjednika sabora opet imenovao auto- 
nomaša dra Špiru Petrovića, a za potpredsjednika narod- 
njaka Niku kneza Pucića. Budući da su narodnjaci prvi 
put kod izbora stekli većinu u kuriji vanjskih općina, morahu 
im autonomaši prepustiti 1 mjesto u t. zv. zemaljskom od- 
boru. Tu je biran Ivan Vranković, zastupnik vanjskih 
općina na daimatinskim otocima Braču, Hvaru i Visu. Za 
. njegova zamjenika u zemaljskom saboru izabran je Stefan 
Ljubiša. Autonomaši izabraše u zemaljski odbor zastupnike : 
Biona, Radmana i Nikolića. Sabor je u carevinsko vijeće 
morao poslati 5 delegata (poslanika). Autonomaši su i sada 
pazili, da u Beču ne bi Dalmaciju zastupao koji Hrvat. 
Imajući u saboru apsolutnu većinu, izradiše autonomaši, 
da su u carevinsko vijeće poslana 3 Talijana (dr Bajamonti, 
dr Lapenna i Micheli-Vitturi) i 2 Srbina (Stefan Ljubiša i 
vladika Knežević), a nijedan Hrvat. 

Prigodom toga saborskoga zasjedanja došlo je do teš- 
koga sukoba između autonomaša i narodnjaka. Kada se 
naime 25. veljače 1867. u saboru raspravljalo o mandatu, 
dra Lapenne, koji je izabran u izbornom kotaru gradova 
Hvara i Staroga grada, zatražiše narodnjaci, da se taj man- 
dat ne ovjerovi, jer Lapenna nije imao pasivno izborno 


20 Narodnjaci su umjeli za svoje ideale predobiti dalmatin- 
sku školovanu omladinu, premda je u gimnazijama bio talijan- 
ski nastavni jezik. Od 63 dalmatinskih đaka, koji su godine 1867. 
pohađali bečko sveučilište, prigrliše 53 narodne ideale, a samo 

je 10 đaka pristajalo uz autonomaše. 

pravo, te je biran protuzakonito. Tom je prigodom uzeo 
riječ i Pavlinović, da raskrinka vođu političkih svojih pro- 
tivnika. Premda je inače Pavlinović uvijek u saboru govo- 
rio samo hrvatski, ovaj puta je iznimno govorio talijanski, 
da ga razumiju svi autonomaši i zadarski talijanaši, koji 
zaposjedoše galerije. Pavlinović je u svome govoru iznio 
razne osobne mane dra Lapenne, kako mu ih godine 1864. 
priopćiše liberalni autonomaši, poimence Bajamonti i Gio- 
vannizio. Radi toga se sada u saboru silno uzvrpoljiše svi 
autonomaši i galerije. Predsjednik je Pavlinoviću oduzeo 
riječ prije, nego li je svoj govor završio. Saborska je većina 
doduše ovjerovila izbor dra Lapenne, ali je sve slušatelj- 
stvo stajalo. pod dojmom Pavlinovićeve optužbe. Da se 
Pavlinoviću osvete, što je njihovu vođi Lapenni zadao 
tako težak moralni udarac, autonomaši su 28. veljače bez 
ikakova povoda poništili izbor Pavlinovića u seoskim op- 
ćinama, koje su činile izborni kotar Vrgorac-Makarska- 
Metković. No time su u Dalmaciji samo povećali Pavlino- 
vićevu popularnost. Naravno da je Pavlinović kod naknad- 
nog izbora 21. listopada 1867. opet bio biran u spomenutom 
izbornom kotaru, gdje autonomaši nijesu nikada mogli po- 
bijediti. Usput spominjem, da je tada kod naknadnog 
izbora u vanjskim općinama korčulanskoga kotara za na- 
rodnoga zastupnika bio izabran profesor Natko Nodilo, 
koji je 27. veljače 1867. napustio uredništvo ,,Nazionala'? 
te preuzeo službu na gimnaziji u Zadru. Nodila je u uredniš- 
tvu ,,Nazionala'' zamijenio dr Lovro Matić. 


Međutim su se političke prilike u habsburškoj monar- 
kiji razvijale na štetu svih Slavena, osobito na štetu Hr- 
vata. Nijemci se naime bojahu, da će u monarkiji pobije- 
diti federalizam, za koji se izrazio i ministar predsjednik 
Belcredi. Zato počnu Nijemci odmah iza rata zahtijevati, 
neka se monarkija uredi dualistički. Nijemci su dakle voljni 
vlast podijeliti s Madžarima, kad već (bez ,,Njemačkoga 
saveza") ne mogu u cijeloj monarkiji vladati sami. Oni 
su pripravni, da Ugarskoj na milost i nemilost izruče Hr- 
vatsku i Slavoniju i Erdelj, a ostale kraljevine i zemlje 
imaju ostati u Austriji. Za tu se politiku zagrijao Fridrik 
grof Beust, koji je 30. listopada 1866. postao austrijski 
ministar vanjskih posala. Beust je nagovorio kralja, da 
17. studenoga 1866. potpiše otpis, kojim Ugarskoj obećaje 
odgovorno ministarstvo i uspostavu staroga ustava uz, 
uvjet, da se promijene zakoni od godine 1848. Zajedničkim 
poslovima za cijelu monarkiju označio je kralj u tome ot- 

pisu : vojsku, carine, monopole, neizravne poreze i državni 
dug. Tečajem daljnjega razvoja dade Belcredi ostavku, 
te Beust 7. veljače 1867. postade ministrom predsjedni- 
kom. Madžari se pomiriše s kraljem, koji im 20. veljače 
1867. potvrdi posebno ministarstvo, što ga je sastavio grof 
Andraši. Time je centralistička monarkija pretvorena u 
dualističku. 


odašnji rad, a naročito za vladinu odredbu, da se ima od- 
sada više pažnje poklanjati upotrebi hrvatskog jezika. Od 
80 dalmatinskih općina poslalo je njih 65 takve predstavke. 
Međutim je dr Lapenna i u carevinskom vijeću napao po- 
“krajinsku vladu u Dalmaciji. No tamo je odmah odgovorio 
Ljubiša, da to Lapenna čini zato, što je Filipovićeva uprava 
nepristrana, a cijela se Dalmacija i danas jošte s gnjušanjem 
sjeća onih vremena, kad je Lapenna u svojim rukama imao 
svu vlast. 


vistu, koji hoće rušiti Austriju. Klevete se nastaviše dotle, 
dok nije državni odvjetnik 17. listopada 1867. dao uapsiti 
Danila, koji je nedužan ostao 36 dana u istražnom zatvoru. 
Autonomaši su veleizdajstvo tražili i u raznim člancima, 
koji su izlazili u ,,Nazionalu", naročito u opisivanju etno- 
 grafske izložbe. Radi toga budu optuženi urednik dr Lo- 
vro Matić, glavni suradnik J. Tončić i odvjetnik dr Josip 
= Paštrović, koji je u odsutnosti dra Matića odgovarao za 
uređivanje ,,Nazionala". Svi su oni bili i osuđeni, te je Ton- 
= čić bio 3 mjeseca u istražnom i 4 mjeseca u kaznenom za- 
dvoru. Matić je kažnjen sa 6 tjedana, a dr Paštrović s 10 dana 
zatvora. ; : 

h Da satru svoje političke protivnike, počeli su autono- 
maši u nekim mjestima tvorno napadati istaknute narod- 


E. par 


njake. Tako je u Splitu 26. srpnja napadnut knjižar_Vid 
Morpurgo, koji je u podlistku ,,Nazionala" ruglu izrugavao 
splitske autonomaše. U Zadru su autonomaši 30. srpnja 
po noći pokušali provaliti u tiskaru, koja je tiskala ,,Na- 
zionale", Sutradan je na ulici napadnut dr Lovro Matić. 
Njega je talijanaška mularija napala i 23. listopada 1867., 
kada se u Zadar vratio iz Opuzena. A Pavlinovića su željeli 
uvući u parnicu, koja se vodila protiv Podgoraca.?1 


U Zagrebu se 1. svibnja 1867. sastao hrvatski sabor, 
Zastupnici narodne stranke u Dalmaciji upraviše hrvat- 
skom saboru izjavu, koja je i pročitana u sjednici od 11. 
Svibnja. Sabor je pljeskanjem popratio Pin te izjave 
dalmatinskih rodoljuba, naročito ovaj stavak: ,,Braćo ! 
Jurve stopljeni dušom i gojeći jednake zakonite požude, 
mi pohlepno iščekujemo onaj čas, kad sjedinjenje Dalma- 
cije, Dubrovnika i Kotora s Hrvatskom i Slavonijom 
bude činom dovršeno. 


U isto doba u Beč je bilo sazvano za 22. svibnja care- 
vinsko vijeće, da odobri stvoreni dualizam. Prigodom ras- 
prave o adresi izjavio je dr Lapenna, da Dalmacija želi 
ostati u sklopu austrijskih zemalja, ali da traži posebnu 
autonomiju, Na to je Ljubiša očitovao, da Dalmacija po 
historijskom pravu pripada trojednoj kraljevini, pa zato 
Dalmatinci žele, da se Austrija uredi federalistički, 


#1 O velikoj parnici, koja se godine 1867. vodila protiv Pod- 
goraca, piše njihov branitelj Vojnović ovo: ,,Dalmatinska biro- 
kracija nije nikada mogla zaboraviti udarac, što ga Pavlino- 
vić zadade godine 1864. njezinu ljubimcu Alesaniju kod ovjerov- 
ljenja njegova sinjskoga izbora. Zato birokracija metne na cijelu 
podgorsku župu kriminalnu istragu radi javnoga nasilja i tobo- 
žnje bune, pokušane pri nekoj sudbenoj komisiji, da tako jamačno 
ulovi i Pavlinovića, toga krvnika talijanštine i birokracije dalma- 
tinske. Znajući, da podgorska župa nije ništa činila bez župnika, 
a da je lako navijati paragrafe, bila je zametnuta istraga. U kuće 
se pošiljala vojska, a poglaviti se ljudi hvatali, ispitivali i u tvrde 
tamnice pod gvožđem zatvarali. Svakomu prišapnuše na uho 
riječ: ,,Samo jedno slovce, da vas je nagovorio don Mijo, pa 
ste slobodni." Preko cijele jeseni i sve zime protegle se te muke. 
Svakojaki se glasovi prosipali. Ali svak živ — i malo i veliko, 
i žene i majke — u jedan glas: ,,Nek nas popale ! Neka se pro- 
sjedne sva Podgora| Ali njega ne ćemo izdati!" Tolike muke 
uz takvu vjernost uzdrmaše Pavlinoviću zdravlje. Kada pak u 
ogromnoj raspravi obranih okrivljenike, koje pravedni splitski 
a Poe nevinima, cijela me Podgora dočeka kod svoga 
upnika.?? : 

i je sabor 18. svibnja 1867. primio adresu, 
1 . jp dem na skoro krunisanje kralja Franje 
osipa — ističe : ,,Olede Dalmacije upućeni su naši djeva, 
“da u krunidbenu doplomu (t. j. u kraljevu zavjernicu) s! o 
da je Dalmacija po državnom pravu cjelovit dio trojedn 
kraljevine Dalmacije, Hrvatske i Slavonije, te se prema 
tome pravu pridružuje Hrvatskoj i Slavoniji. 


lj je hrvatski sabor raspustio odlukom od 25. svib- 

nja 1867. Učinio je to za volju Madžarima, koji bijahu ki- 
vni na Hrvate, jer ne će prije postignute nagodbe s 9 
skom poslati svoje delegate na zajednički sabor u . im, 
dje bi se imala sporazumno sastaviti krunidbena dip ma 

ako se kralj Franjo Josip 8. lipnja 1867. u Budimu Si 

nio krunom sv. Stjepana bez nazočnosti hrvatskih ire S. 
zastupnika. Nato je 27. lipnja 1867. namjesnikom ze e 
časti imenovan Levin barun Rauch, koji je dobio za Z u, 

da provede nagodbu između Hrvatske i Ugarske, Kralj je 
20. listopada 1867. oktroirao novi izborni red, po pi je 
Rauch koncem godine 1867. obavio nove izbore za hrva nd 
sabor. Prvi put u Hrvatskoj i Slavoniji učine na Koe ce 
pritisak veliki župani i njima podređeni činovnici. Tako je 
Rauch postigao većinu unionista", t. |. pristaša ori s 
os Ugarskom, a u manjini je ostala Strossmayerova narodna 


= stranka. 


GODINA 1868. 


četkom godine 1868. obavljeni su u Dalmaciji nak- 
BEimi izbori ži pokrajinski sabor. U vanjskim općinama 
sinjskoga kotara — mjesto prijašnjeg autonomaša i kid 
bran je narodnjak Nikola Vidić, posjednik iz sela Luč .. 
Vidić je u Dalmaciji bio prvi težak (seljak), koji je po 
narodnim zastupnikom. Već je rečeno, da su u vanjs 2 
općinama splitskoga kotara godine 1867. bili izabrani au : 
nomaši (Vitturi i dr Radman). Budući da je Vitturi prao 
došlo je u tome kotaru početkom godine 1868. do na a . 
nog izbora, te je sa znatnom većinom glasova ron ds 
Dešković, kandidat narodne stranke, izakako je ora ) 
otklonio ponuđenu mu kandidaturu, Odsada su narodnjaci 
u dalmatinskom saboru imali 17 svojih zastupnika. 


i j ilo_j tonomaše. 
ačanje narodne stranke uplašilo je au 
Da di rana daljnji napredak narodnjaka, dadoše auto- 
nomaši svojoj mulariji nalog, da nastavi borbu na ulicama 

primorskih mjesta.*" Za 2 mjeseca izvedoše autonomaši 
27 uličnih napadaja na dalmatinske narodnjake. Najviše 
je napadaja inscenirano na otoku Braču, poimence u Su- 
petru, Sutivanu, Nerežišću, Postirama i u Milni. Autonomaši 
su 21. lipnja u Splitu napali profesora Špiru Brusinu i ranili 
nekoliko pristaša narodne stranke. Kada su 21. kolovoza 
1868. narodni zastupnici Didolić i Pavlinović lađom preko 
Splita putovali u Zadar, napade ih talijanaška fukara u 
samoj luci. Istim su parobrodom iz Splita na sabor u Zadar 
putovali narodni zastupnici: Ivan Dešković te Đuro i dr 
Kosta Vojnović. Kada se ta trojica približiše obali, napade 
ih mularija, od koje se Dešković morao revolverom zaštititi. 


Sutradan (22. kolovoza 1868.) otvoreno. je u Zadru . 


drugo zasjedanje sabora dalmatinskoga. Najprije su ovje- 
rovljeni naknadni izbori narodnih zastupnika Deškovića, 
Pavlinovića i Vidića, zatim je odglasana reforma  izbor- 
noga zakona te zakon o imunitetu (nepovredivosti) narod- 
nih zastupnika i o pripadnosti općinama. U raspravi o za- 
konu glede realaka predložio je dr Miho Klaić 11. rujna, 
da đaci moraju učiti oba zemaljska jezika : hrvatski i talijan- 
ski, ali je većina odbila taj prijedlog. 


Zastupnici narodne stranke predložiše u saboru 23. 


rujna 1868., da državni uredi moraju svoje odluke izdavati 
na onom jeziku, koji su stranke upotrebile u svome pod- 
nesku. Vladin je povjerenik Seifert poricao saboru nadlež- 
nost u tome pitanju. Seiferta je pobio dr Miho Klaić, koji 
je lijepim i stvarnim govorom preporučio prijedlog narod- 
njaka. U ime autonomaša uze riječ dr Lapenna, koji ustade 
protiv prijedloga, jer da se hrvatski jezik još nije razvio! 
Kad je došlo do glasovanja, bili su protiv prijedloga svi 
autonomaši osim dra Giljanovića. S autonomašima su prijed- 
log manjine zakopala također oba virilista : nadbiskup 
Maupas i vladika Knežević. 
U Beču je carevinsko vijeće 21. prosinca 1867. primilo 
(iza duge rasprave, koja je počela jošte 7. kolovoza) t. zv. 
nagodbeni zakon, kojim je habsburška monar- 
kija dobila dualističko uređenje. 


*1 Talijanaška je rulja 21. lipnja 1868. demonstrativno pro- 
lazila splitskim ulicama kličući: ,,Smrt Hrvatima!" Autono- 
maši su g. 1868. više puta na ulicama napali knjižara Vida Mor- 
purga, na kome bi onda šakama i štapovima iskalili svoj stra- 
nački bijes. Kako je Morpurgo radi slaba vida nosio očale, obi- 
odd se autonomaši hvaliti, da su Morpurgu opet ,,razbili 
očale". 

akobu imat će odsada Austrija s Ugarskom državnu 
2 Ma cu: 1. glede vanjskih posala s diplomatskim osknean: 
zastupstvima, t. j. poslaništvima i konzulatima u upio Vu ; 
2. glede stajaće vojske i ratne mornarice, izuzevši dozvo e 
novaka i zakonodavstvo o načinu obrambene kolorita ; a. e : 
sinancijalnih posala, u koliko se protežu na podmirbu tro 2 
zajedničkih posala; 4. glede zakonodavstva carine, . : 
poreza, trgovačkih posala, novčarstva, obrambenoga S. 
i glede zakonodavstva takovih željeznica, koje vežu oba dijela 
monarkije. — O zajedničkim poslovima za cijelu griknkeit« 
raspravljat će se u delegacijama. Svaka će državna Ka: a “ 
birati po 60 delegata, i to 20 iz gornje, a 40 iz donje . upni e) 
kuće. Delegacije će se jedne godine sastati u Beču, ... . 
dine u Budimu. Za podmirenje zajedničkih izdataka ( Mela: 
ska i diplomacija) upotrebljavat će se u prvom redu ki a 
od carine. Ostatak troškova podmirivati će Austrija i Ugarska 
iz posebnih svojih prihoda, >. 
Autonomaši su 25. rujna 1868. na sjednici dalmatin- 
skoga sabora predložili adresu, kojom kralju zahvaljuju, 
što je spomenutim temeljnim zakonom od 21. uri 
1867. tobože ,,konačno riješio državopravno pitanje X - 
macije, postavivši je u sklop cislajtanskih Ga. ) 
pokrajina". U ime narodne stranke predložio je kdo 
vić, da se ne primi ta adresa, jer da pitanje Dalmacije jo 
mije ni određeno ni riješeno. Pri tom se Vranković pozvao 
na veljački patenat od godine 1861. i na krunidbenu zavjer- 
nicu, koju je kralj položio 8. lipnja 1867. Iza .podulje ras- 
prave, u kojoj su govorili : dr Miho Klaić, dr Luiggi kapono 
idr Radman, ipak je sabor primio predloženu adresu. Za 
rimitak su glasovali nadbiskup Maupas, vladika Knežević 
e autonomaški zastupnici: Zaffron, Petrović, Begna, Bioni, 
Cindro, Dojmi, Fanfogna, Frari, dr Giljanović, dr LAP 
Matković, Piperata, Ponte, A. Radman, I. Radman, Ro i 
 Rossignoli, Serragli i Vuletić. Protiv primitka adrese Arke 
su narodnjaci: Klaić, Pavlinović, Nodilo, Kovačević, i- 
dolić, Kulišić, Rossi, Vidić, Vranković te braća Đuro i 
odr Kosta Vojnović. Prigodom glasovanja bili su goa 
narodnjaci: Pucić, Dešković, Ljubiša, Monti, Pulić i ka u- 
Jović, te autonomaši: Bajamonti, Giovannizio Mea ović. 
Naskoro se vidjelo, da pitanje Dalmacije ipak nije 
konačno bilo Kadi 21. prosinca 1867., kako su prem 
redlagači spomenute adrese. Hrvatski je naime sa or 
da. rujna 1868. primio ugarsko-hrvatsku nagodbu, gdje 
se u $ 66. ustanovljuje, da na teritorij kraljevine Poe 
cije, Hrvatske i Slavonije spada također mesa eg LO 
će Ugarska ,,zahtijevati, da se Dalmacija pridruži kraljevi- 

nama Hrvatskoj i Slavoniji". Tu je nagodbu primio 28. 
rujna 1868. ugarski sabor. Nagodba je 8. studenoga 1868. 
stekla i kraljevu sankciju (potvrdu). Od 14. studenoga 
1868. ne postoji više za ukupnu habsburšku monarkiju 
naslov“ Carevina Austrija, nego Austro-Ugarska 
monarkija. ' 


GODINA 1869. 


Zastupnici su carevinskoga vijeća bili podijeljeni u 
2 velike skupine: autonomističku i centralističku. Gotovo 
svi Slaveni pripadali su autonomističkoj skupini, koja je 
tražila što šire samouprave za austrijske pokrajine i što 
veći djelokrug za pokrajinske sabore. Naprotiv je većina 
Nijemaca bila sklona vladinoj namjeri, da što više posala 
učini zajedničkima za cijelu državu, pa da gotovo sav par- 
lamentarni rad bude usredotočen u carevinskom vijeću. 


Svatko je očekivao, da će predstavnici dalmatinskih 
autonomaša u carevinskom vijeću naći svoje mjesto među 
članovima autonomističke grupe, jer je ova zastupala 
ona načela, koja su tobože i temelj dalmatinskih autono- 
maša. Ipak je dr Lapenna sa svojim drugovima odlučno u 
Beču podupirao centralističku politiku, koju je provodila 
Hasnerova austrijska vlada, osobito ministar unutrašnjih 
posala Giskra. To je činio zato, da austrijska vlada pomo- 
gne autonomašima u borbi protiv narodnjaka. I zaista 
je general Ivan vitez Wagner, koji je godine 1868. naslije- 
dio Filipovića"? u časti namjesnika dalmatinskog, dobio 
iz Beča uputu, da u političkim stvarima ide na ruku Lapenni 
i njegovim autonomašima, 


. Lapenna je dobro vidio pogibelj, koja dalmatinskim 
talijanašima prijeti od dra Mihe Klaića, kao umnoga poli- 
tičara i kao nadzornika pučkih škola. Zato je Lapenna 
izradio osnovu, kako će se autonomaši riješiti dra Klaića. 
Po njegovoj osnovi bude Klaić u srpnju godine 1869. pre- 
mješten iz Zadra u Kopar za nadzornika pučkih škola u 
Istri. Mjesto da pođe u Kopar, Klaić se 12. srpnja 1869. 


. ?% Filipović je podnio ostavku na časti dalmatinskoga na- 
mjesnika zato, što su bili zabačeni njegovi prijedlozi o jeziku 
u školama dalmatinskim. Centralna je vlada u Beču uopće stav- 
ljala Filipoviću svakojake zapreke. To je činila za volju dra La- 
penne, koji je intrigirao protiv namjesnika Filipovića, da ga 
makne s toga uplivnog mjesta. 

odrekao službe, i to pismom, u kome namjesniku Wagneru 
javlja : 
p Nakon ponovljenih ponuda vrsnoga predšasnika  Vašega 
 Gospodstva na vladanju Dalmacije, da se primim nadzorništva 
pokrajinskih učiona, primio sam ga se poglavito stoga, što sam 
želio — služeći državi — koristan biti svojoj zemlji. Nastojeći 
. rasprostrijeti nauku u narodu, komu sam rođeni sin, mogao sam 
izravnati mu stazu k višoj prosvjeti i pomoći mu, da prestane 
jednoć biti tuđinac na svome domu. Okrijepljen tom mišlju bo- 
= rio sam se neustrašivo s protivštinama, koje su mi priječile dje- 
lovanje. Sama savjest ispunjene dužnosti hrabrila me je, da ne 
 sustanem. — Nenadano vidim sada, da sam određen inuđe obav- 
 ljati službu nadzornika. Pokle ja nijesam ni zaželio ni zapitao 
do premještenje, a moje ponašanje u službi nije ga moglo pro- 
uzročiti, — što mi sjajno svjedoči pismo Vašega Gospodstva 
dneva 30. lipnja prošastoga, — imam ga pripisati namjeri: ot- 
= praviti me u tuđu zemlju, da me ne bude u mojoj. S tom se od- 
X redbom doista htjelo ošinuti moje političko mišljenje. Hotjela 
se možda u meni pedepsati krivda, što sam ostao vjeran svomu 
 istočaju, svomu narodu. Ja nijesam voljan pokoriti se toj odredbi, 
pa zato ne primam ni određena mi mjesta." 
Sa svih strana šalju hrvatski rodoljubi dru Klaiću 
 brzojavne i pismene čestitke na toj njegovoj odluci, koja 
pokazuje muževnost i samoprijegor. Srpski ministar pred- 
sjednik Ristić, koji je čuo za Klaićeve umne sposobnosti, 
a sada je upoznao i njegov čvrsti karakter, ponudio mu je 
mjesto u diplomatskoj službi. Klaić je i to odbio, jer htjede 
ostati u službi svoje malene ali drage Dalmacije. Odsada su 
dalmatinski Hrvati govorili, da je Klaić njihov ministar 
vanjskih posala, a Pavlinović da vrši poslove unutarnjega 
ministarstva za Dalmaciju. 
Dok su tako autonomaši radili oko toga, da iz Dal- 
 macije maknu dra Mihu Klaića, u isto doba su dalmatin- 
ski Srbi ustali proti svoga vladike Stefana Kneževića. 
Već 9. prosinca 1867. javljaju ,, Narodne Novine" u Zagrebu : 
»Sve istočno-pravoslavne općine Boke Kotorske zaključile : 
su nepouzdanicu vladici Kneževiću, članu carevinskoga 
vijeća, i to zato, što u pitanju jezika nije ništa učinio i što 
se odmetnuo od narodne stranke. Jednake nepouzdanice 
 pripravljaju vladici i druge pravoslavne općine u Dalmaciji.“ 
Kad je vladika Knežević na proljeće godine 1869. 
službeno došao u Kotor, da obavi pregled pravoslavnih 
parohija u Boci, nitko nije mario za njegov dolazak. U pravo- 
slavnim crkvama po Boci Kotorskoj nijesu ni zvona zvonila, 
kako se to inače činilo u takvom slučaju. Iza Kneževićeva 
odlaska održana je 15. lipnja 1869. u Kotoru narodna 

skupština bokeljskih Srba. Skupštinu je uz građane i seljake 
posjetilo i mnogo svećenika. Tu je stvorena rezolucija, 
da Bokelji ne će više trpjeti Kneževića kao svoga vladiku, 
pa zato traže, neka se u Kotoru osnuje posebna eparhija 
za Boku Kotorsku. 

O istom se pitanju raspravljalo 3. srpnja 1869. u selu 
Sutvari (u predjelu zvanom ,,Grbalj"). Tamo je naime 
održana skupština pravoslavnoga svećenstva iz cijele Boke 
Kotorske. Skupštinu je sazvao prota Rucović, a predsjedao 
joj je prota Kristofor Lumbardić. Svećenstvo je na toj 
skupštini jednoglasno zaključilo, da se u crkvi nema više 
spominjati ime vladike Kneževića, koji je 18. ožujka 1863. 
otpao od narodne stranke te se odmetnuo među aufonomaše. 
Od vlade traže svećenici, da Boku Kotorsku odijeli od 
eparhije zadarske, pa da Bokelji dobiju posebnoga vladiku. 


Naravno da nije mirovao ni vladika Knežević. On je 
odmah prote Rucovića i Lumbardića lišio njihove službe 
i uskratio im kongruu (dohotke); podjedno je kaznom 
zaprijetio i ostalomu svećenstvu u Boci Kotorskoj. 


Međutim se već spremao ustanak seljaka u 
Krivošijama povrh zaljeva kotorskoga. Tamošnji 
gorštaci ustadoše protiv zakona o domobranstvu, koji je u 
carevinskom vijeću stvoren 5. prosinca 1868. Krivošijci 
su tražili: 1. da se njihovi vojnici ne šalju izvan Boke slu- 
žiti; 2. da iza jednogodišnje vojničke vježbe smiju poći 
u strani svijet, gdje jedino mogu zaraditi novaca, za pre- 
hranu svojih obitelji; 3. da se pri odijevanju uzima obzir 
na njihovu narodnu nošnju. 


Mjesto da umiri nezadovoljne Krivošijce, kotarski je 
poglavar Franz počeo prijetiti. On je kasnije dapače dao i 
zatvoriti neke uplivnije ljude. Nato su Krivošijci poslali 
svoje pouzdanike pukovniku Erleru, da mu se prituže i 
da iznesu svoje želje. Kad je Erler svojim govorom uvrije- 
dio Krivošijce, ovi se odluče za oružani otpor. I zaista su 
Krivošijci 7. listopada 1869. dočekali odjel od 45 vojnika, 
koji je pukovnik Erler poslao za pojačanje posade u Dra- 
galju i u Crkvicama. ' 

Tako dođe do prvoga sukoba, u kome je s obje strane 
palo više mrtvih i ranjenih. 

Nato je vlada za cijeli politički kotar Boke Kotor- 
ske proglasila 10. listopada iznimno, a 25. listopada i ratno 
stanje. Uz namjesnika Wagnera dođoše u Kotor generali 
Auersperg i Stjepan Jovanović s velikom vojskom. Često 
je dolazilo do sukoba u visokim i kamenitim Krivošijama. 

U isto se doba u Kotoru spremahu vješala, na koja će 
staviti ustaše, kad ih svladaju. Tomu se radovahu autono- 
maši, koji se nadahu, da će s ustašama doći na vješala i 
pokeljski narodnjaci. 

Kad je buknuo krivošijski ustanak, imao je dalmatinski 
sabor svoje treće zasjedanje. Počelo je 2. listopada 1869., 
d je vladin povjerenik javio, da je mjesto kneza Nikole 
Pucića, koji se zahvalio, imenovan za potpredsjednika 
sabora autonomaš Vjekoslav Serragli. Pavlinović je 18. 
listopada predao saboru 210 peticija (molba), u kojima 
4000 Dalmatinaca traži, da vlada i u Dalmaciji provede 
19. članak temeljnoga zakona o općim pravima građana. 
To je uplašilo autonomaše, koji sutradan ostavljaju sabor- 
nicu, da zapriječe raspravu o tim peticijama. I tako je 
posljednja autonomaška većina sramotno pobjegla iz sa- 
bora, koji je 28. listopada odgođen na neizvjesno vrijeme. 


Upravu gimnazije u Kotoru vodio je hrvatski rodo- 
ljub Josip Peričić. Njega je kotarski poglavar Franz bez 
ikakova razloga okrivio, da šuruje s ustašama u Krivoši- 
jama. Namjesnik Wagner, koji je u svemu izvršavao želje 
dalmatinskih autonomaša, dade bez povedene istrage 
nedužnoga Peričića 25. studenoga 1869. dignuti od službe 
i obustaviti njegovu plaću. 

> Međutim je upravo krivošijski ustanak srušio i samoga 
Wagnera. U Beču su prozreli Wagnerovu nesposobnost 
i pristranost. Zato je iz Beča 10. prosinca 1869. stigla u 
Zadar vijest, da se generalu Ivanu vitezu Wagneru odu- 
Zzimlje čast namjesnika dalmatinskoga.*5 Upravu Dalma- 
Cije dobiva privremeno dvorski savjetnik Josip barun 
Fluck, umirovljeni odsječni. načelnik u ministarstvu 

podjedno povjerena zadaća, da mirnim 
pokornost ustaše u Krivošijama. Dogodila se još jedna 
ma vlena: iz Kotora je maknut kotarski poglavar Franz, 
koji je svojim netaktičnim postupkom izazvao krivošijski 
ustanak. Podjedno je kralj pomilovao sve ustaše, koji se 
pokoriše državnoj vlasti. 


23 Bivši dalmatinski namjesnik Ivan vitez Wagner postade 
početkom godine 1870. ministrom za zemaljsku obranu u no- 
Vom centralističkom Hasnerovom ministarstvu ; ali je to mi- 
onistarstvo palo već iza 2 mjeseca. 
sA Gavro barun Rodić bijaše sin poštara u Vrginmostu (Ban- 
ska Krajina u Hrvatskoj). 

GODINA 1870. 


Krivošijska buna nije završila vješalima, kako su mi- 
slili i željeli autonomaši. Generalu je naime Rodiću pošlo 
za rukom, da 15. siječnja 1870. u Knezlacu sklopi s usta- 
šama povoljan mir, Ustaše odložiše oružje te položiše pri- 
segu vjernosti i poslušnosti. Kralj je ustašama uz potpunu 
amnestiju dao i dozvolu, da i nadalje smiju nositi oružje 
za pojasom. 

Sad je i Giskra, ministar unutrašnjih posala u Hasne- 
Tovoj vladi, uvidio, da ne može i nadalje zatirati Slavene. 
Zato je pozvao na “re vor češke prvake, ali oni ne dođoše. 
Međutim je počeo bojkot carevinskoga vijeća, u koje nijesu 
htjeli svoje delegate poslati 3 sabora (češki, moravski i 
tirolski). Giskra smisli ,,zakon o izborima za nuždu" (Noth- 
wahlgesetz) ; ali carevinsko vijeće postade nesposobno za 
s. jer je od 203 zastupnika spalo na 129, kada su 
31. ožujka 1870. istupili Poljaci i još neki autonomisti, 
među njima i Stefan Ljubiša. Radi toga je Hasner morao 
dati ostavku, te je kralj sastav ministarstva povjerio grofu 
Potockomu. U novoj je vladi mjesto Giskre postao grof 
Taaffe_ministrom unutrašnjih posala. 


Svi Slaveni primiše ministarstvo Potockoga simpatično, 
jer se nadahu, da će nestati dosadašnjih nepravda i borba 
za očuvanje narodnih osebina. Taaffe je 22. svibnja 1870. 
raspustio sve pokrajinske sabore osim češkoga. Bečki dopi- 
snik ,,Nazionala' javlja 6. lipnja 1870., da mu je Taaffe 
dao ovu izjavu : Vlada je odlučila, da se izbori u Dalmaciji 
imaju obaviti posve slobodno i bez ikakva uplitanja od 
strane činovnika. Vlada namjerava nepristranošću svojih 
organa priskrbiti saboru iskreno predstavništvo zemlje, 
te njegovom pomoću upravljati Dalmacijom ; ali vlada želi 
vidjeti Pašina poslanike u carevinskom vijeću. 

,»Nazionale' i ,,Narodni List" doniješe 11. lipnja 1870. 
izborni proglas pašina stranke, pod kojim su potpisani 
kao članovi izbornog odbora : dr "Miho Klaić, Ivan Vranko- 
vić, pop Ivan Danilo, Josip pl. Fontana, dr Lovro Monti, 
Ante Šupuk, Krsto Kulišić, dr Vjekoslav Moretti, dr Jakov 
Cega, Jerolim pl. Cambi, dr Lovro Matić, dr Ante Tripalo, 
Rafo Arneri i Đuro pl. Vojnović. 

Vlada je doduše odredila, da kod izbora bude potpuna 
sloboda; ali neki kotarski "poglavari (poimence : Franz, 
Barbieri, Fortis, Laneve i Eluschegg) zlorabiše svoj položaj 
agitirajući svom silom za kandidate autonomaške stranke. 

Vanjske su općine birale 4. srpnja 1870. Samo priti- 
skom državnih organa pobijediše dr Luiggi Lapenna i 
Gligo u izbornom kotaru, koji čine vanjske općine na 
cima Braču, Hvaru i Visu, Opće je začuđenje pobudila 


ov , Ivan Vranković i Krsto Kulišić u drniškom ; 
župnik Josip Raimondi i Ante Šupuk u šibeničkom ; Ivan 
Dešković i pop Ivan Danilo u splitskom ; Mihovil Pavlino- 
a ić u imotskom ; Kažimir Ljubić u vrgoračkom ; Roko Ar- 
neri u korčulanskom ; dr Kosta Vojnović i Stefan Ljubiša 
u bokeljskom, a dr Miho Klaić i dr Ante Tripalo u sinjskom 
kotaru. Najteža je borba bila u sinjskom kotaru, gdje je iz- 
bor svršen tekar 9. srpnja. 

Poraženi u vanjskim općinama polagahu autonomaši 
mnogo nade u kuriju gradova i trgovačko-obrtničkih ko- 
mora, gdje se izbori obaviše 7. srpnja. Ipak su autonomaši 
postigli samo ki a narodnjaci 5 mandata. Od autonomaša 
su izabrani: piro Petrović u gradu Zadru, dr Ante 
Bajamonti u Splitu, kotarski poglavar Barbieri u Makar- 
skoj, H. Matković u Hvaru, vladin savjetnik Nikolić u 
Korčuli i dr A. Krušević u splitskoj trgovačko-obrtničkoj 
komori. Od kandidata narodne stranke bili su izabrani: 
dr Josip Fontana u gradu Šibeniku, profesor Petar Budmani 
u Dubrovniku i V. Luković u Kotoru, te dr A. Bersa u za- 
darskoj i dr Pero Čingrija u dubrovačkoj trgovačkoj komori. 
Kurija dalmatinskih veleporeznika birala je 9. srp- 
nja svojih 10 zastupnika, od kojih su 7 postigli autono- 
maši, a 3 narodnjaci. Od autonomaša izabrani su u zadar- 
skom izbornom kotaru: vladin savjetnik J. Alesani, dr 
K. Begna, V. pl. Ponte i dr B. Filippi, a u splitskom kotaru : 
dr A. Radman, J. Piperata i dr Slavić. Od kandidata 
narodne stranke “izabrani su Rafo knez Pucić i dr Miho 
Klaić u dubrovačkom, a Đuro Vojnović u kotorskom iz- 
bornom kotaru. 

= Cijeli se hrvatski narod obradovao, kad je doznao, 
da je narodna stranka u Dalmaciji kod izbora narodnih 
zastupnika dobila 25, a autonomaši samo 16 mandata. 
Neposredno iza tih izbora imenovan je podmaršal Gavro 
barun Rodić 22. kolovoza 1870. dalmatinskim namjesni- 

kom i tajnim dvorskim savjetnikom. To su dalmatinski 
Hrvati i Srbi pozdravili s odobravanjem. Naprotiv ih je- 
ogorčilo istodobno imenovanje Alesanija za doglavnika, 
jer je Alesani bio odan dru Lapenni, s kojim je uvijek ro- 
vario protiv narodnjaka. To je imenovanje bilo dosljedno: 
austrijske politike, koja nikada nije išla ravnim putem. 


Dalmatinski se sabor sastao na prvo zasjedanje 25. 
kolovoza 1870. Barun Fluck pročitao je poruku kralja Fra- 
nje Josipa, iz koje se razabralo, da je za predsjednika dalma- 
tinskoga sabora imenovan Srbin Stefan Ljubiša, a za pot- 
predsjednika Talijan dr B. Filippi. Rasprave se i nadalje 
vode talijanski, ali i mnogo više hrvatskim jezikom, nego 
li u prijašnjim zasjedanjima. Saborski su zapisnici pisani 
također u hrvatskom jeziku. 

U prvim trima sjednicama raspravljalo se o verifikaciji 
izbora narodnih zastupnika. Radi pritiska vlasti i radi 
počinjenih bezakonja nije sabor 31. kolovoza ovjerovio 
mandate dra Lapenne i M. Gliga u vanjskim općinama 
otoka Brača, Hvara i Visa.25 Poništen je mandat dra A. 
Kruševića, jer se ustanovilo, da nijesu na izbor bili pozvani 
svi članovi odbora trgovačko-obrtničke komore u Splitu. 
Radi nasilja vladinih organa nije ovjerovljen izbor kotar- 
skoga poglavara Barbierija u gradu Makarskoj. Sabor je 
pozvao vladu, da ta 4 mandata popuni naknadnim izborima. 
Kod rasprave o izboru u kuriji veleporeznika splitskoga 
kotara ustanovilo se, da su za autonomaše glasovali i takvi 
izbornici, koji nemaju prava glasa. Pomoću takvih ljudi 
dobiše većinu autonomaši: dr A. Radman, J. Piperata i 
dr Š. Slavić. Zato je saborska većina poništila njihov izbor, 
te je izabranima proglasila narodnjake : dra Mladinea, dra 
Lanza i dra Tacconija, koji su uistinu dobili većinu zako- 
nitih glasova. 

Tako se broj autonomaša u dalmatinskom saboru 
smanjio od 16 na 9, a broj se zastupnika narodne stranke 
povisio od 25 na 28 s izgledom, da će još i dalje porasti, 


2% Autonomaši su kod izbora u vanjskim općinama, koje su 
činile izborni kotar dalmatinskih otoka (Brača, Hvara i Visa) 
pobijedili samo uslijed nečuvenog pritiska na birače u Visu, Ko- 
miži i u Milni. Usto su namjerice udesili, da izbornici u Komiži 
prekasno dobiju pozivnice na izbor. Zato je dalmatinski sabor 
31. kolovoza 1870. na prijedlog Mihovila Pavlinovića zaključio, 
da se vlada pozivlje, neka zvanično odredi istragu o ponašanju 
kotarskoga kapetana Ivana Koporčiča prigodom izbora na oto- 
cima Braču, Hvaru i Visu. 

kada se obave naknadni izbori za 4 poništena mandata. 
Toga nijesu mogli podnijeti autonomaši; zato preostali 
njihovi zastupnici ne dođoše na četvrtu saborsku sjednicu 
na kojoj se imao birati zemaljski odbor. Izabrani su: dr 
Josip Antonietti, dr Ante Bersa, Ivan Vranković i dr Miho 
laić, dakle sami narodnjaci. Na petoj saborskoj sjednici 
3. rujna 1870. obavijestio je predsjednik Ljubiša, da je pri- 
mio pismo, kojim autonomaši: Begna, Bajamonti, Filippi, 
oAlesani, Petrović, Nikolić, Radmilli i Alesani. izjavljuju, 
da polažu mandat narodnoga zastupnika. Na to je dr Miho 
Klaić pročitao nacrt adrese, koju će sabor poslati kralju. 
Adresu je sabor primio sa svim glasovima. izuzevši dra 
Lovre Montija, koji se načelno protivio odašiljanju delegata 
u carevinsko vijeće, i dra Paštrovića, koji nije bio zadovo- 
ljan s jednom točkom adrese. 

. Kad je dalmatinski sabor primio adresu na kralja, 
pristupio je biranju petorice delegata (poslanika) na care- 
ovinsko vijeće u Beču. Jednoglasno su izabrani: dr Josip 
Antonietti, pop Ivan Danilo, prof. Petar Budmani, Stefan 
Ljubiša i Đuro Vojnović. Tom je prigodom Ljubiša dao 
ovu pismenu izjavu : : 

»Branit ću do svake zgode državno pravo trojedne kralje- 
vine, kojoj po historijskom i prirodnom pravu spada sva da- 
našnja Dalmacija, ne izuzevši i jedne česti njezine ni pojedina 
okoliša. Nastojat ću na sve moguće načine, da se Dalmacija — 
na temelju saborske adrese — sjedini s Hrvatskom i Slavoni- 


Jom. Tako me Bog pomogao i sveti Jovan i krsno moje ime sveti 
Dmitar 1" 


U Beču je 17. rujna 1870. otvoreno carevinsko vijeće, 
u kome su zastupnici bili podijeljeni u 3 kluba: njemački, 
oljački i centrum. Centrumu su pripadali svi poslanici 
iz Dalmacije, Kranjske i Bukovine te neki iz Tirola. Cen- 
trumaški je klub imao zadaću, ,,nastojati, da se autonomija 
kraljevina i zemalja tako proširi, da se u carevinskom 
Vijeću raspravljaju samo oni poslovi, koji su navedeni u 
listopadskoj diplomi od godine 1860., a svi ostali predmeti 
da se pridrže (pokrajinskim) saborima". 

' Kralj je 6. studenoga 1870. odobrio, da se u Kotoru 
Osnuje nova eparhija (biskupija) za pravoslavne parohije 
u kotorskom i dubrovačkom okružju. A početkom prosinca 
g. 1870. umirovljen je namjesnički savjetnik L. Mery, 
Koga je narodna stranka držala za protivnika svoga. Mjesto 
Njega imenovan je pop Ivan Danilo privremenim izvjesti- 
teljem školskih posala u Dalmaciji 


| 

GODINA 1871. 


Franjo Josip je početkom godine 1871. odlučio, da će 
se pomiriti i sa Slavenima, kako se godine 1867. pomirio 
s Madžarima. Na taj ga je korak putila i vanjska politika. 
Pruska je naime godine 1870. neočekivano pobijedila Fran-- 
cusku. Vladari njemački obnoviše 18. siječnja 1871. Nje- 
mačko carstvo, te je pruski kralj Vilim 1. bio isklican za 
cara njemačkoga. Time je habsburška dinastija zauvijek 
zaključila svoju politiku u Njemačkoj. Sada je odlučila 
osloniti se na Šlavene, koji čine većinu stanovnika u monar- 
kiji. U tu je svrhu odlučio kralj, da će najprije popustiti 
Česima, koji su godine 1870. — iza dugih borba s Nijem- 
cima — stekli kod izbora većinu zastupnika u češkom sa- 
boru. 

Mjesto grofa Potockoga postade 2. veljače 1871. mi- 
nistrom predsjednikom u Austriji grof Hohenwart, koji 
pruži Česima ruku pomirnicu. Otpisom od 22. rujna 1871. 
sazove kralj češki sabor. U tome otpisu priznaje on državna 
prava kraljevine Češke te izjavljuje, da će se kruniti za kralja 
češkoga i položiti krunidbenu prisegu. Nato češki prvaci 
(,,Staročesi'") dogovorno s ministrom Hohenwartom sastave 
tako zvanih 18 fundamentalnih (temeljnih) članaka. Po 
njima se Češka, Moravska i Šleska ujedinjuju u posebno 
državno tijelo, koje dobiva gotovo jednaka prava, kako je 
godine 1867. dobila Ugarska. Češki je sabor upravio kralju 
10. listopada 1871. adresu, kojom ga moli, neka potvrdi 
fundamentalne članke. Isto je zamolio i moravski sabor.?* 


Posve je prirodno, da su dalmatinski delegati (posla- 
nici) na carevinskom vijeću podupirali predsjednika Ho- 
henwarta, koji je dosta jasno isticao svoj program : proši- 
renje samouprave svih pokrajina. Ti su poslanici 6, ožujka 


2 Nešto slična pokušali su hrvatski rodoljubi izraditi za Dal- 
maciju. ,,Narodne Novine" od 21. kolovoza 1871. javljaju : ,, Vođa 
dalmatinskih narodnjaka dr Miho Klaić i pop Ivan Danilo, dal- 
matinski zastupnik u Reichsrathu, vijećaju s pojedinim mini- 
strima o ,,dalmatinskoj nagodbi" (kako piše bečki dnevnik ,,Wan- 
derer"). Među prvim koncesijama za Dalmaciju spominje isti 
list imenovanje građanske osobe za namjesnika i temeljitu pro- 
mjenu u osoblju namjesništva. Spomenuta dvojica dalmatinskih 
narodnjaka traže također od ministra trgovine, da se u Dalma- 
ciji gradi željeznica i da se uredi rijeka Neretva. Barun Rodić 
otputio se u Marijinu kupelj u Češkoj, ali će ostati vojnim zapo- 
vjednikom u Dalmaciji. 

1871. bili pri od kralja u posebnoj audijenciji, gdje su 
molili, da bi vlada još iste godine podnijela carevinskom vijeću 
na pretres zakonsku osnovu o gradnji dalmatinske željeznice. 
Tada se naime baš gradila željeznica od Karlovca 
do Rijeke, te je sav hrvatski narod želio, da se od Ogulina 
izgradi pruga preko Like u Dalmaciju. Ta bi pruga vodila 
preko Knina do Splita, a imala bi ogranak Knin-Zadar, 
za koji se založio dr Antonietti. Kralj je obećao, da će i to 
dati vladi proučiti, jer da je njegova živa želja, da se po- 
boljšaju gospodarske prilike u Dalmaciji. 

. Kralj je 30. ožujka 1871. u audijenciji primio i deputa- 
ciju, koju su u Beč odaslali dalmatinski zemaljski odbor i 


Drugo je zasjedanje dalmatinskoga sabora započelo 
14. rujna 1871. Prije toga trebalo je preduzeti naknadne 
izbore za ispražnjena mjesta. U kuriji vanjskih općina 
obavljeni su naknadni izbori 7. rujna. Autonomaši pridržaše 
sva 3 mandata, jer su na otocima (Braču, Hvaru i Visu) 
ponovo bili izabrani dvorski savjetnik dr Lapenna i M. 
Gligo, savjetnik (vijećnik) vrhovnoga sudišta, a u Cav- 
jatu (za dubrovački kotar) Vicko Vuletić, bivši načelnik 
dubrovački. Izbori za gradove dalmatinske obavljeni su 
. rujna. Tada su ponovo birani autonomaši: načelnik 
dr Begna u Zadru, načelnik dr Bajamonti u Splitu, bilježnik 
dr Botteri u Hvaru, a savjetnik zemaljskoga suda Piperata 
u Korčuli. Autonomaši izgubiše samo grad Makarsku, gdje 


ža splitsku trgovačko-obrtničku komoru, 


g ši: odvjetnik dr Filippi, savjetnik dr Mery i po- 
ezni nadzornik Alesani, a u kotaru dubrovačkom narod- 
njak dr Rubrizius mjesto dra Klaića, koji je pridržao man- 
dat sinjski, a odrekao se mandata dubrovačkih veleporeznika. 
Prema rezultatu naknadnih izbora imali su narodnjaci 
u dalmatinskom saboru 29, a njihovi protivnici samo 12 
mandata. Ipak su autonomaši bili tako brojčano. jaki, 
da su svojim odlaskom iz sabora mogli zapriječiti predlo- 
ženu reformu izbornoga reda, za koju bi kod glasovanja 
Morale biti prisutne tri četvrtine svih zastupnika. 

Narodnjaci su na saboru predložili zakon o ure- 
đenju jezičnog pitanja, koji je određivao 
ovo: 1. Podnesci se moraju rješavati u onom jeziku, kako 
ih je podnijela dotična stranka. 2. Hrvatskim se jezikom 
smiju koli činovnici toli stranke (odnosno njihovi odvjet- 
nici) služiti u svima podnescima, raspravljanju, rješavanju 
i u osudama. 3. Grbovi i pečati svih javnih (ali ne vojnič- 
Sai ureda moraju imati napis jedino u hrvatskom jeziku. 
Dalmatinski je sabor primio taj prijedlog. Ipak on nije po- 
stao zakonom, jer ga vlada nije podnijela kralju na potvrdu 
poričući saboru pravo, da u svome djelokrugu rješava je- 
zična pitanja. 

Klaić je 14. listopada 1871. saboru predložio adresu 
na kralja. Tu se traži dogovor s hrvatskim saborom u Za- 
grebu o združenju Dalmacije s Hrvatskom i Slavonijom, 
Dok se to ne izvede, izašiljat će dalmatinski sabor svoje 
delegate (poslanike) u carevinsko vijeće, da tamo pomo- 
gnu raditi za uređenje savezne države (federacije) od au- 
strijskih zemalja. Prigodom rasprave o toj adresi izađoše 
iz sabora narodni zastupnici autonomaške stranke. Od 
autonomaša ostadoše u sabornici samo viriliste: nadbi- 
skup Maupas i vladika Knežević. Oni su govorili i glasovali 
protiv adrese, koja je primljena glasovima svih narodnjaka. 
Sabor je odgođen, iza kako je za carevinsko vijeće izabrao 
iste delegate kao godine 1870. 

Dalmatinski Srbi doživješe godine 1871. pobjedu nad 
vladikom Kneževićem. Kralj je naime po njihovoj želji 
utemeljio u Kotoru posebnu eparhiju za pravoslavne Bo- 
kelje. Prvim vladikom kotorskim bude 25. veljače 1871. 
imenovan rodoljubni Gerasim Petranović, koji je dotle 
bio arhimandrita u Zadru. Da se njegova popularnost po- 
jača, pa da vladika Knežević vidi, kako Bokelji: nagra- 
đuju pravo rodoljublje, odrekao se Hrvat dr Kosta Vojno- 
vić mandata u Kotoru, da izazove plebiscit naknadnog iz- 
bora. Tako je 7. rujna 1871. u vanjskim općinama Boke 
Kotorske došlo do naknadnog izbora, kod koga je za narod- 
noga zastupnika izabran novi vladika Gerasim Petranović. 

Hrvatski su rodoljubi u Dalmaciji godine 1871. budnim 
okom pratili razvoj političkih prilika u Hrvatskoj i Sla- 
voniji. Tu su mjeseca svibnja.obavljeni izbori narodnih za- 
stupnika za hrvatski sabor. Tom je prigodom hrvatska opo- 
zicija stekla sjajnu pobjedu nad vladinim unionistima, 
koji su godine 1868. sklopili nagodbu s Ugarskom. Od 65 
zastupnika dobiše unioniste samo 14, a Strossmayerova 

narodna stranka 50. (Napose je biran dr Ante Starčević). 
Nato izađe 8. lipnja 1871. kraljev otpis, kojim se Hrvatskoj 
pridružuju krajiški gradovi: Bjelovar, Senj, Ivanić i Vojni 


Sisak, te cijela ,,varaždinska Krajina", t. |. teritorij kri- 
ževačke i đurđevačke pukovnije, od kojih je stvorena nova 
bjelovarska županija. Svih 9 izbornih kotara bjelovarske 
županije osvojila je narodna stranka. 

Kralj je hrvatski sabor četiri puta sazvao i uvijek od- 


 godio tako, da se godine 1871. uopće nije mogao sastati. 
To je uzrujalo pobjedonosnu narodnu stranku, te je ona 


20. rujna 1871. izdala manifest (proglas) na narod. U tom 
»rujanskom manifestu", koji su potpisala 54 zastupnika, 
kaže se, da ,,se nagodba ne može smatrati pravovaljanom", 
jer je sklopljena ,,bez sudjelovanja većega dijela našega 
naroda", t. j. bez Dalmacije i Vojne Krajine. 

Malo iza toga pokušao je hrvatski političar Eugen Kva- 
ternik, da s pravaškim novinarom  Vjeloslavom Bachom 
digne bunu u Krajini, ali bude 11. listopada 1871. iz zasjede 
ubijen kod Rakovice. Tu je tragediju žarkoga rodoljuba 
hrvatskoga  upotrebio ugarski ministar predsjednik An- 
draši u korist dualizma. Trebalo je naime svakako osujetiti 
namjeravanu nagodbu između Austrije i Češke, jer bi inače 
u monarkiji malo pomalo preoteo maha federalizam. Isto- 
dobno je protiv stvaranja bečke nagodbe radio grof Beust, 


koji bijaše još od godine 1867. zajednički (austro-ugarski) 


ministar vanjskih posala, a nosio je također počasni naslov 
,državni kancelar". Andraši i Beust uspiju, da kralju Sla- 
vene predoče kao buntovnike, kojima se ne može povjeriti 
vodstvo države. I zaista budu češki fundamentalni članci 
pokopani, a dualizam utvrđen. Budući da nije bilo ispu- 
njeno obećanje, što je Česima kralj Franjo Josip dao u svome 
otpisu od 12. rujna 1871., položio je grof Hohenwart 30. 


“listopada 1871. čast ministra predsjednika, Njegovim na- 


sljednikom postade centralista grof Auersperg. Zajedno s Ho- 
henwartom odstupilo je 5 njegovih drugova. Tako je mini- 
strom unutarnjih posala imenovan centralista Lasser. 


GODINA 1872. 


Čim je dr Lapenna doznao za promjenu središnje aus- 
trijske vlade, odmah sastavlja deputaciju dalmatinskih 
autonomaša, koju vodi u Beč. Tamo su autonomaši tu- 
žili članove dalmatinskoga zemaljskoga odbora i zatražili 


raspust sabora dalmatinskog. 

Na taj korak dalmatinskih autonomaša ustaje odlučno 
,,Nazionale“ člankom, u kome piše : 

»Nije se nikomu šaliti s Dalmacijom, a najmanje zakoni- 
toj vladi. Bečki ministri mogu o združenju Dalmacije s Hrvat- 
skom misliti, kako im drago ; ali oni ne bi smjeli ni časa sumnjati 
o vladanju u Dalmaciji. O narodnosti, o upravi u zemlji ne smije 
biti pravca protivna narodu i strogoj pravici, ako se ne će pot- 
puno bezvlađe i građanski rat. 

Radi toga, što je austrijska vlada bila protivna na- 
godbi sa Česima, ne htjede češki sabor poslati svoje dele- 
gate (poslanike) u carevinsko vijeće. Sad je austrijska vlada 
zamislila t. zv. ,,izbore za nevolju". Po tome bi zakonu 
vlada mogla odrediti izravne izbore za carevinsko vijeće 
u slučaju, da se delegati (poslanici) pokrajinskih . sabora 
zahvale na mandatu. 


Protiv osnove toga zakona odlučno su ustali svi fede- 
raliste u austrijskim zemljama, jer bi očito izigravao te- 
meljno pravo pokrajinskih sabora. Pa ipak je svih 5 dele- 
gata (poslanika) dalmatinskoga sabora glasovalo za taj 
zakon. Oni su to s jedne strane učinili zato, što su vidjeli, 
kako narodnjake kod vlade u. Beču potkapaju dalmatinski 
autonomaši. S druge je opet strane austrijska vlada za 
uzvrat, ako će glasovati po njenoj želji, obećala, da će hr- 
vatski jezik uvesti u dalmatinske urede, da će graditi dal- 
matinsku željeznicu, da će regulirati močvarno ušće rijeke 
Neretve, pa da će narodne ljude staviti na glavnija mjesta 
u dalmatinskoj upravi.?? 


To je glasovanje pobudilo veliko nezadovoljstvo u cije- 
loj Dalmaciji, a naročito u Dubrovniku. Zastupnici Rafael 
knez Pucić i dr Pero Čingrija istupiše dapače iz kluba na- 
rodne stranke. Bunila se hrvatska omladina, te je ,,Nazio- 
nale' imao tešku zadaću, da nekako obrani glasovanje 
dalmatinskih delegata. 

Austrijska je vlada samo djelomice ispunila svoje obe- 
ćanje, što ga je dalmatinskim delegatima dala prije glaso- 
vanja. Narodnjak dr Josip Antonietti bude naime 23. li- 
stopada 1872. imenovan savjetnikom kod namjesništva 
dalmatinskoga. On je vladu zastupao na trećem zasjedanju 
dalmatinskog sabora, koji se sastao 5. studenoga 1872. 
Prije toga morao se obaviti naknadni izbor u gradu Makar- 
skoj, jer je Stjepan Ivićević umro 16. prosinca 1871. Na- 


27 Potanje o tomu obećanju i glasovanju pripovijeda Ivan 
ge u svojoj broširi : ,,Izbori za nevolju i dalmatinski zastup- 
nici." 

rodnjaci su u Makarskoj kandidirali dra Kostu Vojnovića, 
koga je uslijed počinjenih nezakonitosti pobijedio autono- 
maš dr Vrcan. No sabor je poništio taj izbor, te je izabranim 
autonomaši ostavili sabornicu, u koju se više i ne vratiše 
do konca zasjedanja 3. prosinca 1872. Sabor je i bez njihova 
sudjelovanja razvio lijepu djelatnost. Stvoreni su zakoni: 0 
putovima, o vodama, o šumskim štetama i o uređenju rea- 
laka, a preinačen je izborni red za općine. Sabor-je pred- 
stavkom zamolio ,,popečiteljstvo (ministarstvo) dohodar- 
stva (financija), trgovine i zemljodjelstva"“, da u pogledu 
uporabe hrvatskog jezika izdadu onakve naredbe, kakve 
su dala ministarstva pravde i unutarnjih posala. Mjesto 
profesora Pere Budmanija bude za delegata (poslanika) 
na carevinskom vijeću izabran dr Josip Fontana, 


Dugo su autonomaši u svojim rukama držali uprave 
dalmatinskih gradova i varošica. Trebalo je mnogo brige 
i naporna rada, dok narodnjaci nijesu uspjeli, da uprave 
tih mjesta oduzmu ispod vlasti autonomaških ljudi. Tako 
je narodna stranka nastojanjem Krste Kulišića pobijedila 

odine 1864. kod općinskih izbora u Vrlici. Naredne godine 
1865. izgubiše autonomaši 2 općine (Milnu i Supetar) na 
otoku Braču. Teška se borba vodila u gradu Dubrov- 
niku. Tu je gradska općina bila u rukama autonomaša | 
sve do godine 1869. Tada je autonomaše stigao kod izbora 
gradskoga zastupstva težak poraz, te je njihov posljednji 
načelnik Vice Vuletić morao načelničku stolicu odstupiti 
narodnjaku Rafaelu knezu Puciću.?* Silna se borba vodila 
iu gradu Korčuli. Tamo se za narodnu hrvatsku stvar 
zauzeše: kanonik Kuzma Petrović, pomorski kapetan 
Frano Slavić te Vicko Dobrošić i Mitar Lovrićević. Njihovim 
vođom postade Rafo Arneri, koji je godine 1863. imenovan 
javnim  bilježnikom. Kod izbora narodnoga zastupnika 
za dalmatinski sabor kandidirao je godine 1864. u gradu 
Korčuli u ime narodne stranke književnik don P. Franasović, 
ali je dobio jedva 15 glasova. Još je gore narodna stranka 
prošla kod izbora godine 1867., kad je njezin kandidat dr 
Jerko Giunio dobio samo 12 glasova. Prilike se bitno izmije- 
niše iza godine 1870. U Korčuli su 21. do 25. kolovoza go- 
dine 1871. obavljeni izbori gradskoga zastupstva. Narodna 
je stranka dobila većinu zastupnika, te je Rafo Arneri iza- 


28 Pucić je kao dubrovački načelnik izradio, da je hrvatski 
uveden kao nastavni (obukovni) jezik u gimnaziji dubrovačkoj. 

bran za načelnika grada Korčule, što su tamošnji narodnjaci 
proslavili 13. prosinca 1871. 

Teško su Hrvati osvojili i gradsku općinu u Šib e- 
niku. Tu je za narodnu stvar isprvice najviše radio kanonik 
Mrkica. On_je u redove hrvatskih rodoljuba priveo i okret- 
noga Antu Šupuka, koji je isprvice bio autonomaš te je da- 
pače i predvodio demonstrante protiv Mihovila Pavlino- 
vića, kad je taj zaslužni hrvatski preporoditelj pohodio Ši- 
benik. Šupuk je imao jedva 34 godine, kad je kod izbora 
gradskoga zastupstva u Šibeniku godine 1872. pobijedio 
autonomaše. Odonda pa sve do godine 1903., dakle preko 
30 godina bio je Šupuk načelnik grada Šibenika. 

Neko se vrijeme činilo, da će narodnjaci osvojiti i sam 
glavni dalmatinski grad Zadar. Tamo je borbu za 
gradske izbore organizirao radini pop Ivan Danilo. Njemu 
je pošlo za rukom, da u trećem izborništvu godine 1870. 
pobijedi autonomaše, premda je tom prigodom skoro izgu- 
bio život. 

Gdjegod su dalmatinski narodnjaci tečajem godine 
1872. zašli u izbornu borbu, svagdje su i pobijedili. Zato 
»Narodni List" koncem godine 1872. opravdano piše : 

»Općinskih i saborskih izbora nije se krož godinu 1872. oba- 
vilo bez narodne pobjede. Ni najmanja prigoda ne prođe, a da 
narod ne zasvjedoči svoje pravo te svoje iskrene i rodoljubne te- 
žnje. U Rabu i u Šibeniku, u Makarskoj i u Trpnju, u Obrovcu 
i u Dubrovniku, — svugdje, gdje je našemu puku bilo prilike, 
da se ogleda, on protivnika poda se smota i nestade mu traga." 

Dobro se godine 1872. poniješe i rodoljubi u Hrvatskoj 
i Slavoniji. Kralj je za volju Madžarima četiri puta odgađao 
sastanak hrvatskoga sabora, za koji su izbori bili provedeni 
još u svibnju godine 1871. Taj sabor, u kome je ogromnu 
većinu zastupnika imala Strossmayerova narodna stranka, 
konačno se u Zagrebu sastao 15. siječnja 1872. No jedva se 
hrvatski sabor 19. siječnja konstituirao izabravši Ivana Ma- 
žuranića za predsjednika, kad li ustade ban Koloman pl. 
Bedeković te pročita otpis, kojim kralj raspušta sabor 
s obrazloženjem: ,,Izjava većine narodnih zastupnika, 
objelodanjena 20. rujna 1871., pobudila je u nama žalosno 
uvjerenje, da se... od toga sabora nije nadati uspješnom 
djelovanju. 

Bedeković je 12. veljače 1872. odstupio, na što je An- 
tun pl. Vakanović postao banskim namjesnikom. Vakano- 
vića zapade zadaća, da provede nove izbore, kod kojih će 
unioniste dobiti većinu. Premda je vlada kod izbora poči- 
nila svakojakih nasilja, ipak je i sada pobijedila Strossmaye- 

rova narodna stranka, koja je dobila 47 od 75 mandata, 
No Vakanović pozove u sabor 47 virilista (t. j. velikaša, 
župana i crkvenih dostojanstvenika), koji bijahu gotovo 
sami unioniste. Tako je dakle u manjini ostala narodna stran- 
ka u saboru, koji se sastao 15. lipnja 1872. Posredovanjem 
baruna Gustava Prandaua i zagrebačkoga nadbiskupa 
Josipa Mihalovića stupe unioniste u narodnu stranku pod 
uvjetima, da se između njih bira polovica delegata na za- 
jednički ugarsko-hrvatski sabor u Budimpešti i u t. zv. 
hrvatski kraljevinski odbor, koji će revidirati ugarsko- 
hrvatsku nagodbu od godine 1868. 


GODINA 1875. 


Početkom godine 1873. podnijela je austrijska vlada 
carevinskomu vijeću zakonsku osnovu, po kojoj više ne će 
pokrajinski sabori pošiljati svoje delegate, nego će se u cije- 
loj državi izravno birati narodni zastupnici za carevinsko 
vijeće; pri tom se ne će paziti na to, koliki je postotak 
izbornika glasovao. 

Znalo se, da je vlada podnijela tu zakonsku osnovu 
zato, da time skrši otpor Čeha, koji ne htjedoše iz češkoga 
i moravskoga sabora odaslati svoje delegate, uslijed čega 
nijesu Češka i Moravska bile zastupane u carevinskom vijeću. 

Protiv izravnih izbora narodnih zastupnika za care- 
. vinsko vijeće i ustadoše svi federalisti, koji su vidjeli, da će 
to biti samo u prilog centralista, jer će pokrajinski sabori 
izgubiti najvredniji dio svoga djelokruga. Naročito se 
uzbuniše Poljaci, kojih je u carevinskom vijeću bilo vrlo 
mnogo, jer su činili cijelu delegaciju pokrajinskoga sabora 
za kraljevinu Galiciju. Federalisti su držali spomenutu 
zakonsku osnovu za državni udar. Zato je saborski klub 
narodne stranke u Zadru 11. veljače 1873. jednoglasno 
zaključio, da su dalmatinski delegati dužni glasovati pro- 
tiv osnove zakona o izravnim izborima, a u slučaju, da Po- 
 ljaci radi toga zakona napuste carevinsko vijeće, moraju 
iz toga parlamenta izaći i dalmatinski delegati s izjavom, 
da ne drže carevinsko vijeće nadležnim za glasovanje takve 

promjene državnog ustava. K Ć 
Glasovanje se obavilo 6. ožujka 1873. Prije glasovanja 
izađoše iz carevinskoga vijeća svi Poljaci s izjavom, da 
= zakonsku osnovu o izravnim izborima drže povredom us- 
tava, jer krši pravo pokrajinskih sabora. S Poljacima je izi- 
šao i gorički zastupnik Cerne. Dalmatinski delegati nijesu 

ostavili carevinsko vijeće, premda im je 28. veljače bio 
dostavljen zaključak saborskoga kluba u Zadru. Što više: 
ti su delegati dapače i glasovali za izravne izbore, koja je 
primljena sa 120 protiv 2 glasa. Protiv osnove glasovahu 
samo 2 talijanska zastupnika: Morpurgo iz Trsta i grof 
Bossi iz južnoga Tirola. 

O tomu je glasovanju bečki dnevnik ,,Wanderer"' javio 
Ovo : ,,Dalmatinski su zastupnici obećali Poljacima, da će 
zajedno s njima izaći iz parlamenta. No Ljubiša se preko 
noći predomislio te je u jutro izjavio, da je narodni klub 
iz Zadra ovlastio delegate, da rade prema koristi Dalma- 
cije." Ljubiša nije rekao istinu, jer je narodni klub bio od- 
lučno protiv glasovanja. 

Danilo je osjećao dužnost, da o razlozima toga glaso- 
vanja još istoga dana obavijesti dra Mihu Klaića. Njemu 
u dugom pismu javlja, da je kralj prije glasovanja pozvao 
k sebi dalmatinskoga namjesnika Rodića. Vrativši se iz 
dvora obavijestio je Rodić dalmatinske delegate, da moraju 
glasovati za izravne izbore, jer će inače kralj bečkomu 
ministarstvu dati slobodne ruke za nasilja u Dalmaciji. 
Tomu dodaje Danilo: ,,I zato smo mi mislili, da narodu 
sačuvamo barem carsku naklonost, koja mu u nekoliko pri- 
goda bijaše na korist." 

Glasovanje dalmatinskih delegata pobudilo je razum- 
ljivo ogorčenje u Dalmaciji. Tamošnji su rodoljubi osje- 
ćali sramotu, koja im je nanesena u cijelom slavenskom 
svijetu. Zato su odmah sutradan 7. ožujka narodnjaci dr 
Miho Klaić, dr Eduard Tacconi, Ivan Vranković, Kažimir 
Ljubić, dr Josip Paštrović i Mihovil Pavlinović, koji sta- 
novahu u Zadru, poslali dalmatinskim delegatima u Beč 
ovu brzojavnu poruku : 

»Vi ste jučer glasovali za izbornu preinaku, koja vrijeđa 
temeljno pravo pokrajinskih sabora i nasrće na narodnu: slobodu 
austrijskih Slovjena. I vi ste to učinili usprkos odrješitim izjava- 
ma, koje nijesu mogle ostaviti vas ni u najmanjoj sumnji o pra- 
vom mnijenju zemlje u toli zamašitom pitanju. Mi zastupnici 
većine sabora dalmatinskoga — na obranu svoga dostojanstva 
i na ime narodnoga poštenja, na ime našega državnoga prava, 
na ime zajedničkih probitaka s ostalim Slovjenima austrijskim 
— prosvjedujemo proti glasu, koji vi dadoste, te same vas po- 
zivljemo za nj usve i posve odgovornike', 

Pavlinović je u prvom narednom broju ,,Narodnoga 
ionak oštro zagrmio protiv glasovanja dalmatinskih de- 
egata: : 

: »Dan 6. ožujka bilježi u Dalmaciji postanak raskolništva 
u narodnom taboru. Taj dan bilježi odmetnike... Bečka peto- 

rica yeć ne pripada narodnoj stranci. Kaže, da će narodu kori- 
titi. Ako joj se uz cijenu glada dade u ruke — kako se pohvali 
i lani i ove godine — željeznica, pokrajinska vlast, narodni jezik 
preko zubi, tada ćemo znati, da je izmorena za pladanj leće pro- 
ala svoje izmoreno prvorođenstvo... Takvu petoricu mi rado 
arivamo vladi. A narodu je u prvim izborima birati sebi neza- 
isne i obrazne zastupnike. Ovima će ,,Narodni List" i odsele 
piti glasilom, te složno s njima — ako Bog da — svakomu doka- 
ati, da poštenje dalmatinsko nema cijene na sebi!" 
Prosvjedu, što ga protiv ,bečke petorice" 7. ožujka 
873. uložiše Klaić, Pavlinović, Vranković, Tacconi, Lju- 
ić i Paštrović, pridružilo se narednih dana još 9 narod- 
nih zastupnika, poimence: Rafo Arneri, dr Ante Bersa, 
dr Pero Čingrija, Krsto Kulišić, dr Lovro Monti, Rafo knez 
Pucić, Ante Šupuk, dr Ante Tripalo i dr Kosta Vojnović. 
Poput narodnih zastupnika osudiše dalmatinske delegate 
mnogi hrvatski rodoljubi, općine i čitaonice. 
Mjesto da ti delegati na carevinskom vijeću polože 
svoje mandate, kada su vidjeli, da ih osuđuju njihovi birači 
(t. j. zastupnici sabora dalmatinskog), oni odlučiše, da će 
osnovati posebnu svoju stranku,* Delegati pokrenuše od- 
mah svoje novine ,,Zemljak'', radi čega im narod dade 
nadimak ,,zemljaci". Odsada se pod nazivom ,,zemljaštvo" 
razumijevalo napuštanje narodnih ideala za materijalne in- 
terese. Bečka je vlada u svemu išla na ruku tim zemlja- 
cima, koji su dakako dobivali i potporu od dalmatinskog 
namjesnika  Rodića. Autonomaši uživahu gledajući taj 
raskol u dotada složnim narodnim redovima. Oni se nadahu, 
da će uslijed oštre polemike, koja se razvila između hrvat- 
skih novina (,,Zemljaka"? i ,,Narodnoga Lista"), mnogi 
Hrvati klonuti i odreći se političkoga rada, što bi dakako 
samo koristilo autonomašima. 


U isto doba s narodnom strankom u Dalmaciji raskolila 
se i narodna stranka u Hrvatskoj i Slavoniji. Otkako je u 
svoje krilo primila unioniste, morala je ta stranka popu- 
oštati pritisku Madžara.. Najbolje se to opazilo prigodom 
rasprave o reviziji nagodbe. Ugarski kraljevinski odbor 
ne htjede usvojiti opravdane zahtjeve hrvatskoga kralje- 
Vinskog odbora. Tako je hrvatski sabor morao 5. rujna 
1873. sa 79 protiv 10 glasova primiti takvu reviziju nagodbe, 
koja ,mne zadovoljava niti pravu niti potrebi kraljevine 
Dalmacije, Hrvatske i Slavonije", kako istinito reče u sa- 
oboru narodni zastupnik dr Milan Makanec. Zato biskup 


2% Ova se stranka službeno zvala narodno-sredinjačka stranka, 

Strossmayer i mnogi drugi hrvatski rodoljubi istupaju 
iz narodne stranke, koja od nekadanje borbene postaje 
vladina stranka. Isprvice se to ipak nije tako jako osjećalo, 
jer je 20. rujna 1873. postao hrvatskim banom rodoljubni 
i umni državnik i pjesnik Ivan Mažuranić, on je iskreno 
nastojao, da u okviru autonomije, kakvu je Hrvatska do- 
bila nagodbom od godine 1868., podigne školstvo, upravu 
i sudstvo. 

Po izbornom redu, što ga je carevinsko vijeće primilo 
6. ožujka 1873., birat će Dalmacija za bečki parlamenat 
9 narodnih zastupnika, koji će biti podijeljeni u 3 kurije 
(veleporeznici, gradovi i vanjske općine). Veleporeznici 
iz cijele Dalmacije birat će zajedno samo 1 zastupnika, 
spavat zajedno s trgovačkim komorama 2, a seoske općine 

zastupnika. 

Gradovi dalmatinski bijahu podijeljeni u 2 izborna 
kotara, i to po želji autonomaša tako, da će u jednom ko- 
taru prevlađivati Zadar, a u drugom Split. Prvi su naime 
kotar činili gradovi Zadar, Šibenik, Hvar, Starigrad i Kor- 
čula, a drugi kotar: Split, Makarska, Dubrovnik, Erceg- 
novi, Kotor i Perast. Prvomu je kotaru pripadala zadar- 
ska, a drugom splitska i dubrovačka trgovačka komora. 


Prvi kotar vanjskih općina činila su sela u području 
općina: Zadar, Pag, Rab, Benkovac, Kistanje i Obrovac. 
Drugi su kotar činile općine: Šibenik, Skradin, Vrlika, 
Knin i Drniš ; treći kotar općine: Split, Trogir i Omiš, te 
sela na otocima : Braču, Hvaru i Visu ; četvrti kotar općine : 
Sinj, Makarska, Imotski, Metković i Vrgorac; peti kotar 
sela u općinama: Dubrovnik, Cavtat, Korčula, Ston i polu- 
otok Pelješac, a šesti kotar cijela Boka, t. j. općine: Ko- 
tor, Budva, Ercegnovi i Risan. 

Po tome su izbornom redu prvi izbori obavljeni u listo- 
padu godine 1873. Razdor u narodnoj stranci odvratio je 
mnoge rodoljube u Dalmaciji od aktivnoga političkog rada. 
Naprotiv su autonomaši razvili veliku djelatnost želeći 
pokazati što veći izborni uspjeh, da time paraliziraju svoju 
nemoć u dalmatinskom saboru. Autonomaši su zaista i 
uspjeli, jer postigoše 5 od ukupnih 9 mandata. U kuriji 
veleporeznika izabran je naime autonomaš dr Keller s 258 


ati protiv narodnjaka Rafe kneza Pucića, koji je do-' 


io 121 glas. U prvom kotaru dalmatinskih gradova dobio 
je autonomaš grof Begna 907, a narodnjak dr Ante Bersa 
106 glasova. U drugom kotaru dalmatinskih gradova iza- 
bran je autonomaš dr Ante Bajamonti s 1024 glasova 

rotiv narodnjaka dra Jurja Pulića, koji je dobio 410 
glasova, x" Par : 

Prvi izborni kotar vanjskih općina birao je dra Mihu 
Klaića, drugi dra Lovru Montija, treći dra Lapennu, četvrti 
ihovila Pavlinovića, peti M. Bondu, a šesti Stefana Lju- 
išu. Narodnjaci dakle osvojiše u kuriji vanjskih općina 
samo 3 kotara, 2 kotara pripala su autonomašima, a 1 
»zemljacima'. Pri tom je autonomašima svakako uz neslogu 
Hrvata pomogla također izborna sreća. Lapenna je naime 
u kotaru, što ga čine dalmatinski otoci (Brač, Hvar i Vis) 
zajedno s vanjskim općinama splitskoga kotara, izabran 
s 20 glasova većine, a Bonda s jedva 7 glasova većine u vanj- 
skim općinama dubrovačkoga kotara, poluotoka Pelješca 
oi otoka Korčule. 

Autonomaši kliktahu od veselja zbog tog izbornog 
uspjeha. Oni ne htjedoše ni doći na dalmatinski sabor, 
koji se u Zadru sastao 6. prosinca 1873. U 2. sjednici bilo 
je izviješteno, da su mandate svoje položili autonomaši : 
Alesani, Bajamonti, Begna, Gligo, Lapenna, Mery, Mil- 
ković, Mladineo, Piperata i Radman. Sabor je i bez njih 
radio te je održao 8 sjednica do 20. prosinca, kad je zaklju- 
čeno treće zasjedanje sabora dalmatinskog. 


GODINA 1874. 


Dalmatinski autonomaši na carevinskom vijeću stu- 
piše u vladinu većinu, koju su vodili njemački ,,ustavo- 
vjerci". Lapenna je taj savez s Nijemcima  upotrebio 
protiv dalmatinskih narodnjaka. On je izradio, da je veri- 
fikacijoni odbor 10. prosinca 1873. predložio carevinskom 
vijeću, da se poništi izbor dra Mihe Klaića radi tobožnjih 
bezakonja prigodom izbora. Protiv toga prijedloga ustade 
Mihovil Pavlinović, koji je tom prigodom prvi put hrvatski 
govorio u carevinskom vijeću. Ipak je većina zastupnika 
glasovala po želji dra Lapenne, koji se nadao, da će tako 
narodnjaci ostati bez svoga vođe u Beču, pa da će autono- 
maši pobijediti kod naknadnih izbora u prvom (zadarskom) 
kotaru vanjskih općina. Dogodilo se baš protivno od toga, 
jer je dr Klaić kod naknadnog izbora 10. ožujka 1874, bio 
ponovno izabran s još brojnijom većinom, nego li kod prvog 
izbora. Klaićeva je pobjeda proslavljena u cijeloj Dalmaciji. 

Carevinsko je vijeće 1. svibnja 1874, odglasalo, da se 
ima graditi prva dalmatinska željeznica od Splita do ug- 
ljenika u Siveriću s ogrankom od Perkovića do Šibenika. 

Kako su namjeravali tu prugu produljiti od Siverića do 
Knina, odakle bi vodila preko Like do pruge Zagreb-Rijeka 
predložio je dr Klaić, neka se austrijsko ministarstvo Ovla- 
sti, da u isto doba gradi i prugu od Zadra preko Benkovca 
i Očestova do Knina. Većina je odbila taj prijedlog. 

Narod je u Dalmaciji s velikim veseljem primio vijest, 
da je 16. lipnja 1874. započela u Splitu gradnja te željez- 
nice, koja će spojiti braću s jedne i s druge strane Velebita, 
Naprotiv je koncem mjeseca lipnja s ogorčenjem popraćena 
vijest, da je dvorskim savjetnikom kod namjesništva u 
Zadru imenovan tuđinac dr V. Pozzi. To je povrijedilo 
i ,zemljake", koji se nadahu, da će njihovi ljudi doći u upravu 
Dalmacije, a sada su izigrani tim imenovanjem. 

Autonomaši su odviše precijenili svoju pobjedu kod iz- 
bora zastupnika za carevinsko vijeće. Oni se naime nadahu, 
da bi pomoću vlade mogli pobijediti i kod izbora za dalma- 
tinski sabor. To ih je navelo na polaganje mandata u pro- 
sincu godine 1873. Autonomaši su očekivali, da će iza toga 
slijediti raspust dalmatinskoga sabora i novi izbori narod- 
nih zastupnika. Vlada nije oživotvorila njihovu želju, nego 
je odredila, da se početkom kolovoza 1874. imaju naknadnim 
izborima popuniti ispražnjeni mandati. 

Pokunjeni autonomaši zađoše u izbornu borbu, da ba- 
rem spase ono, što su prije imali. Zadarski veleporeznici 
izabraše opet Alesanija, Meryja i Milkovića, a splitski (samo 
velikim bezakonjem)  proturaše  Rossignolija i Mladinea. 
U gradu Zadru izabran je Trigari, u Splitu Bajamonti, a 
u Korčuli Piperata. U gradu Dubrovniku dobio je narodnjak 
dr Marinica pl. Giorgi isto toliko glasova, koliko i autono- 
maš Vice Vuletić, te je samo ždrijeb odlučio u korist Vule- 
tića. Najljuća borba bila je na dalmatinskim otocima Braču, 
Hvaru i Visu, gdje su u kotaru vanjskih općina kandidirali 
dr Lapenna i M. Gligo. Protiv njih istupiše dr Gajo Bulat i 
kanonik Guljelmi kao kandidati narodne stranke. Mnogo- 
brojni birači izabraše izbornike, od kojih je 31 glasovao 
za Gliga i Lapennu, a 30 za Bulata i Guljelma. Tu su dakle 
autonomaši pobijedili samo s jednim glasom većine. 

Četvrto zasjedanje sabora dalmatinskoga započelo je 
15. rujna 1874. Narodnjaci su prigodom rasprave o veri- 
fikaciji naknadnih izbora predložili, da se poništi izbor 
Rossignolija. Ipak je i taj mandat bio ovjerovljen, jer su 
»zemljaci" glasovali s autonomašima. Inače se u saboru 
najviše raspravljalo o jezičnom pitanju. Narodnjaci isti- 
cahu primjerima, kako činovnici vrijeđaju jezičnu naredbu 

od 20. travnja 1872., koju su objelodanila ministarstva za 
pravdu i za unutarnje poslove. Podjedno su zastupnici 


narodne stranke zatražili, da se hrvatski jezik proglasi 


nastavnim jezikom na gimnazijama u Splitu i u Zadru, 
gdje se još uvijek predmeti predavaju talijanski. Taj za- 


htjev podupriješe i mnoge dalmatinske općine, koje su slale 


brzojavke na ministarstvo prosvjete u Beč. 
Zahtjev narodnjaka za pohrvaćenje srednjih škola u 
Dalmaciji pobijao je 10. prosinca 1874. u sjednici carevin- 


skoga vijeća dr Keller. On bijaše doduše rođen u Dalmaciji, 
ali je živio u Trstu. Keller je tom prigodom rekao, da go- 


vori u ime , talijanskog naroda u Dalmaciji". Kelleru je odmah 
odgovorio Klaić: ,,U Dalmaciji postoji talijanski jezik. Tomu 
se ne će čuditi, tkogod pozna prošlost ove zemlje. Ali tali- 
janske narodnosti u pravom smislu riječi nema u Dalmaciji." 

Svakako je značajna pojava, da autonomaški zastup- 
nik dr Keller, najbolji prijatelj dra Lapenne, dosadašnje 
autonomaštvo zamjenjuje talijanstvom. To bijaše očiti znak, 
da su dalmatinski autonomaši izgubili svaku nadu, da bi 


X — pomoću austrijske vlade — mogli opet steći većinu u 


Dalmaciji. Zato eto oni sada hoće da se, u Dalmaciji spasu 
kao posebna narodnost. Autonomaši hoće da kao tobožnja 
narodna manjina iskoriste $ 19. temeljnoga državnoga za- 


= kona, pa da tako očuvaju stečena prava talijanskog jezika. 


Tu valja spomenuti, da su narodnjaci u Dalmaciji 
gdjekada znali autonomašku stranku nazvati talijanskom. 
U takovom je slučaju običavao prosvjedovati dr Lapenna, 
koji je takav naziv okrstio imenom ,,insinuacija' (podvala). 
Lapenna je imao pravo, jer su Talijani činili tek neznatan 
dio autonomaša. Niti po prezimenu ne mogu se u Dalmaciji 
razlikovati Hrvati od Talijana. Ta eno, gdje se među na- 
rodnjacima svojim rado ističu: dr Josip Antonietti, dr 
Vjekoslav Moretti, dr Lovro Monti, Jerolim Cambi, dr 
Marinica Giorgi, Natko Nodilo, Rafo Arneri, dr Jakov 
Cega, dr Josip Fontana, Juraj Biankini, Manfred knez Bo- 
relli, pa Ivellio, Rajmondi, Machiedo i mnogi drugi rodo- 


ljubi dalmatinski. Naprotiv se među autonomaše ubrajahu 


ljudi s hrvatskim prezimenom, n. pr. dr A. Krušević, dr 
Jakov Giljanović, dr Špiro Petrović, dr Š. Slavić, dr Str- 
mić, pa Nikolić, Vuletić, Jovanović, Duplančić, Matković, 
Lalić i Vuković. 

Tečajem godine 1874. osvojila je narodna stranka 
dvije općine (Omiš i Sućurac), čime je osigurala sebi pobjedu 
u vanjskim općinama splitskoga kotara. 


77 


U Zagrebu je 19. listopada 1874. otvoreno hr 
sveučilište. Da se pojača barem kulturna veza dadedi M19 
vatske i Dalmacije, zaželješe hrvatski rodoljubi, da neka 
profesorska mjesta na zagrebačkom sveučilištu dobiju 
učeni Dalmatinci. Tako je Natko Nodilo postao profesorom 
opće povijesti na filozofskom fakultetu, a dr Kosta Vojno- 
vić je 24. kolovoza 1874. imenovan profesorom građanskoga 
prava na pravničkom fakultetu. Ban Mažuranić htjede 
kasnije dra Mihu Klaića dobiti za profesora matematike 
ali je Klaić odbio tu ponudu, jer je vidio, da ga nužno treba 
Dalmacija. S istoga je razloga u Dalmaciji ostao i Mihovil 
Pavlinović, koga je biskup Strossmayer opetovano htio 
postaviti za kanonika u kaptolu đakovačkom. 


GODINA 1875. 


. Koncem godine 1874. riješila se narodna stranka svo 
najvećega neprijatelja: dra Lapenne. On je konačno ra 
dio, da autonomaši ne mogu više računati na preuzimanje 
vlasti u Dalmaciji. Nenavikao na gorki krušac opozicije 
primio je Lapenna koncem godine 1874. unosnu službu 
u inozemstvu, Lapenna je naime postao članom međunarod- 
noga sudišta u egipatskoj Aleksandriji s godišnjom plaćom 
od 40.000 franaka. Sa sobom je poveo i svoga prijatelja 
dra Kellera, Kako su i Lapenna i Keller bili dalmatinski 
zastupnici na carevinskom vijeću, trebalo je početkom 
S eanitenik s. gori izbore u kuriji dalmatinskih 

znika te u trećem izbornom jski ći 

dtoš I eptitski kotar om kotaru vanjskih općina 

Prigodom tih naknadnih izbora došlo je do izmirenj 
narodne stranke s jednim dijelom zemljaka“. Tako je 7 
izbornom kotaru  veleporeznika kandidiran dotadašnji 
»zemljak" dr Josip Antonietti, za koga će glasovati listom 
svi narodnjaci, ali pod uvjetom, da u Zadru prestanu izla- 
ziti novine »Zemljak". Autonomaši su u tom izborništvu 
ia župe prek, koji je pao, te je izabran dr 

. Piperata je kod iz i 

Antonietti 102. ed eni ka 

U bivšem kotaru dra Lapenne kandidirahu autonomaši 
Albertija. Protiv njega staviše narodnjaci kandidaturu 
Josipa baruna Flucka. On je doduše bio rodom Nijemac 
ali je veoma volio Dalmaciju, u kojoj bijaše neko vrijeme 
i upravitelj namjesništva. Fluck je kao takav proveo godine 
1870. izbore, u kojima je po mogućnosti sprečavao zlopo- 

Mabe autonomaša. Sada ga eto narodna stranka kandidira 
đielomice iz zahvalnosti, što joj je godine 1870. omogućio 
izbornu pobjedu, a djelomice iz oportunizma, da ima u 
Beču uplivnoga zastupnika, koji će moći suzbiti intrige 
preostalih dalmatinskih autonomaša. Kod provedenog iz- 
bora propade autonomaš Alberti, mjesto koga je izabran 
barun Fluck. Odsada su autonomaši u carevinskom vijeću 
imali samo 3 zastupnika, dakle su od prijašnje većine spali 
na trećinu svih predstavnika Dalmacije. 

Mjeseca travnja godine 1875. posjetio je kralj Franjo 
ed prvi put Dalmaciju. On je obišao sva veća mjesta u 
Primorju, u Zagorju i na otocima. Kad je kralj 12. svibnja 
došao u Vis, tamo ga je dočekalo 59 načelnika takvih općina, 
u kojima ne vode riječ autonomaši. Kralja je u ime svih 
59 načelnika pozdravio knez Rafo Pucić, kao načelnik 
grada Dubrovnika. To je razljutilo splitske autonomaše, 
te su oni priredili demonstraciju, kada načelnici lađom do- 
ploviše iz Visa u Split. Za uzvrat upriličiše narodnjaci 
u Šibeniku demonstraciju protiv dra na kad je 
nekoliko dana iza toga putovao iz Splita preko ibenika u 
Zadar, gdje je 19. svibnja otvoreno šesto zasjedanje sabora 
dalmatinskog. 

Na tomu je saboru Mihovil Pavlinović oštro ustao 
protiv srednjoškolskoga nadzornika Carića, koji je svoje 
prezime pisao Zarich. Pavlinović je dokazao, da se taj Carić 
najviše protivi tomu, da hrvatski postane nastavni jezik 
na gimnazijama u Zadru i u Splitu. Carić dapače radi na tomu, 
da potalijanči i gimnazije u Dubrovniku, Šibeniku i u Ko- 
toru. Zato Pavlinović predlaže, da sabor stvori ovaj zaklju- 
čak: ,,Sabor nalaže zemaljskomu odboru, da uznastoji 
odstraniti sadašnjega nadzornika srednjih škola kao nespo- 
sobna i narodu neprijateljna." Saborski predsjednik Lju- 
biša nije dopustio glasovati o tomu prijedlogu, jer da tobože 
nije ustavan. 

U srpnju godine 1875. buknuo je ustanak u Hercego- 
vini, a kasnije i u Bosni. Silne turske čete pritisnuše bijednu 
raju tako, da je mnogo kršćanskoga svijeta moralo tra- 
žiti zakloništa u susjednim zemljama. Bosanski se bjegunci 
nastaniše u Hrvatskoj, a hercegovački u Dalmaciji. 
Narodnjaci osnivaju u svim gradovima i većim selima 
odbore, koji će sabirati novac, hranu i odijelo za bjegunce 
iz Hercegovine. U tome radu prođe cijela druga polovica 
godine 1875. ,,Narodni List" u svakom broju donosi izvještaje 
O borbi ustaša s Turcima te o stanju hercegovačkih bjegunaca. 

GODINA 1876. 


Malo pomalo povećao se broj dalmatinskih intelektua- 
laca, koji su isto tako dobro čitali hrvatske novine kao ta- 
lijanske. Zato je narodna stranka u Dalmaciji godine 1875. 
učinila ,,Narodni List" svojim glavnim glasilom, a ,,Nazio- 
nale" je postao samo prilogom ,,Narodnoga Lista". Počet. 
kom godine 1876. prestaje izlaziti ,,Nazionale", koji je 
punih 14 godina odlično ispunjavao svoju zadaću, da u na- 
rodnom duhu odgoji gradsko žiteljstvo u Dalmaciji. Odsada 
izlazi samo ,,Narodni List", koji povećaje svoj oblik, pa uz 
redovite hrvatske donosi gdjekada i talijanski pisane članke. 

Odmah među prvim člancima izađe u ,,Narodnom 
Listu" optužba, u kojoj dr Miho Klaić iznosi, da su dr Ba- 
jamonti i Stefan Ljubiša kao zastupnici na carevinskom 
vijeću godine 1874. izvukli materijalnu korist pri zakupu 
gradnje dalmatinske željeznice. Ta je vijest silno uzbudila 
javno mnijenje u Dalmaciji, gdje se mnogo pazilo na to, 
da narodni zastupnici budu pošteni i nesebični ljudi. 

Pod dojmom te uzbuđenosti sastade se 13. ožujka 
1876, dalmatinski sabor na svoje sedmo zasjedanje. Sabor 
je otvorio Stefan Ljubiša, kao po kralju imenovani pred- 
sjednik. Odmah iza toga ustade dr Lovro Monti, te u ime 
svih zastupnika narodne stranke pročita ovu izjavu :3% 

»Gospodin predsjednik vitez Stefan Ljubiša bio je skoro 
(nedavno) javno osvađen, da je u poslu zakupa dalmatinske 
željeznice — u vrijeme, kad bijaše zastupnik kod carevinskog 
vijeća, — primio svotu novaca ničim privrijeđena, povredom 
zastupničkoga dostojanstva i pod sumnjom, da to bijaše kao neka 
nagrada za njegovo zastupničko djelovanje. Od te osvade on se 
nije opravdao. To je već dosta meni i mojim prijateljima, da se 
osvjedočimo, — i ne obazirući se na druga djela njegova javnoga 
života, koja bi se dala osuditi, — da nam dostojanstvo toga sa- 


% Izjavu, koju je 13. ožujka 1876, pročitao dr Lovro Monti 
protiv predsjednika dalmatinskoga sabora Stefana Ljubiše,. pot- 
pisalo je ovih 17 narodnih zastupnika : dr Lovro Monti, dr Josip 
Paštrović, dr Tripalo, Ivan Vranković, Ante pl. Ivelio, dr Miho 
Klaić, Rafo pl. Arneri, dr Krsto Kovačević, prof. Pero Bud- 
mani, Rafo knez Pucić, Tane Ristović, dr Pero Čingrija i dr Ko- 
sta Vojnović. 

š1 Tu misli dr Monti vjerojatno i ovu netaktičnost Stefana 
Ljubiše: Između onih 40 delegata, što ih je carevinsko vijeće 
biralo za austrijsku delegaciju, koja će s ugarskom delegacijom 
raspravljati o zajedničkim poslovima cijele monarkije, morao 
se 1 delegat birati između 9 zastupnika dalmatinskih. Ovi se 

ničko, pa dužan obzir, što ga imamo prema 
kod Za dopuštaju dalje pod predsjedanjem g. bre > 
saborisati i zemaljske poslove obavljati. Radi toga se mi i 
njamo iz ove sabornice, spremni u nju stupiti i m Er. e 
dužnosti naše dd om oka g. potpredsjednik ili drugi 
jednik, koga odredi kruna. j 2 
apo izjave ostaviše narodni zastupnici sa- 
ornicu s poklicima : ,,Dolje nedostojni ! Uz predsjednika 
ostadoše u sabornici samo 3 narodna zastupnika, Ljubiša 
je kao predsjednik sabora bio podjedno predsjednik zemalj- 
skog odbora, u kome su narodni zastupnici dr Klaić, pl. 
Ivellio, Ivan Vranković i Kažimir Ljubić bili prisjednici, 
a dr Paštrović, Rajmondi i Rafo Arneri njihovi zamjenici. 
Još istoga dana (13. ožujka 1876.) izjaviše dr Klaić, Ivellio 
i Vranković, da ne će u na odboru služiti pod 
edsjedanjem Stefana Ljubiše. : : 
p Vlada je na taj ia narodnjaka odgovorila 20. ožujka 
1876. raspustom sabora dalmatinskog. Ljubiša ode iz Zadra 
u Beč imenovavši Kažimira Ljubića svojim zamjenikom 
u zemaljskom odboru. Ali nato je i Ljubić dao pismenu 
izjavu, da ne želi biti zamjenik Ljubiše. Mnoge dalmatinske 
općine objaviše, da ne će dopisivati sa zemaljskim odborom, 
dok mu bude predsjednikom Ljubiša. Kad je vlada i poslije 
toga oklijevala, poslaše svi prisjednici zemaljskog odbora 
i njihovi zamjenici 25. lipnja 1876. dalmatinskomu namje- 
sniku Rodiću izjavu, da se odriču svojih časti. ' : 
Austrijska je vlada ostavila Dalmaciju nekoliko mje- 
seci bez sabora i bez zemaljskog odbora. Novi su izbori 
za dalmatinski sabor obavljeni tekar u studenomu godine 
1876. Na tim je izborima narodna stranka stekla sjajnu po- 
bjedu. Izabrano je naime 29 narodnjaka, 11 autonomaša 
i 1 bivši ,,zemljak" (Stefan Ljubiša). Narodnjaci dobiše 
18 mandata u kuriji vanjskih općina, 7 u kuriji: veleporez- 
nika, a 4 u kuriji gradova i trgovačko-obrtničkih komora. 
Autonomaši su uz Ljubišu dobili 1 mandat u kuriji** vanj- 
skih općina, 3 u kuriji veleporeznika, a 7 u kuriji gradova 
i komora. 


na skupnoj sjednici dogovoriše, da će Dalmaciju u delegaciji 


= zastupati dr Miho Klaić. Poslije toga dogovora uspjelo je Lju- 


A ana < A kod 
biši zakulisnim radom, da u delegaciju protura sebe mjesto 
Klaića, jer je delegaciju biralo carevinsko vijeće, u kome su 


= Nijemci imali većinu. 


82 U izbornom kotaru vanjskih općina, što ga čine Zadar, 
Pag i Rab, izabran je autonomaš dr Gustav Ivanić mjesto narod- 
njaka dra Josipa Paštrovića. 


* & 


GODINA 1877. 


Novi je dalmatinski sabor otvoren 15. siječnja 1877. 
Kralj je na prijedlog vlade imenovao Đuru Vojnovića 
predsjednikom, a N. Trigarija potpredsjednikom sabora. 
Prigodom rasprave o verifikaciji  predložiše narodnjaci, 
da se poništi izbor Stefana Ljubiše i dra Radmana, jer su 
izabrani uz brojne nepravilnosti. Protiv toga je govorio 
dr Bajamonti, koji je izjavio, da autonomaši ,,ne će biti 
ni Talijani ni Slaveni, nego Dalmatinci". A Ljubiša je stao 
dokazivati, da sva Dalmacija — a naročito Dubrovnik i 
Boka — nema prava pripadati ugarskoj, dosljedno hrvat- 
skoj kruni. Time je Ljubiša oporekao sav svoj dotadaš- 
nji rad, jer se počevši od godine 1861. protiv autonomaša 
borio za sjedinjenje Dalmacije s Hrvatskom. 

Narodnjaci, među kojima bijahu i 4 dalmatinska Sr- 
bina, poništiše izbor Ljubiše i dra Radmana. Nato je sa- 
borski odbor predložio adresu na kralja. Nadovezujući 
na saborske adrese od godine 1870. i 1871. moli sabor u no- 
voj adresi kralja, neka zastupnike Hrvatske i Slavonije 
pozove, da s narodnim zastupnicima Dalmacije ugovore 
način i uvjete, kako će se provesti sjedinjenje Dalmacije 
s Hrvatskom. No vlada je zasjedanje sabora odgodila dan prije 
one sjednice, kad je imala početi rasprava o adresi. 

Tečajem toga saborskoga zasjedanja raspraviše 18. 
siječnja 1877, narodnjaci program kluba narodne stranke, 
koji je još 8. lipnja 1875. bio sastavljen ovako : 

1. Klub promiče oživotvorenje narodnoga načela i drži 
se hrvatskoga državnoga prava, te nastoji, da se izvede sjedinje- 
nje Dalmacije s Hrvatskom _.i Slavonijom. Pod zaštitom toga 
državnoga prava uživaju Hrvati i Srbi u Dalmaciji ista prava 
u svakom pogledu, kako sačinjavaju jedan te isti narod, izvan 
kojega se ne priznaje, da ima drugoga u Dalmaciji. 

2. Za klub su obavezna sva pitanja, koja ističu iz gore nave- 
denoga državnog i narodnog načela, zatim pitanja o ovjerovlje- 
nju zastupnika, o imenovanjima, koja se imaju preduzeti u sa- 
boru, te ostala pitanja, koja će klub od slučaja do slučaja — uz 
dvije trećine prisutnih članova — proglasiti kao obvezateljna 
pitanja. k 

3. Vjerozakonska pitanja i sva ona, koja su u doticaju s vje- 
rozakonskima, ne mogu postati pitanjem kluba. 

Taj Program kluba narodne stranke potpisali su 18. 
siječnja 1877. svi narodni zastupnici. 

Dalmatinski su narodnjaci sve više pažnje posveći- 
vali pučkim i srednjim školama. Ukinućem talijanske pre- 
parandije u Zadru godine 1872. prestade  utrakvistički 

sor pop 
kod M olrajiriskee vlade u Zadru. 


GODINA 1878. 


stanak kršćanske raje u Bosni i Hercegovini potrajao 

je kri podia. Tečajem cijeloga toga vremena e g u 
Dalmaciji brojni hercegovački bjegunci. Brigu za njihovu 
opskrbu nosili su uglavnom dalmatinski jaaa eda 
Znalo se, da bijedna raja ne će moći sama skinuti sa 
sebe četiristoljetni jaram turski. Raji je. doduše u pone 
priskočila Crnagora, a kasnije i Srbija, ali je ta pomoć a 2: 
preslaba. Zato su se obradovali dalmatinski Hrvati, : 
je privolom turskih opunomoćenika berlinski kongres 4, 
srpnja 1878. povjerio Austro-Ugarskoj, da Bosnu i dak 
govinu zaposjedne pa da tamo obnovi red i mir. ako 
su svečanosti fadi okupacije Bosne i Hercegovine. ki 
je prigodom ,,Narodni List" donio članak, u kome piše ovako : 


i i du tumačiti 
Mi odobravamo svečanosti, ukoliko nam te ima 

radost za oslobođenje nevoljne raje ispod krvavoga o 
jarma. Odobravamo ih, ukoliko se nadamo, da će prijelaz ma 
ske vojske u Bosnu i Hercegovinu svesti unutarnju e Z 
carevine na naravni pravac, te ju možda spasiti od propast , 0 
koje ju vodi madžarsko-njemački dualizam, naperen proti goa 
janstvu. Odobravamo ih, ukoliko nas tješi nada, da će se uz Bo- 
snu i Hercegovinu čas prije oživotvoriti naše hrvatsko roka 
pravo, za koje vojujemo kroz ,Narodni List" ima već 17 dugi 

6%* 


dina. 3 a su 
Po ap lu to ime želimo carskoj vojsci sretan prijelaz u su. 
S hrvatskim vojnim zborom uđe f i 

s skim | eldzeugm 

ng jena Filipović 29. srpnja 1878. kod Broda og 
j isto GERE JL 8 kpt gn glavni grad Sarajevo 
J l i jepan barun Jovanović i M 
cije e rijeke Neretve provalio 2 kanada Pia 
h ka A aa pm apr. Popea je završena 
2. * . siječnja dt j 

i Hercegovinu zemaljska Vlada u Sarajivi, PP oRmu 


GODINA 1879. 


Austrijska je vlada u srpnj i 

A: 7 pnju godine 1879. - 

kei izravne nove izbore za ji im vijeće. Prodi: 

o aviše svoje kandidate u svih 9 dalmatinskih kotara 

nad S ae ž So KE izbornom kotaru, u ko- 
nja r Miho Klaić pao, jer je : Š 

dr Gustav Ivanić dobio nekoliko kraka više kojon 


Inače je narodna stranka u Dalmaciji i i 
#8 trank almaciji postigla veliku 
dona" autonomašima: u 9 izborništva stekla je 8 
Dalmatinski Hrvati bijahu žalosni, što i i 
sl , što je k 
soi njihov vođa dr Miho Klaić. Svi S, i gosti 
nik, of be ape jer bijaše izvrstan govor- 
ik, mislio i temeljito prosuđivao s ita- 
me io S g aa "ja Pavlinović jena i opa 
ita, . rujna 1879. došlo do naknadnog izb 
u vanjskim općinama izbornoga kotara, št Si Plave 
+ : Pam + , 0 a 
Ela a 2 eru ana: .. nima i Metković. 
dr. Klaić izabran jednoglasno, jer mu aut ši 
Zoe ša prom ranoBala, Hrvati se Rdao g toj 
niše e ci, o kojoj »Narodni List" od 19. rujna 1879. 


% U kuriji vanjskih općina izabrani su' 

: ariji v 1 ni su 6. srpnja 1879. hr- 
je onim i koe od s u spin, Mihovil Pavilnonić 
brovačkom i Đuro Vojnović Tet rab ma oma ea 

va : torskom izb ki 
kuriji gradova srušio je Hrvat 2 j mk has 
d m Dujam Rendić aut 
dra Bajamontija, a šibenički če ik M galarikiga 

a itija, Inik Ante Šupuk 

načelnika Trigarija. Vele oreznici : ajn bek gia 
i , 240 glasova izabrali 

skoga kandidata Maniieda adu 3 if du sata kon 
1 2 a Borellija protiv njego 

Frana, koji je dobio 85 glasova, te koga su kandidirati taljanosi 

,Jučerašnji je izbor osvetio pravu narodnu misao. Pobjedom 
a Klaića pobijedila je narodna stvar, za koju se mi borimo 
18 godina... Nego o tom se izboru ne može govoriti, a da se 
dubokim počitanjem ne spomene Pavlinovićevo ime. Pavlinović 
koji se odriče zastupstva, da ustupi mjesto Klaiću, — to je tako 
krasan prizor, pred kojim rodoljubno srce ne može, a da ostane 
neganuto. Stranka, koja ima takvih prvaka, mora da je doista 

olitički zrela, mora da ju vode visoka načela, mora da je nadah- 
nuta stegom, koju znadu uliti samo tvrda osvjedočenja.' 
Tada je u Austriji bio ministar predsjednik grof Taaffe. 
Njegovo je ministarstvo izgledalo sklono austrijskim Slave- 
nima. Zato je dr Miho Klaić nastojao, da svi slavenski za- 
stupnici u carevinskom vijeću sastave jedinstveni ,,Slaven- 
ski klub", koji bi brojčano bio najveći u parlamentu. Tomu 
se usprotiviše Česi, koji su osnovali poseban svoj klub na 
državopravnom temelju. Nato je grof Hohenwart pozvao 
dalmatinske Hrvate, da stupe u njegov klub, koji je tražio 
federalističko uređenje austrijskih zemalja, a podupirao 
je ministarstvo grofa Taaffea. Ulazeći u taj klub izjaviše 
dalmatinski Hrvati, da time ne namjeravaju prejudicirati 
svomu državopravnomu stanovištu. ,,Vi ćete nam pomoći, 
da se uklone nepravde u pogledu narodnog jezika u ško- 
lama i uredima. Za nas ima to biti jedan od najvažnijih 
uvjeta za podupiranje ministarstva. Uz-ovu ogradu stupamo: 
u klub i biramo predsjedništvo." 

Posve se drukčije ponio dr Gustav Ivanić, koji je 
glasovao s njemačkim ,»ustavovjercima"  (centralistima) 
protiv adrese autonomističke većine, u kojoj se nalaze svi 
slavenski zastupnici i grupa Hohenwart. 


GODINA 1880. 


U ožujku godine 1880. izađe carska odluka, da se na 
jesen godine 1880. ima hrvatski kao nastavni jezik uvesti 
u splitsku gimnaziju i realku. To bijaše prva narodna teče- 
vina hrvatskih zastupnika na carevinskom vijeću, gdje su 
podupirali Taaffeovo ministarstvo. 

Međutim sva 4 srpska narodna zastupnika u Dalmacij 
stupiše iz kluba narodne stranke, te osnovaše poseban 
srpski klub. Odsada nijesu više dalmatinski Srbi držali 
Narodni List" zajedničkim organom za Hrvate i Srbe. 
U Zadru počne izlaziti ,,Srpski List", koji je uređivao daro- 
viti dr Sava Bjeladinović, izvrstan publicista i agitator. 
Autonomaši se radovahu, kad su vidjeli, kako je ,,Srpski 
List" započeo oštru polemiku s »Narodnim Listom". 

Dalmatinska vlada nije htjela sabor sazivati preko 3 
godine. Iza tolikoga prisilnog odmaranja pozvala je napo- 
kon vlada narodne zastupnike, da 3. lipnja 1880. dođu na 
sabor dalmatinski. Hrvati su pokušali, da prije početka 
toga zasjedanja dođe do pomirenja sa Srbima. Osobito se 
u tome poslu isticao dr Lovro Monti, koji je, kada do te 
sloge nije došlo, položio mandat na dalmatinskom saboru. 

Hrvati su najveću pažnju svoju poklonili godine 1880. 
prilikama u gradu Splitu. Tamo je Hrvate vodio odvjetnik 
dr Gajo Bulat, otkako je dr Kosta Vojnović godine 1874. 
napustio Split i preselio se u Zagreb. Bulat je sebi posta- 
vio tešku zadaću, da gradsku općinu u Splitu otme iz ruku 
autonomaša, koje je vodio dr Ante Bajamonti. Mnogim se 
Hrvatima činilo, da je to upravo nemoguće, jer je Bajamonti 
uza se imao ne samo Talijane i splitske talijanaše, nego i 
hrvatske pučane (,,težake") u splitskim predgrađima, koji 
ga nazivahu svojim ,,ćaćom", jer se kao načelnik zaista 
poput oca brinuo za pučane. 


Međutim je dr Bajamonti godine 1880. zapao u svako- 
jake neprilike. On je bio osnovao dioničko društvo ,»/SS0- 
ciazione Dalmatica" za gradnju monumentalnih palača u 
Splitu. To društvo nije uspjelo, te je propala gotovo cijela 
glavnica. Kasnije se ustanovilo, da su i društvene bilance 
bile krivo sastavljene. To je u javnost iznio dr Bulat kao 
pravni zastupnik biskupa Strossmayera, koji je to podu- 
zeće u začetku podupro kupivši dionica za 40.000 forinti. 


U isto doba je u javnost doprla vijest, da je dr Baja- 
monti kao načelnik prouzročio gradskoj općinu znatne 
gubitke. Od želje, da svoje ime poveže s obnovom rimskoga 
vodovoda, nespretno je dr Bajamonti na sebe uzeo odgovor- 
nost, da je kao načelnik — bez redovitih zaključaka i odo- 
brenja gradskoga zastupstva — postao poduzetnik dotič- 
nih radnja, za koje je potrošeno preko 400.000 forinti. 

Bajamonti je u Splitu imao neke vrsti tjelesnu stražu. 
To bijaše društvo ,,Societ4 del tiro al bersaglio'', u kome 
su većinu činili hrvatski težaci iz predgrađa. Međutim su i 
splitski Hrvati još 5. kolovoza 1873. osnovali društvo »9la- 
vjanski Napredak", To je društvo priređivalo zabave i ve- 
černje škole za odrasle. ,,Napredak" je postao žarište hr- 
vatskih rodoljuba u Splitu. Zato je između članova ,,Napret- 
ka" i Bajamontovih ,,Bršaljera" često dolazilo do tučnjava. 

A kad su ,,Bršaljeri" 17. kolovoza 1880. izazvali svađu 
i tučnjavu s hrvatskim vojnicima domaće Weberove pukov- 
nije, dalmatinski se namjesnik Rodić uvjerio, da Bajamonti 

zadarski drug ,,Katolička 


ći imovi j pristaše iza- 

ravlja općinskom imovinom, a njegove pris i 

Bl seine a gradu. Zato je namjesnik u kreme 
dine 1880. raspustio gradsko zastupstvo u Splitu, uslij 


čega je i dr Bajamonti bio skinut s načelništva. 


GODINA 1881. 


Prva polovica godine 1881. prošla je u novinskim po- 


lemikama ,,Narodnoga Lista" sa ,,Srpskim Listom'' i s ta- 


ij i i " u Zadru i ,,L' Avvenire" 
lijanskim novinama (,,Dalmata u ri dniae 
i j maže ,, Narodnom Listu" njego 
Dr dru, Katolič . Datadjd“, dig Bago 
i i Forlani pokrenuše još godine 1870. u Zadru časo- 
Bi “La Dalmazia. Cattolica“, Uređivanje toga lista na“ 2 
godine 1877. povjereno don Ivi Prodanu, koji jA Po 
Žarki hrvatski rodoljub godine 1878. pretvorio u ,, Xa 5 o 
Dalmaciju", te se u tome listu otvoreno i uspješno bo 
,za katoličanstvo i za hrvatstvo a dai 
lada je pod konac mjeseca kolovoza e : 
Mala. dalinadtrnki sabor na Kod S enii je 
je obaviti naknadni izbor u v 1 la 
Drniša Katra i Vrlike mjesto dra Lovre Montija, a < 
prošle godine zahvalio na mandatu. Izabran je za narodnog 
zastupnika srpski kandidat dr Lovro Pavlović. dr 
U saboru se najviše raspravljalo o prilikama dg : 
Splitu. Tako je često u sabornici dolazilo do polemike ki 
među dra Bulata i dra ape I oja ida) ontija 
j ti poduprli Bulata, a Talijani j ija, 
* o; žu zrtuprici bili na strani dra a e“ 
maši su u Zadru imali za se mulariju, koja 
eia “zastupnicima na in na 
uvrede prateći ih putem do sabornice 1 0 ša ise 2 
su autonomaške pristaše na galerijama če Ž 
j žio | da se odsada na ga 
danjem,%“ predložio je dr Pero Čingrija, s em? 
lerije smiju pripustiti samo novinari i uma 
i i kao što je na koncu zasjedanj 
uprave. Sabor je to primio, ke ed roni oo 
i 1881. primio i prijedlog zastupni S ž 
Bua vsenaljaka adio: posebnom predstavkom zamoli kralja, 


i j j tonomaški 
a m se prigodom za toga zasjedanja au 
Kasi € Botteri ha oma ter" O viždaite S aan 
leriji te je povikao: ,,Fis U k 
Ke mislio spriječiti rat dra Bulata, koji je raskrinkavao dra 
Bajamontija. 

da naredno zasjedanje sabora ne bude saz 
oat koji zan grad u Dalmaciji. kb naa 
oncem godine 1881. dogodila se promjena vl 
Dalmaciji. | Umirovljen je naime podtisišat Jeti Sh 
Rodić, koji je od godine 1870. bio namjesnik dalmatinski 
Njegov odlazak popraćuje ,,Narodni List" riječima : ,, Ime 
baruna Rodića, toga pobočnika slavnoga hrvatskoga bana 
Jelačića, ne .će mukom mimoići naša domaća povijest. 
Nasljednikom baruna Rodića na stolici namjesnika 
dalmatinskog postade general Stjepan barun Jovanović 
Njegov je dolazak pretekla vijest, da će sada započeti po- 
je roria ureda pomoću njemačkih činov- 
nika, Koje je austrijska vlada počela već tečaj jed- 
njih godina pošiljati u Dalmaciju. kari i 


GODINA 1880. 


.,. Početkom godine 1882. buknuo je opet ustan 
vitim Krivošijama iznad Boke Katorate na 2 "Dal. 
macije, Crnegore i Hercegovine. Mladići iz Krivošija ne htje- 
doše doći na novačenje, radi čega su ih oblasti počele hva- 
tati i zatvarati u tamnicu, koja se nalazila u Risnu. To je 
ozlovoljilo Krivošijce, te oni oboružani provale u Risan 
gdje su najprije oslobodili zatvorene momke, a zatim zapa- 
lili čem "a za oružnike i za finance. 

.cstanak se iz Krivošija proširio po susjednoj Herce- 
govini. Radi toga je vlada u veljači godike 1882. drodbna 
prijeki sud u 3 dalmatinska kotara (Metković, Dubrovnik 
: Kotor). Ustanak je potrajao nekoliko mjeseci. Svršen je 

ekar u svibnju godine 1882., kada su Krivošijci — na sa- 
vjet i nagovor Crnegore — konačno položili oružje. 

, Polemika između ,,Narodnoga Lista"_i »stpskoga Li- 
sta" potrajala je tečajem . cijele godine 1882. Radi toga 
razdora odrekao se plemeniti dr Lovro Monti javnoga 
političkoga djelovanjaš“ te je 1. svibnja 1882. položio i za- 
stupnički mandat carevinskoga vijeća. 


% Austro-Ugarska je g. 1882. mobilizir j 

da uzmogne svladati ustanak u Krivošijama nga pojaži porno 
Pot Od tih je vojnika 655 što poginulo na bojištu, što umrlo. 

Ba olaganje mandata želio je dr Monti opravdati broširom : 
Zi 0 sam istupio ? To je dalo povoda Mihovilu Pavlinoviću 
au »,Narodnom Listu" napiše niz članaka pod naslovom : ,,Mi- 
I nam 1 misao srpska u Dalmaciji". Pavlinović je te članke 
e) upio u broširu. Njemu je dr Bjelanović u Srpskom Listu? 

odgovorio člancima: ,,Don Mijo na braniku". 

Tako je 12. listopada 1882. došlo di naknadnog izbora 


.z vanjskim općinama Šibenika, Skradina, Drniša, Knina i 


Vrlike. Izabran je kandidat narodne stranke M. Nakić. ' 
Split je punih 20 mjeseci bio bez gradskoga zastup- 
stva. Bulat je to vrijeme upotrijebio za izbornu agitaciju. 


X. Autonomaši su bili tako sigurni za svoju pobjedu, da su se 


isprvice Hrvatima i rugali. No Bulat ne sustade na polovici 
puta. On je narod za izbore pripravljao svojim listom ,,Split", 
koji je u Zadru izlazio kao prilog ,,Narodnoga Lista". 

Izbori se u Splitu obaviše u mjesecu srpnju godine 
1882. Tada je već dr Bulat bio siguran, da će Hrvati pobije- 
diti u prvom i drugom izborništvu. Tu je birala inteligen- 
cija, koja je već počela napuštati dra Bajamontija. Kotar- 
ski poglavar barun Conrad pomogao je Bulatu u prvom iz- 
borništvu, gdje bijaše mnogo činovnika. A kako je Baja- 
monti bio poznat kao liberalac, ustade protiv njega splitski 
biskup sa svećenstvom. 

Najviše je briga Bulatu zadavalo treće izborništvo. 
U njemu doduše bijahu gotovo sami hrvatski seljaci iz 
predgrađa i splitske okolice : od Kaštela do Poljica. No baš 
ti su izbornici u ogromnoj većini pristajali uz autonomaše, 
jer su još uvijek obožavali svoga ,,ćaću" Bajamontija. 
Ako ovo treće izborništvo glasuje jedinstveno, onda će u 
gradsko zastupstvo poslati svih 12 autonomaških kandi- 
data. (Tada još nije kod izbora vrijedilo razmjerno zastu- 
panje. Ona listina, koja je dobila makar samo 1 glas većine, 
prodrla je sa svima svojim kandidatima, a protivnici ostaju 
bez ijednoga zastupnika.) Zato je dr Bulat pomoću zemalj- 
skoga odbora postigao diobu trećeg izborništva u 3 odsjeka, 
od kojih će svaki odsjek birati napose. Prvi odsjek s birali- 
štem u Podstrani činila su sela : Jesenice, Podstrana, Kamen, 
Strinjine, Stobreč i Žrnovica. U njima bijaše veoma popu- 
laran don Marko Bitanga, župnik u Jesenicama. Kako je on 
mnogo radio za hrvatsku ideju, bilo je opravdane nade, 
da će tu pobijediti hrvatska listina. 

Izbor je u Podstrani obavljen 17. srpnja 1882. Od 


1418 upisanih izbornika došlo je na biralište 645, te je 491 


glasovao za Hrvate, a 154 za autonomaše. Tako su u Pod- 
strani birana prva 4 hrvatska kandidata. Sutradan 


je (18. srpnja) birao drugi odsjek trećeg izborništva. Bi- 


rališta bijaše u Solinu, kamo je od 726 upisanih birača 
došlo 189, te je samo 35 glasovalo za Hrvate, a 154 sa auto- 
nomaše. Izabrana su dva autonomaška kandidata. Treći 
su odsjek trećeg izborništva činila splitska predgrađa. Tu su 

19. i 20. srpnja od 2532 izbornika pristupila samo 84 
dakle jedva trećina. Za hrvatske kandidate olasdvaiku sint 
144 izbornika, pa su sa 698 glasova izabrani autonomaši, 


. Drugo je izborništvo biralo 21. srpnja. Od 242 izbor- 
nika pristupiše 193, te je 108 glasovalo za Hrvate, a 85 
za autonomaše. Izabrano je svih 12 hrvatskih kandidata. 


.. Prvo je izborništvo biralo 22. srpnja. Od 310 rapisani 
izbornika glasovao je 181, od toga f54 za Hrvate, i 2 za 
autonomaše. Izabrano je svih 12 hrvatskih kandidata. 


U sva 3 izborništva općine glasovalo je dakle uku 
2050 izbornika, od toga 932 za ioni a M118 za a ea 
maše. Hrvatska je stranka dobila 28, a autonomaši samo 
8 gradskih zastupnika. Autonomaši bijahu dakako ogor- 
čeni, što izgubiše većinu u zastupstvu grada Splita, gdje su 
posve sami vladali od godine 1860. 


Hrvati su iz svih krajeva čestitali dru Bulatu na posti- 
gnutoj pobjedi. Naprotiv je očajavao dr Ante Bajamonti 
koji je nato dao izjavu, da se odriče zastupstva na dalmatin- 
skom saboru i vodstva autonomaške stranke, pa se povlači 
u privatan život.*" Bajamonti je izjavu štampao u autonoma- 
skom službenom listu ,,ll Dalmata", jer je u Splitu pre- 
stao izlaziti njegov list ,,L' Avvenire". 

Splitski autonomaši. pokušaše u očaju 27. listopada 
1882. atentat na život dra Gaja Bulata, a 8. studenoga 
1882. počiniše revolverom atentat na baruna Conrada. 
Sutradan 9. studenoga 1882. uvedena je u Splitu prva hr- 
vatska gradska uprava, izabrana 28. listopada. Načelnikom 
postade dr Dujam Rendić, a njegovim prisjednicima : dr 
Gajo Bulat, dr Eduard Tacconi, Ivan Matošić, Mate Pro- 
tić, Petar Katalinić i dr Pavao Kamber. 


.?" Kao politički mrtvac živio je dr Bajamonti i nadalj 
Splitu, gdje je i umro 13. stečaja 1891. Me 

% O tome atentatu donio je ,,Narodni List"? 28. listopada 
1882. iz Splita ovaj brzojav: ,,Sinoć neki potkupljeni frog 
napade dra Bulata velikim kamenom, ali ipak — hvala Bogu 
— ne ozledi ga. Uzrok napadaja: politička mržnja. Time se mo- 
žda htjelo osujetiti današnji izbor općinskog upraviteljstva.! 

% Bijesni su autonomaši pokušali u Splitu izazvati nerede, 
O tomu ima ,Narodni List" od 15. studenoga ovu brzojavnu 
vijest, koju je primio 13. studenoga iz Splita : ,,Sinoć — poslije 
nego je svršio sjajan banket u počast novoga načelnika, dogodilo 
se oštrih izgreda, prouzročenih od poglavice talijanske klike 
koji uckahu rulju proti stražarima i proti mirnomu pučanstvu: 

GODINA 1885. 


Dalmatinski je namjesnik Jovanović godine 1883. 
došao u žestok spor s narodnom strankom. Hrvati su pri- 
govarali već u travnju godine 1882., kad je za savjetnika 
kod dalmatinskoga namjesništva bio imenovan Nijemac 
Latour, koji nije znao ni riječi hrvatski. Početkom godine 
1883. bude nenadano umirovljen dvorski savjetnik dr Jo- 
sip Antoinetti, odličan član narodne stranke. Njegovim na- 
sljednikom postade Nijemac Alfons Pavić von Pfauenthal, 


koji je doduše nosio hrvatsko prezime, ali je hrvatski jedva 


nešto natucao.** Nenadano je umirovljen i školski savjet- 
nik pop Ivan Danilo, koji je u prvom deceniju narodne bor- 
be mnogo doprinio hrvatskomu preporodu u Dalmaciji. 
No zato je tuđinac Fekete de Belafava imenovan povjere- 
nikom, a princ Fridrich Hohenlohe tajnikom kod dalmatin- 
skoga namjesništva u Zadru. 

Lako je razumjeti, kakvo je nezadovoljstvo u Dalma- 
ciji nastalo radi tih imenovanja i umirovljenja. Klaić, Vran- 
ković i Pavlinović počnu u ,,Narodnom Listu" žestoko 
kritizovati takav rad namjesnika Jovanovića. Isto je či- 
nio Juraj Biankini, koji je od 7. listopada 1871. uređivao 
»Narodni List". Radi toga se Jovanović počeo osvećivati 
,Narodnom Listu", komu je gotovo svaki broj bio plijenjen 
i slog zapečaćen. Dinko Politeo, koji je tada bio profesor 
na zadarskoj gimnaziji, a imao je okretno novinarsko pero, 
često je napisao uvodne članke za ,,Narodni List". Jednom 
je mjesto članka napisao novelu ,,Zorica i Natko", u kojoj 
bijahu vidljive aluzije na tadašnje prilike u Dalmaciji. 
Jovanović dao je i tu novelu zaplijeniti, a njena pisca pre- 
mjestiti u istarski grad Kopar. Politeo ne htjede poći. 
Odrekao se profesorske službe, te je pošao u novinare, 


Mnogi biše ranjeni. Jedan seljanin iz Imotskoga ozlijeđen je teško 
nožem u glavu. Općinski vijećnik odvjetnik dr Karaman bio je 
opkoljen od 4 lopova, koji ga udarahu šakama i bokserom, te ga 
nožem teško raniše u pleća." — Prva je sjednica novoga općin- 
skoga zastupstva u Splitu održana 26. studenoga 1882. Autono- 
maška manjina nije došla na sjednicu. Zaključeno je tražiti, 
da se hrvatski kao naukovni jezik uvede i u muškoj i u ženskoj 
pučkoj školi grada Splita, a u obim školama da bude talijanski 
jezik obvezatan predmet. Cijela se rasprava o proračunu vodila 
hrvatskim jezikom, koji je odsada postao službeni jezik grad- 
skoga poglavarstva. u Splitu. Ž 

40 Alfonzo pl. Pavić bijaše dotada okružni kapetan u Mari- 
boru. Potječe iz Poljica u Dalmaciji, ali se rodio u Ljubljani. 

. Jovanović je progonio i vanjske novine, koje su dono- 
sile nepovoljne vijesti o njegovu vladanju u Dalmaciji, 
Tako je primjerice isposlovao, da se uskratio postdebit 
zagrebačkom dnevniku ,,Obzoru", koji je uslijed toga iz. 
gubio svoje pretplatnike u Dalmaciji. Jovanović je znao, 
da mu nitko ne može ništa, jer je imao jako zaleđe u Beču. 
Zato se usudio naložiti političkim činovnicima u Dalmaciji, 
da u nutarnjoj službi upotrebljavaju njemački jezik, 
Vlada je odredila, da: se u travnju godine 1883. provedu 
izbori narodnih zastupnika za dalmatinski sabor. Jovano- 
vić je nastojao, da umanji broj predstavnika hrvatske na- 
rodne stranke. Pokušao je sporazum s autonomašima. 
Izborna je borba bila veoma žestoka. ,,Narodni List? 
je pisao : ,,Od vremena Alesana i Lapenne nikada se: talija- 
naši ne pokazaše toliko drzoviti kao danas u onim mjesti- 
ma, gdje jošte smiju dizati glavu," Vladini su organi pri- 
godom izbora počinili mnogo nasilja. Pa ipak je pobijedila 
hrvatska narodna stranka, jer je postigla kod izbora većinu 
mandata. Od 41 narodnoga zastupnika dobila je narodna 
stranka 23, Srbi 9, autonomaši 8. Izvan stranaka izabran 
je makarski biskup Pavlović, koji je kao Jovanovićev kan- 
didat u gradu Makarskoj srušio Kažimira Ljubića.“t 


. . Prema parlamentarnom načelu morao bi kralj za pred- 
sjednika sabora  dalmatinskoga imenovati jednoga od 
članova saborske većine. Namjesniku Jovanoviću pođe prije- 
varom za rukom, da je za predsjednika bio imenovan Đuro 
Vojnović, koji nije pripadao klubu narodne stranke. 
Zato je saborska većina odmah kod otvorenja sabora pro- 
svjedovala protiv toga, što je dalmatinska vlada za sa- 


41 Vanjske su općine 12. lipnja 1683. birale 20 narodnih 
zastupnika. Izabrano je 14 kandidata hrvatske narodne stranke 
i 6 Srba. — Dalmatinski su gradovi birali 14. lipnja. Izabrana su 
3 autonomaša i 4 narodnjaka. — Uslijed izbornoga sporazuma 
između Srba i autonomaša izabrana su u kuriji trgovačko-obrt- 
ničkih komora 2 autonomaša, a Hrvat samo jedan. Autonomaši 
dobiše 5 mandata u kuriji veleporeznika, a u izbornom kotaru 
veleporeznika Boke Kotorske izabran je mjesto kandidata hrvat- 
ske narodne stranke Đuro Vojnović glasovima združenih Srba i 
autonomaša. 

., * To je imenovanje uslijedilo zato, što je namjesnik Jovano- 
vić u popisu izabranih zastupnika, koji je poslao ministarstvu, 
hotimice krivo naveo, da je Đuro Vojnović član narodne stranke. 
Za podpredsjednika dalmatinskoga sabora imenovao je kralj 
autonomaša Mihajla Kapovića. Tako nije hrvatska većina uopće 
bila zastupana u predsjedništvu sabora. a 

borskoga predsjednika predložila zastupnika, koji pripada 
manjini, a ne većini. Namjesnik je po tadašnjem običaju 
na dan otvorenja sabora pozvao sve zastupnike na objed, 
Hrvatski zastupnici odbiše taj poziv, da time namjesniku 
izraze svoje. negodovanje za njegovo postupanje prigo- 
dom izbora". Kad je započela rasprava o verifikaciji izbora, 
oborio se Pavlinović na izbor svoga biskupa Pavlovića, 
koji je izabran samo/ uslijed protuzakonitosti, što ih pri- 
godom izbora počiniše vladini činovnici u Makarskoj. Ve- 
ćina je 7. srpnja poništila taj mandat kao i mandat dra 
Smrkinića, koji bijaše protuzakonito izabran u gradu Korčuli. 
Tečajem toga saborskoga zasjedanja odlučno su Klaić 
1 Pavlinović ustali protiv ponjemčivanja, koje uvodi na- 
mjesnik Jovanović, te protiv imenovanja njemačkih činov- 
nika. U sjednici od 10. srpnja 1883. predložio je Klaić, 
neka sabor austrijskoj vladi izrazi svoju želju, da se Dalma- 
ciji dade građanski namjesnik, kako to imadu sve druge 
austrijske pokrajine, i neka se u. Dalmaciji upravna vlast 
posve odijeli od vojničke vlasti. Premda su taj prijedlog 
potpisala 22 narodna zastupnika, ipak ga je predsjednik 
Đuro Vojnović odbio, jer da tobože ne spada u djelokrug 
sabora. U znak prosvjeda protiv takvoga shvaćanja izašli 
su svi hrvatski zastupnici iz sabornice. Kako je manjkao 
“broj zastupnika, potrebit za raspravljanje, morao je pred- 
sjednik tu sjednicu prekinuti. Nato je namjesnik Jovanović 
brzojavno predložio austrijskoj vladi u Beču, neka ras- 
pusti dalmatinski sabor. To je odbio ministar predsjednik 
grof Taaffe, jer je znao, da bi time ozlovoljio većinu care- 
vinskoga vijeća, kojoj pripadahu svi hrvatski zastupnici 
iz Dalmacije. 
U saborskoj sjednici od 21. srpnja 1883. primljen je 
M. prijedlog, da hrvatski jezik ima biti službeni jezik dalmatin- 
skoga sabora. Za taj su prijedlog glasovali svi hrvatski 
i srpski zastupnici. Svi su potpisali i Pavlinovićev prijed- 
log, da se hrvatski jezik uvede u sve urede po Dalmaciji. 
Ipak nije došlo do glasovanja o tom prijedlogu, jer je sabor 
neposredno prije toga nenadano bio zatvoren. Zastupnici 
Se moradoše razići, a da prije toga nijesu odobrili zapisnik 
posljednje sjednice, kako je to inače uvijek bivalo. 
,»Proti iznenadnomu, neopravdanomu i na uvredljiv 
Način izvedenom zatvoru sabora, koji je (način) prouzro- 
kovao opće negodovanje", prosvjedovao je klub narodne 
stranke brzojavkom na ministra predsjednika  Taaffea. 
Klaić je dapače i osobno pošao -u Beč, da se potuži grofu 

Taaffeu. Ipak je namjesnik Jovanović i zaj u Dalmaciji 
progonio. Hrvate, a njihove su novine bile podvrgnute 
nesnosnoj cenzuri, koja ih je nemilice plijenila. Uza sve to 
širila se u Dalmaciji hrvatska svijest.“ 


GODINA 1884. 


Napokon se narodna stranka upustila u odlučnu borbu 
s namjesnikom Jovanovićem. Njeni zastupnici na carevin- 
skom vijeću izjaviše grofu Taaifeu, da oni više ne mogu 
podupirati njegovo ministarstvo, jer pokrajinska vlada u 
Zadru nesmiljeno progoni Hrvate i ne uvažava njihove 
opravdane zahtjeve. Kad su hrvatski zastupnici zaprijetili, 
da će istupiti iz Hohenwartvova kluba i prijeći u opozi- 
ciju protiv ministarstva, uvidio je Taaffe, da se vladina 
politika u Dalmaciji mora promijeniti. On je u Beč pozvao 
Jovanovića, koji se tamo sastao s prvacima hrvatske na- 
rodne stranke. Ovi su otvoreno stavili ultimatum: ako 
Jovanović ne će prihvatiti njihove zahtjeve, hrvatski će 
zastupnici istupiti iz parlamentarne desnice, koja podu- 
pire austrijsku državnu vladu. Jovanoviću ne preostade 
drugo, nego da pred odlučnošću Hrvata kapitulira i da 
odsada promijeni smjer svoje politike u Dalmaciji. 


Vlada je dalmatinski sabor pozvala za 16. lipnja 1884. 
na drugo zasjedanje. Prije toga trebalo je obaviti naknadne 
izbore u 3 kotara. Mjesto Jerolima Cambija, koji je umro, 
izabran je Hrvat dr Ivčević u vanjskim općinama splitskoga 
kotara. Mjesto autonomaša dra Smrkinića, čiji je izbor 
bio poništen, izabran je u gradu Korčuli dr Josip Zaffron, 
kandidat hrvatske narodne stranke. Zadovoljština je dana 
i don Kažimiru Ljubiću, koji je u gradu Makarskoj biran 
mjesto biskupa Pavlovića, čiji mandat nije sabor ovjero- 
vio. Ljubića je narodna stranka nagradila i time, što ga je 
izabrala za tajnika zemaljskog odbora. 


Odsada je narodna stranka imala u dalmatinskom sa- 
boru 25 od 41 zastupnika. Ona je dakle mogla bez ičije 
pomoći stvarati potrebite zaključke, kojima se više ne će 


4 U gradu Korčuli osnovano je početkom srpnja g. 1883. 
društvo ,,Sveta Cecilija". To je prvo hrvatsko pjevačko društvo 
u Dalmaciji, gdje su kasnije osnovana hrvatska pjevačka druš- 
tva: , Zvonimir" u Splitu, ,,Krešimir'" u Šibeniku i ,,Gundulić" 
u Dubrovniku. (Splitski su Hrvati g. 1883. utemeljili ,,dobrovoljno 
vatrogasno društvo", prvo u cijeloj Dalmaciji). 

protiviti namjesnik Jovanović. I zaista je hrvatska narodna 
stranka tu prigodu upotrebila u tu svrhu, da se konačno 
pribavi štovanje hrvatskom jeziku u državnim uredima, 

Pavlinović je ponovio svoj prijedlog (iznesen: u sa- 
boru prošle godine), da sabor — na temelju $ 19. zemalj- 
skoga pravilnika — izrazi bečkoj vladi svoju želju: neka 
se hrvatski jezik uvede kao unutarnji i vanjski službeni je- 
zik u sve dalmatinske državne urede, izuzevši vojničke. 

Sabor je izabrao odbor od 7 zastupnika, koji će Pavli- 
novićev prijedlog proučiti i o tomu sabor izvijestiti. Odbor 
je zaista 7. srpnja 1884. saboru predložio na prihvat ove 
4 točke: 

1. Propisi naredbe ministarstva pravosuđa i unutarnjih 
posala od 20. travnja 1872. neka se protegnu na sve c, kr. civilne 
urede u Dalmaciji, ukoliko se tiče općenja sa strankama. 

2, Uredovni jezik svih upravnih i sudbenih vlasti u Dalma- 
ciji neka bude hrvatski ili srpski, naročito jezik grbova, pečata, 
kancelarija, štampilja, upisnika registrature, te svega unutar- 
njega poslovanja i međusobnoga dopisivanja u pokrajini Dalmaciji. 

3. Neka na sve činovnike c. kr, civilnih ureda u Dalmaciji 
budu protegnuti propisi ministarskog otpisa od 1. prosinca 1866., 
po kojima ne može nitko biti primljen u stalnu državnu službu, 
ako ne dokaže, da osim talijanskog pozna i hrvatski jezik. 

4. Neka vlada pribavi hrvatski ili srpski prijevod građan- 
skoga sudbenoga postupnika, prijekog postupnika i onoga dijela 
francuskoga trgovačkoga zakona, koji još vrijedi u Dalmaciji, 
zajedno s dotičnim naredbama i prijepisima. 

O tomu se prijedlogu vodila 2 dana rasprava u saboru. 
Autonomaški govornici izjaviše, da će prihvatiti 1., 3. i 4. 
točku Pavlinovićeva prijedloga. Oni se protive samo drugoj 
točki, jer da ignorira (niječe) talijansku narodnost u Dal- 
maciji. 

Hrvatski su zastupnici u polemici protiv autonomaša 
poricali, da u Dalmaciji postoje Talijani; podjedno su 
isticali, da treba razlikovati talijansku kulturu od narodno- 
sti talijanske. Najljepše je to protumačio dr Bulat, koji je 
u saboru tom prigodom rekao : ,,Mi ne idemo za tim, da se 
posve zanemari talijanski jezik, koji i mi ljubimo. Mi se 
Italiji divimo, ali svoju narodnost nijesmo voljni drugoj 
podmetnuti. Došlo je vrijeme, da naš narodni jezik, — 
koji ima svoje pristojno mjesto kod općina, u školama i 
u ovom saboru, — postigne isto takvo mjesto i u državnoj 
upravi." Kod glasovanja je druga točka Pavlinovićeva 
prijedloga primljena glasovima hrvatskih i srpskih zastup- 
nika, a ostale su tri točke primljene jednoglasno. Nato je 
predsjednik zaključio dalmatinski sabor 8. srpnja 1884. 

GODINA 1885. 


Početkom godine 1885. donio je ,,lI Dalmata" niz 
članaka pod naslovom ,,La situazione in Dalmazia". Pisao 
ih je dr Luiggi Lapenna, koji je ostavio službu kod među- 
narodnoga sudišta u Aleksandriji te se nastanio u Beču, 
Lapenna je pokušao, da spomenutim člancima prikupi 
ostatke dalmatinskih autonomaša, pa da ih oživi za novu 
borbu. Izašao je naime 6-godišnji mandat zastupnika ca- 
revinskoga vijeća, koji bijahu izabrani godine 1879. Zato se 
eto Lapenna odlučio, da organizira izbornu borbu, ne bi li 
i on možda kako došao do mandata. Lapenna se nadao, 
da bi najlakše prošao u kuriji dalmatinskih veleporeznika ; 
zato je ondje postavio svoju kandidaturu, a u ostalih je 
8 izbornih kotareva kandidirao druge autonomaše, ali ve- 
ćinom bez ikakvog izgleda u uspjeh. I dalmatinski Srbi 
postaviše svoje kandidate u nekim kotarima. 


Premda je tako hrvatska narodna stranka imala oštru 
borbu, ipak nije niti za čas klonula. Kad je u oči izbora 
došao dr Lapenna iz Beča u Zadar, pozdravio ga je ,,Na- 
rodni List" ovim riječima: ,,1 ovog puta vidimo na čelu 
protivnika po zadarskim plokatama visoko položenu ali 
zlokobnu osobu, koja je odavna ostavila crnu uspomenu 
kod našega naroda." Hrvati su protiv Lapenne u kuriji 
veleporeznika kandidirali Manfreda kneza Borellija. Borba 
bijaše veoma žestoka, ali je ipak pobijedio Borelli, za koga 
je glasovalo 215 veleporeznika, a Lapenna je dobio 198 
glasova. To je razljutilo autonomaše u Zadru, te su pri- 
redili ulične napadaje na hrvatske istaknute rodoljube. 
Za uzvrat se opet u drugim gradovima demonstriralo pro- 
tiv autonomaških prvaka, te su tako po cijeloj Dalmaciji 
zaredali neredi. 

Izbori za carevinsko vijeće, koji su mjeseca lipnja 
godine 1885. bili provedeni u Dalmaciji, posve su jasno 
pokazali hrvatski karakter te pokrajine. U svih devet iz- 
bornih kotareva  pobijediše kandidati narodne stranke. 
Uz kneza Manfreda Borellija izabrani su naime: dr Miho 
Klaić, Rafo knez Pucić, Mihovil Pavlinović, dr Gajo Bulat, 
Đuro conte Vojnović, Ante Šupuk, dr Augustin Masovčić 
i profesor Lovro Borčić, 

Poput prijašnjih zastupnika dalmatinskih i novi su za- 
stupnici stupili u klub grofa Hohenwarta, koji je u care- 
vinskom vijeću činio ,,središte" parlamentarne desnice. 
Dalmatinski su Hrvati tom prigodom izjavili, da to čine 

uz pridržanje svoga državopravnoga stanovišta i u nadi, 
da će klub krepko podupirati njihove opravdane zahtjeve, 
osobito taj, da što prije budu potvrđeni i da u život stupe 
zaključci dalmatinskoga sabora glede jezika". 


Dalmatinski namjesnik Jovanović, koji se isprvice 


tako isprsio protiv Hrvata, vladao je godine 1884. i 1885. 


posve drukčije. On je dapače Hrvatima pomogao, da neke 
općine otmu iz: autonomaških ruku. Tako je primjerice 
znatno doprinio padu autonomaša u Pagu i Staromgradu. 
Jovanović je želio, da hrvatska narodna stranka osvoji 
i gradsku općinu u Zadru. O tom je govorio s hrvatskim pr- 
vacima, spreman da im pomogne kod prvih narednih iz- 
bora za gradsko zastupstvo. Klaić se ipak pobojao, da Hr- 
vati još nijesu dorasli za borbu s autonomašima zadar- 
skim. On je volio, da se u Zadru godine 1885. otvori prvi 
razred posebne hrvatske pučke škole, u koji se upisalo 
jedva 16 učenika.“ Iste je godine 1885. u Zadru uteme- 
ljen Hrvatski Sokol, koji je dobio zadaću, da hrvatske mla- 
diće i muževe ojača i organizira za političku borbu s autono- 
mašima. Kako je namjesniku Jovanoviću 8. prosinca 1885. 
pala kap, morao se odgoditi lijepi hrvatski san o pohrvaće- 
nju Zadra. j 

Dalmacija je godine 1885. dobila prvi željeznički spoj 
s Hercegovinom. Žaljeznička naime pruga Metković—Mostar 


. predana je prometu 13. lipnja 1885. 


44 Ova je pučka škola u Zadru godine 1912. imala već preko 
500 učenika. 


4 U Zadru je 8. prosinca 1885. od srčane kapi umro feldzeug- 
majster Stjepan barun Jovanović, namjesnik dalmatinski. On 
se od rimokatoličkih roditelja rodio 5. siječnja 1828. u Pazarištu. 
Na talijanskom ratištu g. 1848. i 1849. istaknuo se kao poručnik, 
a g. 1859. kao satnik krajiški. Jovanović je g. 1866. u Italiji ra- 
tovao kao pukovnik i zapovjednik brodske krajiške pukovnije. 
Za pobune u Krivošijama g. 1869. bio je kao general brigadir 
ranjen u lijevu nogu, koja mu od onda ostade ukočena. Kralj 
ga je za to nagradio Leopoldovim redom, koji mu je donio ba- 
runsku čast. U Kotoru ostade Jovanović kao vojni zapovjednik 
do g. 1876. On je g. 1878. s 18. pješačkom divizijom brzo okupi- 
rao Hercegovinu, a g. 1881. umirio je drugi ustanak Krivošijaca. 
Nato postade vojnim zapovjednikom u Zadru i namjesnikom 
u Dalmaciji. Ostavio je više djece i udovicu, sestru supruge Ga- 
vre baruna Rodića. Mrtvo je tijelo blagoslovio zadarski nad- 
biskup Maupas, te je iz Zadra prevezeno u Gruž, gdje je poko- 
pano. . 

OD GODINE 1886. DO 1912. 


. Iza Jovanovićeve smrti bio je 18. prosinca 1885. na. 
mjesnikom dalmatinskim general Ljudevit barun Cornaro 
Talijanaši ga primiše s velikim nadama, jer je Cornara 
bio podrijetlom Talijan, premda rodom iz Olomuca u Mo- 
ravskoj. Ipak je on bio pravedan čovjek: te nije ništa podu- 
zeo protiv Hrvata. Cornaro je već 7. travnja 1886. umro od 
upale pluća, Na stolici namjesnika dalmatinskoga naslije- 
dio ga je general Blažeković. Kao rođen Hrvat želio je Bla- 
žeković, da pohrvati sve državne urede u Dalmaciji. 

Tečajem godine 1886. dobila je Dalmacija 2 politička 
društva: srpsko i talijansko. Oba se društva podupirahu 
u borbi protiv politike narodne stranke. 

.. Početkom godine 1887. bijahu izbori gradskih zastup- 
nika u Trogiru. Hrvati su prvi put pobijedili Talijane, što je 
u cijeloj Dalmaciji pozdravljeno s veseljem. Uslijed utoka, 
što ga protiv rezultata izbornog uložiše trogirski Talijani, 
moglo je izabrano gradsko vijeće tekar u listopadu godine 
1888. pristupiti izboru načelnika. Izabran je Hrvat Špiro 
vitez Puović, koji je Trogirom uzorno upravljao sve do svoje 
smrti godine 1901. 

Dalmaciji su godine 1889. obavljeni novi izbori 
za sabor. Hrvatska je narodna stranka stekla još. veću 
pobjedu nego li godine 1883., jer je dobila 26 mandata, 
a Srbi i Talijani samo 15. U kuriji vanjskih općina izabrano 


je 14 Hrvata i 6 Srba ; u kuriji gradova i trgovačkih komora “ 


1 Hrvata, 2 Srbina i 2 Talijana, a u kuriji veleporeznika 
5 Hrvata, 1 Srbin i 4 Talijana. Hrvatski žaoka stvoriše 
Narodni hrvatski klub, koji je proširio program od godine 
1875. Prva točka toga programa glasi ovako: 
.»Narodni hrvatski klub stoji nepomično na stožernom te- 
melju hrvatskoga državnoga prava i cjelokupnosti Hrvatske. 
Prema tomu teži, da se Dalmacija što skorije sjedini s Hrvatskom 
: onoma i da se hrvatskoj državi vrate sve stare česti nje- 
U taj Narodni hrvatski klub stupiše i dubrovački 
narodni zastupnici. Oni su od godine 1883. stajali izvan 
saborskoga kluba narodne stranke u nadi, da će lakše moći 
privući dalmatinske Srbe u slogu s Hrvatima; razočarani 
u svojoj nadi prepustiše vremenu vidanje narodnih rana. 
U Dubrovniku bijaše više katoličkih, nego li pravoslavnih 
Srba. Dubrovački Šrbi osnovaše g. 1882. časopis ,,Guštericu' , 
koji se kao posve lokalni list nije mogao održati. No već 
godine 1885, pokrenuo je Nikša Gradić drugi list pod ime- 

nom ,,Glas Dubrovački". Godine 1890, dobiše Srbi u svoje 
ruke gradsku općinu u Dubrovniku. U veljači g. 1891. počnu 
Hrvati u Dubrovniku izdavati tjednik ,,Crvenu Hrvatsku", 
koju je uređivao Frano Supilo, a Srbi pokrenu časopis ,,Du- 
brovnik'', koji su štampali ćirilicom i latinicom. Uredni- 
kom lista postade Antun Fabris, koji je u listu branio 
lošu upravu gradske općine ; podjedno je oštro pisao protiv 
sjedinjenja Dalmacije s Hrvatskom. Supilo je sebi stekao 
zasluge, da su Hrvati kod narednih izbora preuzeli gradsku 
upravu u Dubrovniku. 

Međutim je godine 1890. dao ostavku dalmatinski na- 
mjesnik Blažeković, jer je uvidio, da se bečka vlada protivi 
pohrvaćenju ureda u Dalmaciji. Iza Blažekovića postade 
dalmatinskim namjesnikom general David. 

Dalmatinski su Hrvati g. 1890. podigli spomenik hr- 
vatskomu pjesniku Andriji Kačiću, koji se rodio u Bristu 
kod Makarske. Na otkriće toga spomenika pođe 60 hrvat- 
skih rodoljuba iz Hrvatske i Slavonije. Kako je to bio prvi 
pohod Hrvata iz sjevernih krajeva u kolijevku hrvatske 
države, priređen im je 24. kolovoza 1890. svečani doček 
u Splitu na putu u Makarsku. Dalmatinski su Hrvati taj 
posjet uzvratili na jesen g. 1891., kada pod vodstvom dra 
Gaje Bulata dođoše u Zagreb, da posjete izložbu i da pri- 
sustvuju otkriću Kačićeva spomenika u Ilici. Ponovo su 
Hrvati iz Hrvatske i Slavonije pošli u Dalmaciju g. 1893., 
kada se u Dubrovniku otkrivao Gundulićev spomenik, 

Žalibože nije u isto doba moglo doći do sporazuma 
između Srba i Hrvata u Dalmaciji. To je bilo na korist Tali- 
jana, te je u izborima za carevinsko vijeće u ožujku 1891. 
u kuriji veleporeznika izabran njihov kandidat M. Bonda. 
Od ostalih 8 mandata pripade 1 Srbima, a 7 Hrvatima. 

Mnogi dalmatinski Hrvati nijesu bili  sporazumni 
s time, što hrvatski zastupnici u carevinskom vijeću podu- 
piru ministarstvo grofa Taaffea. Među tima je bio i Juraj 
Biankini, urednik ,,Narodnoga Lista". Kada se dr Masovčić 
odrekao mandata, izabran je Biankini““ početkom godine 
1892. zastupnikom u carevinskom vijeću. Biankini je sa- 
stavio državopravnu izjavu, koju je na hrvatskom jeziku 


46 Kod izbora je protiv Biankinija istupio kao protukandi- 
dat dr Sava Bjelanović, urednik ,,Srpskoga Glasa" (tako se 
od g. 1888. zvao ,,Srpski List"). Izbor se obavio 4. veljače 1892. 
u izbornom kotaru, koji su činile seoske općine: Knin, Vrlika, 
Drniš, Skradin i Šibenik. Pobijedio je Juraj Biankini, jer je dobio 
97 glasova, dok su za Bjelanovića glasovala 92 izbornika. 

pročitao u parlamentu 19. veljače 1892. On ne htjede niti 
stupiti u Hohenwartov klub, a u svibnju godine 1892. pro- 
vede i raskol hrvatskoga narodnoga kluba u saboru dalma- 
tinskom. Iz toga naime kluba istupiše narodni zastupnici : 
Juraj Biankini, Stjepan Buzolić, Kažimir Ljubić, Sarić, dr 
Josip Paštrović i Virgil Perić. Oni sastaviše poseban Hrvat- 
ski klub, koji je imao ovaj program : 1. Združenje Dalmacije 
s Hrvatskom na temelju hrvatskoga državnoga prava. 
2. Priznanje po zemlji i državljanstvu jedinstvenoga naroda 
hrvatskog u cijeloj Hrvatskoj. 3. Pravo državnoga hrvatskog 
jezika u javnim uredima. 4. Spojenje željeznicom Dalmacije 
s Hrvatskom i obrana njezinii gospodarskih interesa. 


Naredne godine 1893. došlo je do sporazuma između 
Hrvatskoga kluba i mnogobrojnih pravaša, koji se u Dalma- 
ciji skupljahu oko Ive Prodana, urednika ,,Katoličke Dal- 
macije" u Zadru i oko mladog odvjetnika dra Ante Trum- 
bića u Splitu. Iz toga sporazuma nastade stranka prava 
u Dalmaciji. Ta je stranka prvi put zašla u izbore godine 
1895., kada se birahu zastupnici za dalmatinski sabor. 
Od 41 zastupnika dobio tada je hrvatski narodni klub 22, 
Srbi 10, Talijani 6, a pravaši samo 3. 

Mnogi zastupnici carevinskoga vijeća predlagahu, da 
se uvede opće izborno pravo. Tomu se protivila austrijska 
vlada. Zato i nadalje ostade biranje po kurijama, samo 
je uvedena još i peta kurija, u kojoj imaju pravo glasa 
svi građani bez obzira na porezni cenzus. Uslijed toga bio 
je ponešto povišen i broj zastupnika u carevinskom vijeću. 
Tako je i Dalmacija odsada birala 11 mjesto 9 zastupnika. 

Prvi put se u Dalmaciji po tome novom izbornom 
redu za carevinsko vijeće biralo godine 1897. Tom je pri- 
godom hrvatska narodna stranka sklopila izborni sporazum 
sa srpskom strankom, da spriječi izbor Talijana. Po tome 
sporazumu osigurala je hrvatska narodna stranka Srbima 
2 mandata, koje dobiše dr Baljak i dr Kvekvić. Hrvatski 
narodnjaci nijesu mimoišli niti pravaše. Zato sklopiše spo- 
razum i s pravašima, te su od preostalih 9 mandata dobili 
pravaši 3 (Biankini, Perić i dr Trumbić), a narodnjaci 6 
(dr Gajo Bulat, Lovro Borčić, dr Pero Klaić, Ante Šupuk, 
Ante vitez Vuković i prof. Luka Zore). U Zadru je godine 
1898. otvorena gimnazija s hrvatskim nastavnim jezikom. 

Uslijed opstrukcije čeških zastupnika bilo je carevin- 
sko vijeće već početkom godine 1900. raspušteno. Izbori 
za carevinsko vijeće obavljeni su u svibnju godine 1900. 
Dalmatinski Hrvati sklopiše sa Srbima jednaki sporazum 

kao godine 1897, Tako su opet birana 2 Srba, 3 pravaša i 
*'6 narodnjaka. S tim sporazumom nijesu ipak bili sporazumni 
svi pravaši. Manji se dio pravaša odijelio od većine te je 
pod vodstvom Prodana stvorio čistu stranku prava. Ve- 
ćina dalmatinskih pravaša ostade i nadalje u Hrvatskom 
političkom društvu, koje se organiziralo u svibnju godine 
1900. Ti se pravaši približiše hrvatskim narodnjacima, 


.s kojima su-u prosincu godine 1901. sporazumno obavili 


izbore za dalmatinski sabor. Tom je prigodom izabrano 
229 Hrvata, 6 Srba i 6 Talijana. Od hrvatskih je zastupnika 
bilo 18 narodnjaka, 9 pravaša a 2 od čiste stranke prava, 

Dalmatinski je namjesnik David odstupio godine 
1902. Naslijedio ga je barun Handel, koji bijaše prvi gra- 
đanski namjesnik. Svi su dotadašnji namjesnici bili gene- 
rali, jer podjedno zapovijedahu nad cijelom vojskom u 
Dalmaciji. Umirovljen je i dvorski savjetnik Alfons Pavić, 
koji bijaše zamjenik namjesnika. Pavića je naslijedio dvor- 
ski savjetnik Niko Nardelli, rodom iz Dubrovnika. 


Sabor je dalmatinski godine 1902. primio adresu, u 
kojoj ,svijestan svoje prošlosti i željan bolje budućnosti 
— narod hrvatski teži za sjedinjenjem. Dalmatinski su Hr- 
vati godine 1903. pošli u Beč, da kod kralja interveniraju 
protiv Khuenovih nasilja u Hrvatskoj. Kralj ne htjede 
zastupnike primiti u audijenciju, jer ,,da se radi o unutar- 
njim odnošajima druge pole monarhije“. 

Dalmatincima se namjesnik barun Handel zamjerio 
time, što je kod upravnih oblasti namještao mnogobrojne 
Nijemce, naročito propale grofove i barune. Prigodom 
neke istrage, koju je vodio godine 1904., Handel se tako 
zaboravio, da je rekao: ,,Kod Dalmatinaca nema poštene 
riječi!" To je u cijeloj Dalmaciji izazvalo najveće ogor- 
čenje, koje je najoštrije izbilo 6. listopada 1904., kada se 
u Zadru sastao dalmatinski sabor. Tada je naime dr Pero 
Čingrija pročitao izjavu, u kojoj hrvatski zastupnici kažu, 
da ,,ne će sudjelovati u saborskom radu dotle, dok bude 
barun Handel obnašao čast c. kr. namjesnika kraljevina 
Dalmacije", Čini se, da je Handel to i očekivao, jer je već 
bio pribavio dekret, kojim raspušta dalmatinski sabor. 

Handel je u siječnju godine 1905. imenovan pokrajin- 
skim namjesnikom u Gornjoj Austriji. Uprava je u Dalma- 
ciji povjerena Nardelliju, koji je naredne godine 1906. 
imenovan i namjesnikom. Nardelli je prvi Dalmatinac 
na stolici namjesnika dalmatinskog. On je upravljao do go- 
dine 1911., kad ga je naslijedio grof Marij Attems. 

Narodnjaci i pravaši u Dalmaciji stvoriše 27. travnja 
1905. jedinstvenu hrvatsku stranku, koja je u prvu točku 
svoga programa stavila ove riječi: 

Hrvatska stranka stoji nepomično na stanovištu sjedinje- 
nja kraljevine Dalmacije s kraljevinama Hrvatskom i Slavo- 
nijom na temelju narodnoga i državnoga prava smatrajući to sje- 
dinjenje znamenitim korakom za oživotvorenje vrhovnoga na- 
rodnoga cilja, koji teži na to, da se sve zemlje, napučene Hrvatima, 
slože ustavnim sredstvima u jedno samostalno državno tijelo. 


Trumbić je svojim člankom ,,Dalmacija između Aus- 
trije i Ugarske" u ,,Narodnom Listu" dao pobudu, da je 
4. listopada 1905. stvorena ,,Riječka rezolucija" na Rijeci, 
gdje se sastadoše hrvatski zastupnici iz Istre i Dalmacije 
te veći broj opozicijskih zastupnika iz Hrvatske i Slavonije. 
Slična je i ,, Zadarska rezolucija", koju su 17. listopada 1905. 
stvorili predstavnici svih srpskih stranaka iz Hrvatske, 
Slavonije i Dalmacije. Nato je 14. studenoga 1905. u Za- 
dru došlo do sporazuma između Hrvata i Srba u Dalmaciji : 
jedni i drugi obvezuju se, da će ,,raditi rame uz rame kao 
jednakopravna braća u narodno-političkim pitanjima, a 
posebice složnim silama nastojati, da se što prije oživotvori 
sjedinjenje Dalmacije s Hrvatskom i Slavonijom kao glavni 
preduvjet obezbjeđenju bolje im zajedničke narodne bu- 
dućnosti". 

Riječka je rezolucija donijela u svibnju godine 1906. 
pobjedu opozicije u Hrvatskoj i Slavoniji. Međutim je care- 
vinsko vijeće konačno sklonilo austrijsku vladu, da ukine 
izbore po kurijama, pa da se odsada narodni zastupnici 
za bečki parlamenat biraju po općem izbornom pravu. 
Dalmatinski su Hrvati pošli u izbore podijeljeni u tri stranke : 
hrvatsku, pravašku i demokratsku. (Potonju je stranku 
godine 1905. u Splitu osnovao dr Smodlaka, a službeno se 
zvala hrvatska pučka napredna stranka.) Hrvati su opet 
postigli devet mandata, Srbi 2, a Talijan nije biran nijedan. 
Od Hrvata je izabrano 6 zastupnika hrvatske stranke, 
poimence : Biankini, dr Dulibić, Frano Ivanišević, dr Iv- 
čević, dr Ante Tresić i Ante vitez Vuković ; zatim pravaši : 
Virgil Perić i don Ivo Prodan, te izvan stranaka don Frano 
Bulić, koga su pravaši i hrvatska stranka kandidirali u 
Splitu protiv dra Smodlake. Od Srba su birani dr Baljak i 
. dr Sava Bjeladinović. 

U listopadu godine 1908. obavljeni su izbori za dal- 
matinski sabor, ali još uvijek po starom izbornom redu od 
godine 1861. Hrvati su dobili 28, Srbi 7, a Talijani 6 man- 

data. Od hrvatskih narodnih zastupnika pripadao je 21 
hrvatskoj stranci, a 7 stranci prava. 

Naredne godine 1909. izašla je 26. travnja t. zv. ,,jje- 
zična naredba“, koju su izdala sva ministarstva izuzev 
ministarstva za željeznice i za zemaljsku obranu. Po toj 
naredbi konačno se hrvatski jezik uvodi kao unutarnji 
službeni jezik kod svih c. kr. državnih ureda u Dalmaciji. 
Najviše je zasluga za tu ,,jezičnu naredbu" stekao Trogi- 
ranin dr Vicko Ivčević. ' 


.. Godine 1910. imala je Dalmacija 435 javnih i 25 privat- 
nih pučkih škola. U svima javnim školama podučavalo se 
hrvatskim jezikom ; samo u jednoj zadarskoj školi bijaše 
talijanski nastavni jezik. U 13 privatnih pučkih škola po- 
dučavalo se hrvatski, u 9 talijanski (to su škole, što ih je u 
Dalmaciji uzdržavalo talijansko društvo  ,,Lega"), u 2 
njemački (muška i ženska vojnička škola u Zadru), a u 
jednoj utrakvistički (t. |. hrvatski i talijanski). Iste su godine 
u Dalmaciji postojale 4 muške građanske škole, sve s hrvat- 
skim nastavnim jezikom. Usto bijahu još 3 privatne ženske 
prenio škole, i to 2 s hrvatskim, a 1 s talijanskim jezi- 

om. 

Novi izbori za carevinsko vijeće obavljeni su godine 
1911. Opet su dalmatinski Hrvati dobili 9, a Srbi 2 zastup- 
nika. Od Hrvata su izabrana 4 pravaša, 4 člana hrvatske 
stranke i 1 član hrvatske pučke napredne stranke, 

Iza dugog i željnog očekivanja stupila je napokon 
1. siječnja 1912. u Dalmaciji na snagu ,,jezična naredba" 
od 26. travnja 1909. Uredi su pohrvaćeni, ali toga žalibože 
ne dočekaše mnogi dalmatinski rodoljubi, koji su najviše 
radili oko preporoda. Tako je Stjepan Ivićević umro 16. 
prosinca 1871., Krsto Kulišić godine 1874., Medo knez 
Pucić 30. lipnja 1882., dr. Juraj Pulić 24. svibnja 1883., 
Niko knez Pucić 13. travnja 1883., Mihovil Pavlinović 
18. svibnja 1887., Rafo knez Pucić 5. studenoga 1890., ka- 
nonik Josip Mrkica u Šibeniku 30. studenoga 1890., dr 
Celio-Čega u Kaštel-Staromu 1. prosinca 1892., Stjepan 
Buzolić 9. lipnja 1894., pop Ivan Danilo 2. srpnja 1895., 
dr Miho Klaić 3. veljače 1896., Kažimir Ljubić 30. kolovoza 
1897., dr Lovro Monti na uskrsni ponedjeljak g. 1898., Rafo 
Arneri 28. srpnja 1899., dr Gajo Bulat 9. lipnja 1900., Ivan 
Vranković u prosincu g. 1900., dr Kosta conte Vojnović 
20. svibnja 1903., dr Lovro Matić 8. ožujka 1904. i Ante 
vitez Šupuk 14. svibnja 1904. Njihov je rad bio blagoslov- 
ljen, a hrvatski će im narod biti zahvalan do vijeka. 

